ވަރުދާ –9– Esfiya\nFeatured ލޯބި 38 mins ago\nވަރުދާ – 9\n” އަހަރެންވެސް އަލްތާފް ދެކެ ލޯބިވޭ އަލްތާފް” އެ ޖުމްލަ ފެނުމުން އަލްތާފްގެ ހިތް އުފަލުން ފޮޅުނެވެ. އެ ކާޑު މޭގައި ލައްކޮށްލިއެވެ. އަލްތާފްއަށް ހީވީ އަރުތެރެ ހިތިވެގެން އުޅެނިކޮށް ފޮނިކާއެއްޗެއް ލިބުންހެނެވެ.އަލްތާފްއަށް ބޭރު ދޮރުން ވަރުދާ ބޯދިއްކޮށްލިތަން ފެނުނެވެ. އަލްތާފް ވަރުދާ ކައިރިއަށް ދިޔައެވެ. އަދި އެހިއެވެ.” މީ ހަމަ ވަރުދާ ފޮނުވި ކާޑެއްތަ؟” އަލްތާފްއަށް ޤަބޫލުނުކުރެވިގެން އަހައިލެވުނެވެ. ވަރުދާ ރަކިގޮތަކަށް ހީނލައި ބޯޖަހައިލިއެވެ. ” ވަރުދާ އަހަރެންގެ ގާރލްފްރައިންޑަށް ވާނަންތަ؟” އަލްތާފް އެހިއެވެ. ވަރުދާ އަނެއްކާވެސް ރަކިގޮތަކަށް ހީނލައި ބޯޖަހައިލިއެވެ. ” ވަރަށް އުފާވެއްޖެ. އަހަރެން ހީކުރީ ވަރުދާ ތިހައި ރީތިވީމައި ބިޓެއް ހުންނާނެކަމަށް” އަލްތާފް ބުނެލިއެވެ. ” އަހަރެން ވަރަށް ރީތިތަ؟” ވަރުދާ އެހިއެވެ.\n” ވަރަށް ރީތި. ރީތިނުވާނީ ކީއްވެ؟ ތިއީ ވަރުދާ. ފިނިފެންމާ” އަލްތާފް ބުނެލިއެވެ. ” ކީކޭ؟” ވަރުދާއަށް އަހައިލެވުނެވެ.\n” ވަރުދާގެ މާނައަކީ ފިނިފެންމާ” އަލްތާފް ބުނެލިއެވެ. ވަރުދާގެ ހަނދާނަށް އައީ އެންމެފުރަތަމަ ދުވަހު އަލްތާފް ފެނުނުދުވަހު ސައުދާގެ ގޭގައި ސައިބޯންއިންދައި އަލްތާފް ބުނި ޖުމްލައިގެ މަތިންނެވެ. ” ތިއީ ހަމަ ފިނިފެންމަލެއް” މިޖުމްލައެވެ. އެއީ ހީވީ ހީވުމެއްކަމަށް ވަރުދާއަށް ހީކުރެވުނެވެ.\n” ޢީދުދުވަހު އަހަރެންނާއި އަލްތާފް ސައުދާގެގޭގައި ސައިބޯން އިންދައި އަލްތާފް ބުނިންދޯ އަހަރެންނާއި ދިމައަށް ތިއީ ހަމަ ފިނިފެންމަލެކޭ.” ވަރުދާ އެހިއެވެ. އަލްތާފް ލަދުގަތެވެ. އިސްޖަހައި ހީނލައި ބޯކަހައިލިއެވެ. ” ވަރުދާއަށް އަހަރެން ފުރަތަމަ ފެނުނު ފަހަރަކީ އެއީ ކަމުގައިވިޔަސް އަހަރެން އީދުދުވަހު އޭގެ ކުރިން ވަރުދާ ދެކުނިން. އީދުނަމާދަށް މިސްކިތުހޯލުތެރެއަށް ވަންނަނިކޮށް.” އަލްތާފް ބުނެލިއެވެ. އަލްތާފް އެވާހަކަ ކިޔައިދިނުމުން ވަރުދާ ވަރަށް ހިތްހަމަޖެހުނެވެ.\nއޭގެފަހުން އަލްތާފްއާއި ވަރުދާގެ ހަޔާތަށް އައީ ބަހާރުމޫސުމެކެވެ. ލޯތަކަށް ސިއްރުން ބައްދަލުވެ ލޯބީގެ ކުލަރީތި މާތައް ފޮޅުވަމުންގެންދެއެވެ.ބައްދަލުވާ ރަސްމީ މާލަމަކީ ތުނޑިމައްޗެވެ. އެކަމަކު އެއީ ތުނޑީގައި ވަރަށް ދުރު ހިސާބެއްގައިވާ ތަނެކެވެ. އެ ހިސާބަށް ވަރަށް މީހުން ނާދެއެވެ.\nއެއްދުވަހެއްގެ މެންދުރެވެ. ވަރުދާ އެތާނގައި ދެކޮޅަށް ހިނގައިލައި ހިނގައިލައި ހުއްޓެވެ. އަލްތާފް ނައިސްގެންނެވެ. ވަރުދާ އަލްތާފް ގާތު ބައްދަލުކުރަން ބުނިތާ މިހާރު ކިތަންމެ އިރެކެވެ. އެކަމަކު އަދިވެސް އަލްތާފް ނާދެއެވެ. ވަރުދާ އެތާނގައި އިން ބޯކަށިކެޔޮ ގަހެއްގެ އޮތްޕެއްގައި އިށީނދެއްޖެއެވެ. ދަތްދޮޅީގައި އަތްވިއްދިއެވެ.\n” ވަރުދާ” އަލްތާފް އައިސް ކުޑަކޮށް ގުދުވެލައި ހީނލައިފައި ގޮވައިލިއެވެ. ވަރުދާ އިނީ ވަރަށް ނުރުހިފައެވެ. ލަހުން އައިމައި އެކަމާއި ޝަކުވާކުރަން ފެށިއެވެ. ” ސޮރީ” އަލްތާފް މައާފަށް އެދުނެވެ. އަލްތާފްގެ ދެއަތް ހުރީ ފުރަގަހަށް ލައިގެންނެވެ.\n” ކޯންޗެއް ފުރަގަހަށް ލައިގެން ތިއުޅެނީ؟” ވަރުދާ އެހިއެވެ. އަލްތާފް އޭނަގެ ދެއަތް ދައްކައިލިއެވެ. އެއްއަތުގައި އޮތީ ރަތްފިނިފެންމަލެކެވެ. އަނެއްއަތުގައި ޑައެރީމިލްކް ޗޮކްލެޓެކެވެ.\n“ޝުކުރިއްޔާ” ވަރުދާ އެ އެއްޗިހީގައި ހިފަމުން ބުނެލިއެވެ. ވަރުދާ ވަރަށް އުފާވިއެވެ. އެ ފިނިފެންމަލުގެ ވަސްބަލައިލިއެވެ.\n“ވަރަށް މީރުވަސް ދުވާ” ވަރުދާ ބުނެލިއެވެ. ” އެކަމަކު އަހަރެންނަށް ތި ވަރުދާގައި މާމީރުވަސްދުވާ. ތިއީ އަހަރެންގެ ވަރުދާ. އަލްތާފްގެ ވަރުދާ. ” އަލްތާފް ވަރުދާގެ ދެކޮނޑުގައި ހިފައިލަމުން ބުނެލިއެވެ.\nއާމިނާ އަފާފްގެ ކޮޓަރިދޮރު ހުޅުވައިލިއެވެ. އަފާފް އޮތީ ބެޑްމަތީ އިނގިރޭސި ވާހަކަފޮތެއް ކިޔައިށެވެ. ” ދަރިފުޅާ ކޮބައިތަ ދަރިފުޅުގެ ބޭބެ؟” އާމިނާ އަފާފް ކައިރިއަށް ގޮސް އަހައިލިއެވެ. ” ނޭނގެ ” އަފާފް ބުނެލިއެވެ.\n” މިހާރު އެއްގޮތަކަށްވެސް ނޭނގެ އަލްތާފް ވާތަނެއް. ބުނެވެސްނުލައި މިހާރު ދާތަނެއް” އާމިނާ ބުނެލިއެވެ. ” މަންމާ ބޭބެ މިހާރު އެއީ ބޮޑުމީހެކޭ” އަފާފް ހީނލައިފައި ބުނެލިއެވެ.\nއަލްތާފް ގެޔަށް އައިސް ވަދެއްޖެއެވެ.\n“މަންމާ” އަލްތާފް އަފާފްގެ ކޮޓަރިދޮރުމައްޗަށް އަރައި ގޮވައލިއެވެ. އާމިނާ އަލްތާފްއާއި ދިމަ ބަލައިލިއެވެ.\nވަރުދާ މަލެއްހެން އުފަލުން ފޮޅެމުން އަލްތާފް ދިން ފިނިފެންމަލާއި ޗޮކްލެޓް ހިފައިގެން ގޭބޭރު ދޮރުހުޅުވައިލައި އެތެރެއަށް ވަދެއްޖެއެވެ. އޭނަގެ ކޮޓަރީގެ ދޮރު ހުޅުވައިލިއެވެ. އަލްތާފް އެދިން ހަދިޔާތަކާއިއެކު ބެޑްމައްޗަށް ވެއްޓިގަތެވެ.\n” އަލްތާފް. އަލްތާފް ހާދަ ރަގަޅޭ” ވަރުދާ ހިނިތުންވެލައި ބުނެލިއެވެ. ވަރުދާ އެފިނިފެންމާ ޓުކުރިއެއްގައި ބޭންދިއެވެ. ޑައެރީ މިލްކް ޗޮކްލެޓަކީ ވަރުދާ ވަރަށް ކާހިތްވާ ޗޮކްލެޓެކެވެ. އެކަމަކު ވަރުދާ ބޭނުންވީ އެވެސް ބައިންދާށެވެ. ފޮރުވާށެވެ. ސަބަބަކީ އެއީ އޭނަގެ ބޯއީފްރައިންޑް ފުރަތަމަފަހަރަށް އޭނައަށް ހަދިޔާއެކެވެ. ވީމައި އެ ހަނދާނަކަށް ވަރުދާ ބޭނުންވީ އެ ޗޮކްލެޓް ފޮރުވާށެވެ.\n” ވަރުދާ “ނާހިދާ ވަރުދާގެ ކޮޓަރިދޮރުމައްޗަށް އަރައި ގޮވައިލިއެވެ. ވަރުދާއަށް މަންމައާއި ދިމައަށް ބަލައިލެވުނެވެ. ވަރުދާގެ އޭރު ހުރީ އެ ޗޮކްލެޓް ހިފައިގެންނެވެ.\n” ތި ޗޮކްލެޓް ކާލަންވީނު؟” ނާހިދާ ބުނެލިއެވެ. ” ފަހުން” ވަރުދާ ބުނެލިއެވެ. ” ވަރުދާ ތިއައީ ފިހާރައިންތަ؟ ކީއްވެ ތި ޗޮކްލެޓް މިހާރު ނުކެވެނީ؟” ވަރުދާގެ މަންމަ ނާހިދާ ސުވާލުތަކެއް ކޮށްލިއެވެ. ވަރުދާ އެއްޗެއް ނުބުންޏެވެ.\nޖޫންމަހުގެ 30ވީ ބުދަދުވަގެ ރެއެވެ. ރޭގަނޑު ބާރަޖަހައިރެވެ. އަލްތާފް ވަރުދާއަށް ގުޅިއެވެ. އޭރު ވަރުދާ ނިދީގައި ތަންމަތީގައި ފުރޮޅެނީއެވެ. މޯބައިލްފޯނުގެ ރިންގުގެ އަޑު ކަންފަތުގައި ޖެހިއްޖެއެވެ. ވަރުދާ ނިދީގައި އޮވެގެން ފޯނުނެގިއެވެ.\n” ހަލޯ” ވަރުދާ ބުނެލިއެވެ. ” ހެޕީ ބާތްޑޭ” އެއީ އަލްތާފްގެ އަޑެވެ. ވަރުދާއަށް ރަގަޅަށް ދެލޯ ހުޅުވައިލެވުނެވެ. ” އަލްތާފް . ޓެންކިޔޫ އެނގޭ” ވަރުދާ ބުނެލިއެވެ. ވަރުދާ އަލްތާފްއާއި ވާހަކަދައްކަން ވަރަށް ދަންވަންދެން އިނެވެ. އަލްތާފްގެ ފޯނުކޯލަށްފަހު ނިދިވެސް ފިލައިފިއެވެ. އަލްތާފްގެ އަޑުޖެހުނަސް ވަރުދާގެ ހިތްފުރެއެވެ. ” ވަރުދާ” ވަރުދާ” ނާހިދާ ވަރުދާގެ ކޮޓަރީގެ ދޮރުގައި ޓަކިޖަހަންފެށިއެވެ. އެ އަޑަށް ވަރުދާ ސިހުނެވެ. އަދި ބިރުވެސް ގަތެވެ. ” އަލްތާފް. މަންމަ އެބަ ގޮވާ.ބާއްވަނީ އެނގޭ.” ވަރުދާ ފޯނުބޭއްވިއެވެ. ވަރުދާ ފޯނު ބާއްވައިފައި އެނދުންތެދުވެ ދޮރާއި ހަމައަށް ދިޔައެވެ. ވަރުދާގެ މަންމަ ނާހިދާ ދޮރުގައި ޓަކިޖަހައި ވަރުދާއަށް ގޮވަމުން ދެއެވެ. ވަރުދާ ހުރީ ވަރަށްބިރުންނެވެ. ނިތްމަތިން ދާއޮހެރެނީއެވެ.\nއެންމެފަހުން ހިތްވަރުކޮށްފައި ދޮރުހުޅުވައިލިއެވެ.\n“މަންމާ ކިހިނތްވީ؟” ވަރުދާއެހިއެވެ. ” ކާކާއި ތިވާހަކަ ދައްކަނީ؟” ނާހިދާ އެހިއެވެ.\nހިތް ނުރޮއްވާ… (2)\nހަދިޔާ (ތިންވަނަ ބައި)\nދީނީ ލޯބި November 23, 2018


MDP ah ithubaaru kuriyas, mihaaru oi city councilah ithubaaru nukurevey?\nމާލެ ސިޓީގެ މޭޔާރ ޝިފާ މުހައްމަދާއި، ޑެޕިއުޓީ މޭޔާރ ޝަމާއު ޝަރީފް\nއެމްޑީޕީއަށް އިތުބާރު ކުރިޔަސް، މިހާރު އޮތް ސިޓީ ކައުންސިލަށް އިތުބާރު ނުކުރެވޭ؟\n21 ޖެނުއަރީ 2020 - 10:51:38\nވެރިކަންކުރާ މައި ޕާޓީ މޯލްޑިވިއަން ޑިމޮރެޓިކް ޕާޓީ (އެމްޑީޕީ)އަށް މާލޭގައި ތާއީދު ބޮޑުކަމީ ދެބަސްވެވެން ނެތް ހަގީގަތެކެވެ. މާލޭގެ އިތުރުން މިހާރު ރާއްޖޭގައި ސިޓީގެ ލަގަބު ދެވިފައިވާ ހުރިހާތަނެއްގައިވެސް އެމްޑީޕީގެ މެޖޯރިޓީ ބޮޑެވެ.4ވަނަ ލޯކަލް ކައުންސިލް އިންތިޚާބަށް ދިވެހިން މިސްރާބު ޖަހާފައިވާއިރު، މިހަގީގަތަށް މާބޮޑު ބަދަލެއް ނާދެއެވެ.\nއެހެންނަމަވެސް، މި އިންތިޚާބާއި ދިމާކޮށް މާލޭގެ ކެފޭތަކުންނާއި ސިޔާސީ ޖަގަހަތަކުން އިވޭ އެހެން އަޑެއްވެސް އެބައޮތެވެ. ޚާއްސަކޮށް އެމްޑީޕީ ތެރެއިންވެސް ދަނީ މި އަޑުއިވެމުންނެވެ.\n"މިފަހަރު ހޮވަން ޖެހޭނީ އާ ކައުންސިލަރުން. މިހާރު ތިބި ކައުންސިލަރުންނަށް ދެން ފުރުސަތެއް ދިނުމުގެ ބޭނުމެއް ނެތް" ކަމަށް ބުނާ އަޑު ގަދަވެއްޖެއެވެ.\nމިއަޑު އިވެން ޖެހޭ ގިނަ ސަބަބުތަކެއް އެބަހުއްޓެވެ.\nމާލޭ ސިޓީ ކައުންސިލާއި އެހެން ކައުންސިލްތަކުން ވެސް ފަހަކަށް އައިސް އަބަދުވެސް ޖައްސާ މައްސަލައަކަށް ވެފައި އޮތީ "ބާރެއް ނެތް" ވާހަކައެވެ.\nކައުންސިލަށް ކުރިމަތިލިއިރު ވެސް، އެކަން ހިނގާނީ އެމަގުންކަން 2016 ވަނަ އަހަރު ހޮވުނު ކައުންސިލަރުންނަށް އެނގެންވާނެއެވެ.\nއެހެންނަމަވެސް ވޯޓު ހޯދަންވީމަ ރައްޔިތުންނަށް ވަރަށް ގިނަ ދަޅަ ދެއްކުނެވެ. ވޯޓުން ހޮވިގެން ކައުންސިލް އޮފީހަށް ވަނުމާއިއެކު އިވުނީ ޝަކުވާގެ އަޑެވެ. ކަމަކަށް ހައްލެއް ގެނައުމަށް މަސައްކަތްކުރި ތަނެއް ނުފެނުނެވެ. މާލޭ ސިޓީ ކައުންސިލް ފެނުނީ ހަމައެކަނި ސިޔާސީ މަސައްކަތްކުރާ ތަނެއްގެ ގޮތުގައެވެ، ރައްޔިތުންނަށް ޙިދުމަތް ދޭން މަސައްކަތްކުރި ތަނެއް ނުފެނުނެވެ.\nމޭޔަރާއި ޑެޕިއުޓީ މޭޔަރުވެސް ހަމައެފަދަ ހާލެއްގައެވެ.\nލާމަރުކަޒީ ގާނޫނުން ކައުންސިލްތަކަށް ލިބިދީފައިވާ ބާރުތަކުގެ ތެރެއިން ބައެއް ބާރުތައް ރައީސް ޔާމީން ނަންގަވާފައި ވަނިކޮށް، އެބާރުތައް ރައީސް ސޯލިޙް ވެރިކަމަށް ވަޑައިގެން އެވަނީ ދެއްވާފައެވެ. ގާނޫނު އިސްލާހުކޮށް އިތުރު ބާރުތަކެއްވެސް އެވަނީ ދެއްވާފައެވެ. ރައްޔިތުން މިއަދު ބޭނުން ވަނީ ޝަކުވާ ނުކޮށް، ލިބިފައިވާ ބާރުގެ ބޭނުންކޮށްގެން ރައްޔިތުންނަށް ޚިދުމަތް ދޭނެ ކައުންސިލެކެވެ.\nވެރިކަންކުރާ އެމްޑީޕީގެ ޕްރައިމަރީ ބޯމަތީގައި އޮތްއިރު، ނެރޭ ކެންޑިޑޭޓެއްގެ ސަބަބުން އިންތިޚާބު ގެއްލޭނެފަދަ ކެންޑިޑޭޓުން ނުނެރެން އެޕާޓީގެ އާއްމު މެމްބަރުންވެސް ވިސްނާނެކަން ޔަގީނެވެ.\nމާލޭގެ މޭޔަރުކަމަށް މިހާރުވެސް ކައުންސިލްގައި ތިއްބެވި ބައެއް ބޭފުޅުން ކުރިމަތިލައްވާފައިވާއިރު، އޭގެ ތެރެއިން ބައެއް ބޭފުޅުންނަކީ އެއް ދައުރަށްވުރެ ގިނަ ދައުރު ކައުންސިލްގައި ތިއްބަވައި، ރައްޔިތުންނަށް އެބޭފުޅުންގެ ކެޕޭސިޓީ ފެނިފައި ތިބި ބޭފުޅުންނެވެ.\nއެމްޑީޕީގެ މެމްބަރުންވެސް މިއަދު ބަލާނީ އެންމެ ގިނައިން ޓީވީއަށް އަރާ، އެންމެ ގިނައިން ޓްވީޓްކުރާ މީހަކު މޭޔަރަކަށް ގެނެވޭތޯއެއް ނޫނެވެ. އެޕާޓީއިންވެސް ބަލާނީ ޕްރައިމަރީއިން ނެރޭ ކެންޑިޑޭޓަކީ ރައްޔިތުން ބަލައިގަންނަ، ކަމަށް ގާބިލް މީހަކަށް ހެދޭތޯއެވެ.\nމީގެ ކުރީގެ އިންތިޚާބުތަކުގައި ކައުންސިލަރުން ވީ ވައުދާއި، މާލެއަށް ކޮށްދިން ޚިދުމަތަށް ބެލުމަށްފަހު، މިއަދު އޮތް ސިޓީ ކައުންސިލްގެ މެމްބަރުންނަށް އިތުބާރު ނުކުރެވޭކަމަށް ސައި ހޮޓާތަކުގެ މޭޒުތަކުގަޔާއި ކަންކަންމަތީ ރާޒުވާ ކުޅިބައި އަތުރައިގެން ތިބެ ދައްކާ ވާހަކަތަކުގައި ބުނަނީ ސަބަބެއް އޮވެގެންނެވެ. ޚާއްސަކޮށް އެމްޑީޕީގެ ހަރުކުލައިގެ މީހުން ބުނާނީ ސަބަބެއް އޮވެގެންނެވެ.


Ahareh ge therey gai Supreme Court in bodu badhaleh | Mihaaru\nއާ އުއްތަމަފަނޑިޔާރު މުއުތަސިމް އަދުނާނާއި ފަނޑިޔާރު ހުސްނުއްސުއޫދު ހުވާކުރެއްވުމަށް ފަހު ރައީސް އިބްރާހިމް މުހައްމަދު ސޯލިހާ އެކު ބައްދަލުވުމެއްގައި --ފޮޓޯ/މިހާރު\nއަހަރެއްގެ ތެރޭގައި ސުޕްރީމް ކޯޓުން ބޮޑު ބަދަލެއް\n11 ނޮވެމްބަރ 2020 - 10:12 16 comments\nއެއްވެސް ފަރާތަކުން މައްސަލަ ހުށަނާޅަނީސް، ގާނޫނުތައް އަމިއްލައަށް ބާތިލް ކުރުމާއި ދަށު ކޯޓުތަކުގައި ހިނގާ މައްސަލަތަކުގެ ފައިލް ސުޕްރީމް ކޯޓަށް ގެންގޮސް، މައްސަލަތައް ބެލުން ހުއްޓުވާލުމާއި ސުޕްރީމް ކޯޓުން ހިތްހަމަނުޖެހޭ ހުކުމެއް ކުރުމުން ފަނޑިޔާރުގެ "މަގާމު ގެއްލިއްޖެ" ކަމަށް ނިންމުން ފަދަ ފާޑުކިޔުން ބޮޑުވި އެތައް ނިންމުންތަކެއް ވަނީ ރާއްޖޭގެ ސުޕްރީމް ކޯޓާ ގުޅިފަ އެވެ.\nގާނޫނުއަސާސީ އާއި ގާނޫނުތަކާ ޚިލާފް ނިންމުންތައް ނިންމަމުން ދިޔަކަމުގެ ތުހުމަތު ވޭތުވެދިޔަ 10 އަހަރެއްހާ ދުވަހު ސުޕްރީމް ކޯޓުން އަމާޒުވި އެވެ. ސިޔާސީ ބޭފުޅުންނާ ދެކޮޅަށް ބޭނުން ކުރާ އެންމެ ވަރުގަދަ ހަތިޔާރެއްގެ ގޮތުގައި ޝަރުއީ ނިޒާމް ހެދިކަމުގެ ކަންބޮޑުވުންތައް ބޭރުގެ ފަރާތްތަކުން ދިޔައީ ފާޅުކުރަމުންނެވެ. އެކަމާ ދެކޮޅަށް ބަހެއް ބުނެފި ނަމަ ގާނޫނީ ބޭފުޅުންނަށް އޮތީ ސަސްޕެންޝަނަކާ ކުރިމަތިލާން ޖެހިދާނެ ކަމުގެ ބިރެވެ.\nރާއްޖޭގައި ފުރަތަމަ ފަހަރަށް 2008 ގައި ސުޕްރީމް ކޯޓެއް އުފެދި، އޭގެ ފަހުން ސިޔާސީ ހަލަބޮލިކަން ބޮޑުވާ ކޮންމެ ފަހަރަކު ޝަރުއީ އެންމެ މަތީ ކޯޓުން ފެނުނީ ވަކި ކޮޅަކަށް ޖެހުމުގެ ސަގާފަތެކެވެ. ފަނޑިޔާރުންގެ އިތުބާރު ގެއްލި، ރިޝްވަތުގެ ވެސް ބޮޑެތި ތުހުމަތުތައް ދިޔައީ އަމާޒުވަމުންނެވެ.\nއެކަމަކު ވޭތުވެދިިޔަ އަހަރެއްހާ ދުވަހު އާ ފަނޑިޔާރުންތަކަކާ އެކު ތަފާތު ސުޕްރީމް ކޯޓެއް ފެންނަން ވަނީ ފަށައިފަ އެވެ. އަމިއްލައަށް ނަގައިގެން ތިބި ހުރިހާ ބާރުތަކެއްހެން ސުޕްރީމް ކޯޓުން ދޫކޮށްލައިފި އެވެ. ގާނޫނުއަސާސީގެ ބެލެނިވެރިިޔާގެ ހައިސިއްޔަތުން އެކި ގޮތްތަކަށް މައްސަލަތައް ނިންމަމުން ދިޔަ ސުޕްރީމް ކޯޓުން މިހާރު ބުނަނީ ގާނޫނުއަސާސީން ނުދޭ ބާރެއް އެ ކޯޓަށް ވެސް ބޭނުން ނުކުރެވޭނެ ކަމަށެވެ. ދައުލަތުގެ އަނެއް ދެ ބާރެކޭ އެއްގޮތަށް، ސުޕްރީމް ކޯޓު އޮންނަން ޖެހޭނީ ގާނޫނީ އިމުގެ ތެރޭގައި ކަމެވެ.\nޖިނާއީ އަދުލުގެ ނިޒާމު ބޭނުންކޮށްގެން އަދި ގާނޫނީ އިިމުން ބޭރުން ސިިޔާސީ ވާދަވެރިން ހިމޭންކޮށްލަން ކޯޓުތަކުގެ ބޭނުން ނުހިފޭނެ ކަން ސުޕްރީމް ކޯޓުގެ ޝަރީއަތްތަކުން މިހާރު ސާފުކޮށް ފެނެ އެވެ. އެ ކޯޓުގެެ ގިނަ ނިންމުންތަކުން އެނގެނީ ބޭނުންހާ ގޮތަކަށް ސުޕްރީމް ކޯޓުގެ ބޭނުން ހިފުމުގެ ފުރުސަތު ޕްރޮސެކިއުޓާ ޖެނެރަލް އާއި އެޓާނީ ޖެނެރަލަށް ވިޔަސް ނޯންނާނެ ކަމެވެ. ރައީސް އަބްދުﷲ ޔާމީންގެ ބޭންކް އެކައުންޓްތައް ފްރީޒްކުރި މައްސަލައިގެ ހުކުމަކީ އޭގެ މިސާލެކެވެ.\nޔާމީންގެ މައްސަލާގައި ތުހުމަތު އުފެދުނީ އެއް މިލިއަން ޑޮލަރުގެ މުއާމަލާތަކަށް ކަމަށް ވިޔަސް، ދަށު ކޯޓުން ހިފެހެއްޓީ އެއް މިލިއަން ޑޮލަރަށް ވުރެ ގިނަ ފައިސާ ހުރި ޔާމީން އެތައް އެކައުންޓެކެވެ. ސުޕްރީމް ކޯޓުން ނިންމީ ޔާމީނަށް ތުހުމަތު ކުރެވުނު އަދަދަށް ވުރެ ބޮޑު އަދަދެއްގެ ފައިސާ ހިިފެހެއްޓުން ގާނޫނާ ޚިލާފް ކަމަށެވެ. އަދި އެކައުންޓްތައް ފްރީޒް ކުރަން ތަހުގީގީ އިދާރާތަކުން ކޯޓުތަކުގައި އެދުމާއި އެފަދަ އަމުރުތައް ނެރުމާ ބެހޭ ގާނޫނީ އުސޫލުތަކެއް އެ މައްސަލާގެ ތެރޭގައި ކަނޑައެޅި އެވެ.\nކޯޓުތަކުން މައްސަލަތައް ނުނިމި އެތައް އަހަރެއް ހޭދަވެގެންދާ ޝަކުވާ އިންތިހާއަށް ކުރިން އޮތީ ބޮޑުވެފަ އެވެ. ޚާއްސަކޮށް ސުޕްރީމް ކޯޓުގަ އެވެ. ދުސްތޫރީ ބޮޑެތި މައްސަލަތަކާއި ރައީސް ޔާމީންގެ ސަރުކާރުގައި ކުރިމަތިވި މަޖިލިހުގެ ބައެއް މެމްބަރުންގެ ގޮނޑީގެ މައްސަލަ އާއި ސިޔާސީ ބޭފުޅުންނާ ގުޅުން ހުރި މައްސަލަތައް ނިންމާލަން މަހެއްހާ ދުވަސް ވެސް ނުނަގަ އެވެ. އެކަމަކު އާންމު ރައްޔިތުން ހުށަހަޅާ މައްސަލަތަކަށް ވާނުވާ ނޭނގި އަދި މައްސަލަ ނުނިމި ހަތަރު ފަސް އަހަރު ހޭދަވުމަކީ އޭރު އެ ކޯޓުގެ މައްސަލަތައް ނިންމާ ސްޕީޑް ހުރި ގޮތުން އާދައިގެ ކަމެކެވެ.\nމައްސަލަތައް އަވަސްކޮށްދޭން އެދި ޝަކުވާއެއް ކުރަން ވެސް ގިނަ ބަޔަކު ބޭނުން ނުވަނީ ނަތީޖާއެއް ނުނިކުންނާނެ ކަމަށް ގަބޫލުކުރާތީ އެވެ. އެކަމަކު މިހާރުގެ ސުޕްރީމް ކޯޓުގެ ސްޕީޑާ މެދު މާ ބޮޑު ޝަކުވާއެއް ކުރެވޭކަށް ނެތެވެ. އެތައް އަހަރު ވީ މައްސަލަތައް ބާރު ސްޕީޑްގައި ކުރިއަށް ގެންގޮސް ނިންމާލައި، މިއީ އެ ކޯޓުގެ 12 އަހަރު ވީ ތާރީޚުގައި އެންމެ ގިނައިން މައްސަލަ ނިންމި އަހަރެވެ. އެންމެ އަޑުއެހުމެއް ނުބާއްވާ ދެ ތިން އަހަރު ހޭދަވެފައި ހުރި މައްސަލަތައް ވެސް މިހާރު ނިންމަނީ އެއް މަސް ތެރޭގަ އެވެ. މި އަހަރު ފެށުނު ފަހުން ރަސްމީ ދުވަހެއްގައި ސުޕްރީމް ކޯޓުގެ ޝަރީއަތެއް ނުބާއްވާ ދުވަހެއް މަދެވެ.\nކޯޓުތަކަކީ މައްސަލަތަކަށް ނިމުން ގެނެސްދޭން ޖެހޭ ތަނަކަށް ވިޔަސް، ކުރިން ކަންކަން ހިނގަމުން ދިޔައީ އެގޮތަކަށޭ ބުނެވޭކަށް ނެތެވެ. ބައެއް ނިންމުންތަކުގައި ބުނާ އެއްޗެއް ސާފު ނުވެ، ގާނޫނީ ބޭފުޅުން އެކި ގޮތަށް ތަރުޖަމާ ނެރެގެން އުޅެން ޖެހުނީ މަދު ފަހަރަކު ނޫނެވެ. އަދި ބައެއް ނިންމުންތަކުގައި ބުނާ ވާހަކަ އާއި ގާނޫނުތަކުގައި ބުނާ އެއްޗަކާ ދިމާނުވެގެން ސުވާލުތައް ފެންމަތިވެ، އޮޅުންބޮޅުންގަނޑެއްގެ ތެރޭގައި އުޅެން ޖެހިފައި ވެސް އެބަ ހުއްޓެވެ. އުވިދިޔަ 18 ވަނަ މަޖިލީހުގެ 12 މެމްބަރެއްގެ ގޮނޑި ގެއްލޭތޯ ނުވަތަ ނުގެއްލޭތޯ ސާފުނުވެގެން ދޮޅު އަހަރު ވަންދެން އުޅުނު މައްސަލައަކީ އޭގެ ހެއްކެކެވެ.\nސުޕްރީމް ކޯޓުގެ ޝަރީއަތެއްގެ ޔޫޓިއުބުން ލައިވްކުރަނީ: މިއީ ވެސް އެންމެ މަތީ ކޯޓުން ގެނައި ވަރަށް ބޮޑު ބަދަލެއް\nމިހާރު ސުޕްރީމް ކޯޓުގެ ނިންމުންތައް ހުންނަނީ ގާނޫނީ ބޭފުޅުންގެ އިތުރުން އެންމެ އާދައިގެ މީހާއަށް ވެސް އެ ބުނާ އެއްޗެއް އެނގޭނެ ފަދަ ސާފު އިބާރާތަކުންނެވެ. އިތުރު ބަހުސެއް އަދި ތަރުޖަމާއެއް ބޭނުން ނުވާ މިންވަރަށެވެ. އޭގެ އިތުރަށް އެ ނިންމުންތަކަށް ވާސިލްވީ ކިހިިނެއް އަދި ކޮން ގޮތަކަށް ކަމާއި އޭގެ ސަބަބުތަައް ވެސް ތަފްސީލުކޮށް ބުނެދީފައި ހުރެ އެވެ. އެ ކޯޓުގެ ކުރީގެ ނިންމުމަކާ ތަފާތުކޮށް އެހެން މައްސަލައެއް ނިންމާ ނަމަ އެކަން ކުރާ ސަބަބާއި ކުރީގެ ނިންމުމާއި ފަހުގެ ނިންމުމުގައި ހުރި ތަފާތު ވެސް ހުކުމްތަކުން އެނގެ އެވެ.\nސުޕްރީމް ކޯޓުގެ ނިންމުންތަކުގެ ފެންވަރު މަތިވުމުގެ ނަތީޖާއެއްގެ ގޮތުން، ކޮންމެ މައްސަލައެއްގައި އެ ކޯޓުގައި ވަކާލާތު ކުރާ ވަކީލުންގެ ގާބިލްކަން ބޮޑުކުރަން މިހާރު މަޖުބޫރުވެ އެވެ. މައްސަލައަށް ތައްޔާރު ނުވެ، ބޭނުންހާ ވާހަކައެއް ދައްކަން ފުރުސަތެއް ނެތްކަން އެތައް ޝަރީއަތެއްގައި ފެނިއްޖެ އެވެ. އަދި ކޯޓުތަކުގެ ބޭނުން ނާޖާއިޒް ގޮތުގައި ހިފައި، ނުވަތަ ގާނޫނީ ގޮތުން ހަމަނުޖެހޭ ވާހަކަތަކެއް ދައްކާ ނަމަ، ފަނޑިޔާރުންގެ ވަރުގަދަ ސުވާލުތައް އަމާޒުވެ އެވެ. މިއީ ކުރިން ފެނުނު މަންޒަރުތަކެއް ނޫނެވެ.\nމި އަހަރަކީ ސުޕްރީމް ކޯޓުގެ ތާރީޚުގައި ވެސް އެންމެ ތަފާތު ނިންމުންތައް ނިންމި އަހަރު ވެސް މެ އެވެ. މަސްތުވާތަކެތި ގެންގުޅުމުގެ މައްސަލަތައް ސާބިތު ކުރުމުގައި މީގެ 10 އަހަރު ކުރިން ނިންމާފައިވާ ގާނޫނީ އުސޫލަކާ ދުރަށް ގޮސް، މުޅިން އާ އުސޫލުތަކެއް ވެސް މި އަހަރު ގާއިމްކުރި އެވެ. މަސްތުވާއެއްޗެއް މީހެއްގެ ހިޔާޒަތުގެ ދަށުން ފެންނަ ފެނުމުގެ މައްޗަށް އެކަނި ބިނާކޮށް ކުށް ސާބިތު ކުރަމުން ދިޔަ ދިއުމަށް ކޮންމެވެސް ވަރެއްގެ ހަރުކަށި އުސޫލުތަކެއް ސުޕްރީމް ކޯޓުގެ އެ ނިންމުމުން ގެނަ އެވެ. ކުޑަކުދިންނަށް ޖިންސީ ގޯނާ ކުރުމުގެ މައްސަލަތައް ސާބިތުކުރުމުގައި އެހެން ކޯޓުތަކުން ގެންގުޅެމުން އައި އުސޫލު ބަދަލުކޮށް، އެފަދަ ކުށްތައް ސާބިތުވޭތޯ ބަލާނެ ގޮތުގެ އާ އުސޫލުތަކެއް ވެސް ކަނޑައަޅައި ދިނެވެ.\nކިތަންމެ މުހިންމު މަގްސަދެއްގައި އުފައްދާފައި އޮތް މުއައްސަސާއަކަށް ވިޔަސް، ހިތުހުރި ގޮތަކަށް ބާރުގެ ބޭނުން ނުކުރެވޭނެކަން ސުޕްރީމް ކޯޓުން ހަނދާންކޮށް ދިނީ ޓެކުހަށް ނުވާ ފައިސާ އާއި ޖޫރިމަނާ ހޯދަން މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އަށް ދައުވާ ނުކުރެވޭނެ ކަމަށް ނިންމި މައްސަލައިގަ އެވެ. ގާނޫނީ ގޮތުން ނުލިބޭ ބާރުތަކެއް މީރާއިން ބޭނުންކޮށް ހަރުކަށި ފިޔަވަޅުތައް އަޅަމުން ދާ ކަމުގެ ފާޑުކިޔުން އޮތަސް، އޭގެ ކުރިން މީރާއާ ދެކޮޅަށް ކޯޓެއްގައި މައްސަލައެއް ކާމިޔާބު ނުވާނެއޭ ބުނުމަކުން ދޮގަކަށް ނުވާނެ އެވެ. ގަދަބާރުގައި އޮތް މީރާ ގާނޫނީ ގޮތުން "ހަމަ ބިމަށް ތިރިވުމަކީ" ގިނަ ބަޔަކު ހައިރާންކޮށްލި، މި އަހަރުގެ ސުޕްރީމް ކޯޓުގެ ބޮޑު ނިންމުމެކެވެ.\nކޯޓު އަމުރެއް ނެތި މީސްމީހުންގެ އަމިއްލަ ތަންތަނަށް ވަނުމާއި ގާނޫނާ ޚިލާފަށް ހޯދާ ހެކި ބަލައިގަތުމާ ބެހޭ ގޮތުން ސުޕްރީމް ކޯޓުން މި އަހަރު ނިންމި މައްސަލައަކީ ގާނޫނުއަސާސީގެ މާއްދާއެއް މާނަކުރަން ގާނޫނު އަސާސީ އެކުލަވާލި ރައްޔިތުންގެ ޚާއްސަ މަޖިލީހުގެ ޔައުމިއްޔާތަކަށް ސުޕްރީމް ކޯޓުން ރިއާޔަތްކުރި ފުރަތަމަ މައްސަލަ އެވެ. ޚާއްސަ މަޖިލީހުން ގާނޫނުއަސާސީގެ 47 ވަނަ މާއްދާ އެގޮތަށް ހިމެނި ސަބަބާއި ކޯޓު އަމުރެއް ނެތި އަމިއްލަ ތަންތަނަށް ވަދެވޭނެ އެކަށީގެންވާ ސަބަބުތަކާ ބެހޭ ގޮތުން ވެސް އެ ހުކުމުގައި ގޮތްތަކެއް ކަނޑައެޅި އެވެ.\nހުކުމް ހަމައެކަނި ގޯހޭ ބުނެލައިގެން އިސްތިއުނާފެއް ނުކުރެވޭނެ\nއިންސާފަށް ހުރަސް އެޅުމަށް ނުވަތަ ލަސްކުރަން ޝަރުއީ ނިޒާމުގެ ތެރެއިން ކުރިން ބޭނުން ކުރަމުން ދިޔައީ އިސްތިއުނާފްގެ މަރުހަލާ އެވެ. އިސްތިއުނާފް ކުރެވޭނެ ވަކި ހާލަތްތަކެއް ބަޔާންކުރާ ކޯޓުތަކުގެ ގާނޫނުގެ 43 ވަނަ މާއްދާ އޭރު އޮތީ ނަމެއްގަ އެވެ. އަމަލު ކުރާނެ އެއްވެސް ބަޔަކު އޭރު ނެތެވެ. ގާނޫނީ ގޮތުން ސާފުކޮށް ފެންނަން ހުރި މައްސަލަތަކުގައި ކުރާ ހުކުމްތައް ވެސް ތަންފީޒު ކުރުން ފަސް ކުރުމަށް ނުވަތަ އަނެއް ފަރާތަށް އިތުރު ދަތިތަކެއް ކުރިމަތިކުރުމަށް އިސްތިއުނާފްގެ ހައްގުގެ ބޭނުން ދިޔައީ ކުރަމުންނެވެ. މަދަނީ މައްސަލަތަކުގައި އެ މައްސަލަ ވަކިން ބޮޑެވެ. އެ ސަގާފަތަށް ނިމުން ގެނައީ ވެސް ސުޕްރީމް ކޯޓުން މި އަހަރު ނިންމި މައްސަލައަކުންނެވެ.\nއެ ހުކުމުގައި ވާ ގޮތުން ދަށު ކޯޓުގެ ނިންމުމެއް ގޯސް ކަމަށް ހަމައެކަނި ބުނެލާ ބުނުމަކުން އިސްތިއުނާފްގެ ފުރުސަތު ކޯޓުތަކުން ދީގެން ނުވާނެ އެވެ. އަދި އިސްތިއުނާފްގެ މައްސަލަތައް ކޯޓުތަކަށް ބަލައިގަނެވޭނީ އެ މައްސަލައެއް ކާމިޔާބު ކުރެވޭނެ ފަދަ ގާނޫނީ ބަހުސެއް އުފެދިފައިވާ ނަމަ އެކަނި ކަމަށާއި "އެއްޗަކަށް އެއްޗެެއް ހަދާ އުސޫލުން" އަދި އެހެން ބަޔަކަށް ގެއްލުމެއް ދިނުމުގެ ބޭނުމުގައި އިސްތިއުނާފްގެ ހައްގުގެ ބޭނުން ނުކުރެވޭނެ ކަމަށް އެ ނިންމުމުގައިވެ އެވެ.\nއިސްތިއުނާފް ކުރަން ދެއްކޭނެ އެކަށީގެންވާ ސަބަބުތަކަކީ ކޮބައިކަން އެ ނިންމުމުގައި ކަނޑައަޅާފައިވެ އެވެ. އަދި އިސްތިއުނާފް މަރުހަލާގައި އާ ހެކި ބަލައިގަތުމުގެ ގާނޫނީ އާ އުސޫލުތަކެއް ވެސް މި އަހަރު ސުޕްރީމް ކޯޓުން ކަނޑައެޅި އެވެ.\nމި އަހަރު ސުޕްރީމް ކޯޓުން ނިންމި ހުރިހާ މައްސަލަތަކުގައި ވެސް ގާނޫނީ އާ އުސޫލުތަކެއް ކަނޑައަޅައިދިން ކަމަށް ބުނުން ދޮގަކަށް ނުވާނެ އެވެ.\nސުޕްރީމް ކޯޓަށް މައްސަލަތައް ބަލައިގަތުމުގެ އިޖްރައާތަކީ އެންމެ ފާޑުކިޔުން ބޮޑު އެއް މައްސަލަ އެވެ. ކޯޓުތަކަށް މައްސަލަ ބަލައިގަތުމާ މެދު ގޮތެއް ނިންމަން ޖެހޭނީ އެ ކޯޓެއްގެ ރަޖިސްޓްރާ ކަމަށް ކޯޓުތަކުގެ ގާނޫނުގައި އޮތަސް، އެ ކޯޓުން މައްސަލަ ބަލައިގަތުމާ މެދު ކުރިން ގޮތްތައް ނިންމަމުން އައީ ފަނޑިޔާރުންނެވެ. ގާނޫނީ ވަރުގަދަ ނުކުތާތަކެއް ފާހަގަކުރިޔަސް، ސަބަބެއް ބަޔާން ކުރުމެއް ނެތި މައްސަލަތައް ބަލައިނުގަންނަ ކަމުގެ ޝަކުވާ އޭރު ވަރަށް ބޮޑެވެ.\nއެއީ ފަނޑިޔާރުންގެ ނިންމުމަކަށް ވާތީ އިތުރަށް ކުރެވޭނެ ކަމެއް އޭރަކު ނޯވެ އެވެ. ނަމަވެސް މިހާރު ސުޕްރީމް ކޯޓަށް ހުށަހަޅާ ކޮންމެ މައްސަލައެއް ވެސް ބަލައިގަތުމާ މެދު ގޮތެއް ނިންމަނީ ކޯޓުތަކާ ބެހޭ ގާނޫނުގައި އޮންނަ ގޮތަށް، ރަޖިސްޓްރާ އެވެ. މައްސަލަ ބަލައިނުގަތުމަށް ރަޖިސްޓްރާ ނިންމާ ނަމަ، އެ ނިންމުން ފަނޑިޔާރުންގެ މަޖިލީހުގައި އިސްތިއުނާފް ކުރުމުގެ ފުރުސަތު މިހާރު އެބަ އޮތެވެ.\nއިތުބާރު ހޯދަން އަދިވެސް ވަގުތު ނަގާނެ\nސުޕްރީމް ކޯޓެއްގެ ޝަރީއަތްތައް ވަގުތުން ދައްކާފާނެ ކަމަށް، އޭގެ ކުރިއަކުން އާންމުން ގަބޫލެއްނުކުރެ އެވެ. އެންމެ ބޮޑެތި ޝަރީއަތްތައް ވެސް ބެލުމުގެ ފުރުސަތު ކުރިން ލިބެނީ މީޑިއާ އާއި އާންމުން ހިމެނޭ ގޮތަށް ގިނަވެގެން 40 ވަރަކަށް މީހުންނަށެވެ. މިހާރު އެ ފުރުސަތު ކޮންމެ މީހަކަށް ވެސް އެބަ އޮތެވެ. ކޮންމެ ތަނެއްގައި ހުރެގެން ވެސް ޝަރީއަތްތައް ވަގުތުން ފެންނަ ގޮތަށް މީޑިއާގެ ތަފާތު ވަސީލަތްތަކުން ފެނުމަކީ، އާ ސުޕްރީމް ކޯޓުން ގެނައި ބޮޑު ބަދަލެކެވެ.\nގާނޫނީ ބޭފުޅުން ވިދާޅުވާ ގޮތުން އަހަރެއްހާ ދުވަހުގެ ތެރޭގައި ސުޕްރީމް ކޯޓުގެ ނިންމުންތަކާއި އުސޫލުތަކަށް ރަނގަޅު ބަދަލުތަކެއް ވަނީ ގެނެސްފަ އެވެ. ގާނޫނީ އަސާސްތައް ދެމެހެއްޓުމުގެ އިތުރަށް، ބޭނުންހާ ގޮތަކަށް ގާނޫނު މާނަކޮށްގެން ދައުލަތުގެ މުއައްސަސާތަކުން ކުރަމުންދާ ކަންކަމަށް ފުރުސަތު ނުދެވޭނެ ކަން އެ ކޯޓުގެ ނިންމުންތަކުން ހާމަވާ ކަމަށް އެ ބޭފުޅުން ވިދާޅުވި އެވެ. ނަމަވެސް، މިހާތަނަށް ވެސް ކަންކަން ހިނގަމުން ދިޔަ ގޮތުން އިތުބާރު ލިބެން ވަގުތުތަކެއް ނަގާނެ ކަމަށް އެ ބޭފުޅުން ދެކެވަޑައިގަންނަވަ އެވެ.\n"މުހިިންމު އަސާސްތައް ސުޕްރީމް ކޯޓުން އެބަ ނަގަހައްޓާ. ބޮޑު އިމްޕްރޫވްމަންޓެއް އެބަ ފެނޭ މިހާރު. އެކަމަކު އިތުބާރު ލިބެން އަދި ވަގުތު ނަގާނެ،" ދުސްތޫރީ އަދި މަދަނީ ގިނަ މައްސަލަތަކެއްގައި ވަކާލާތު ކުރައްވާފައިވާ ވަކީލަކު ވިދާޅުވި އެވެ.\nއޭނާ ވިދާޅުވި ގޮތުގައި މައްސަލަތައް އަވަހަށް ނިންމުމާއި ސުޕްރީމް ކޯޓުގެ އިޖްރާއާތުތަކަށް ގެނެސްފައިވާ ބަދަލާއި ނިންމުންތަކުގެ ފެންވަރު ރަނގަޅުވުމުން އެއަށް ވުރެ ދަށު މަރުހަލާ ކޯޓުތަކުން ވެސް ތަފާތުތަކެއް ވަނީ ފެންނަން ފަށައިފަ އެވެ. އެކަމަކު އެއް ބާވަތެއްގެ މައްސަލަތަކުގައި ގާނޫނީ ބައެއް ނުކުތާތަކާ މެދު ދެ ގޮތަކަށް ނިންމުންތައް ހުރުމުން ދެ ގޮތަކަށް މާނަކުރުމުގެ ފުރުސަތު ލިބޭ ފަދަ ނިންމުންތަކެއް ވެސް އެބަހުރި ކަމަށް އޭނާ ވިދާޅުވި އެވެ.\n"އިސްތިއުނާފް ކުރާ ނުކުތާއަށް އެބަ ރިއާޔަތްކުރޭ. އެކަމަކު ބައެއް ނިންމުންތަކާ އަނެއް ނިންމުންތަކާ އަޅާކިޔާއިރު ތަފާތުތަކެއް އެބަހުރި އެއް ބާވަތެއްގެ މައްސަލަތަކުގައި،" އެ ވަކީލް ވިދާޅުވި އެވެ.\nއެކަމަކު ހަގީގަތަކީ ޝަރުއީ ނިޒާމަށް އައި އެންމެ ބޮޑު ބަދަލު ސުޕްރީމް ކޯޓުން މި ފެނުނީ މި އަހަރު އެވެ. މިހާރުގެ ސަރުކާރުގެ އެންމެ ބޮޑު އެއް ވައުދަކީ ވެސް ޝަރުއީ ނިޒާމަށް އާންމުންގެ އިތުބާރު ހޯދައިދިނުމެވެ. އެހެންކަމުން އެންމެ މަތީ ކޯޓަށް އާ ފަނޑިޔާރުންތަކެއް އައްޔަންކޮށް، މި އަހަރުގެ މިހާތަނަށް ދެއްކި ނަތީޖާ އިން ކޮންމެވެސް ވަރެއްގެ އުއްމީދުތަކެއް އެބަ ފެނެ އެވެ.\nއިތުރު ލިޔުންތައް ފަނޑިޔާރުން ސުޕްރީމް ކޯޓް ހައި ކޯޓް ކޯޓް ޖުޑީޝަރީ


ޗީފް އެޑްމިނިސްޓްރޭޓަރ (ލ.ގަމު މެޖިސްޓްރޭޓް ކޯޓު)\nމި ޑިޕާޓްމަންޓުގެ ނަންބަރު 198-އޭ/18/2020 (26 ޖަނަވަރީ 2020) އިޢުލާނުން ލ.ގަމު މެޖިސްޓްރޭޓް ކޯޓަށް ޗީފް އެޑްމިނިސްޓްރޭޓަރެއްގެ މަޤާމަށް މީހަކު ހޯދުމަށް ފުރުޞަތު ހުޅުވާލުމުން، އެކަށީގެންވާ މިންވަރަށް އެޕްލިކޭޝަން ލިބިފައިނުވާތީ، ލ.ގަމު މެޖިސްޓްރޭޓް ކޯޓަށް ޗީފް އެޑްމިނިސްޓްރޭޓަރެއްހޯދުމަށް އަލުން ފުރުސަތު ހުޅުވާލައި އިޢުލާން ކުރީމެވެ. އަދި، ޙަވާލާދެވުނު އިޢުލާނާ ގުޅިގެން އެޕްލިކޭޝަން ފޯމް ހުށަހަޅުއްވާފައިވާ ފަރާތްތައް އަލުން އެޕްލިކޭޝަން ހުށަހަޅުއްވަން ނުޖެހޭނެ ވާހަކަވެސް ދެންނެވީމެވެ.\nލ.ގަމު މެޖިސްޓްރޭޓް ކޯޓު\n- ޖުޑީޝަލް އެލަވަންސް: 2,462/25 (އަސާސީ މުސާރައިގެ %35)


މިކަހަލަ ކިތަންމެ ރެއެއް ތަޖުރިބާކޮށްފިން، އެތަށް ފިލާވަޅެއް ދަސްވެއްޖެ: ލަމްޕާޑް މިކަހަލަ ކިތަންމެ ރެއެއް ތަޖުރިބާކޮށްފިން، އެތަށް ފިލާވަޅެއް ދަސްވެއްޖެ: ލަމްޕާޑް\nމިކަހަލަ ކިތަންމެ ރެއެއް ތަޖުރިބާކޮށްފިން، އެތަށް ފިލާވަޅެއް ދަސްވެއްޖެ: ލަމްޕާޑް\nޗެލްސީގެ ކޯޗު ފްރޭންކް ލަންޕާޑު\nއޭނާގެ ފުޓްބޯޅައިގެ ހަޔާތުގައި މެޗުތަކުން ބަލިވުމުގެ ހިތި ތަޖުރިބާތައް އެތައްފަހަރަކު ކޮށްފަވާނެކަމަށާއި މާޔުސްނުވެ ކުރިޔަށް ދިޔުމަށް އެތައް ފިލާވެޅެއް ލިބުނު ކަމަށް ޗެލްސީގެ ކޯޗު ފްރޭންކް ލަމްޕާޑު ބުނެފިއެވެ.\nޗެމްޕިއަންސް ލީގު ފުޓްބޯޅަ މުބާރާތުގައި ޖަރުމަނުގެ ބަޔާން މިއުނިކް އަތުން ބަލިވެ މުބާރާތުން ކެޓުމުން ލަމްޕާޑު ބުނީ މެޗުގައި އޭނާއަށް ކުޅުންތެރިން ރަނގަޅު ކަންތައްތަކެއް ދަސްވެއްޖެކަމަށާއި މިއީ ކުރެވުނު ރަނގަޅު ތަޖުރިބާއެއްކަމަށެވެ. އޭނާގެ ގިނަ ކުޅުންތެރިން މި ލެވެލްގެ ފުޓްބޯޅައަށް އަދި ވަރަށް އާ ކަމަށާއި މުޅި ސީޒަންގައި އެކުޅުންތެރިން ބޮޑު ކުރިއެރުމެއް ހޯދިކަމަށް ލަމްޕާޑު ބުންޏެވެ. އަދި މުޅި ސީޒަނަށް ބަލާލުމުން ދާންވީ މިސްރާބު އެނގިއްޖެކަމަށްވެސް ލަމްޕާޑު ބުންޏެވެ.\nލަމްޕާޑް އިތުރަށް ބުނީ މެޗުގެ ނަތީޖާ ނިކުތް ގޮތުން އޭނާ އެއްވެސް ވަރަކަށް މާޔޫސްނުވާކަމަށެވެ. އެއީ މާޒީގައި މިކަހަލަ ކިތަންމެ ރެއެއް އޭނާގެ ފުޓްބޯޅައިގެ ހަޔާތުގައި ތަޖުރިބާ ކުރިވެފިވުމުންކަމަށާއި، ކުޅުންތެރިއެއްގެ ގޮތުގައި 2012 ވަނަ އަހަރު މި ތަށި ބަޔާން މިއުނިކް ބަލިކޮށް ހޯދި ލަމްޕާޑު ބުންޏެވެ.\nލަމްޕާޑު ބުނީ އަދި މި ނިމުނީ ނޫންކަމަށާއި ޗެލްސީ އެނބުރި އަންނާނެކަމަށެވެ. އޭނާ ބުނީ ސީޒަންގައި ރަނގަޅު ކަންތައްތަކެއްގެ އިތުރުން ހެދުނު ގޯސްތައް ވަރަށް ރަނގަޅަށް އެނގޭކަމަށާއި ކޮންމެވެސް ކަންތައްތަކެއް މިސީޒަނުގައި ޗެލްސީން ހާސިލްކޮށްފިކަމަށެވެ. އޭނާ ބުނީ ކުރިޔަށް އޮތްތަނުގައި ޗެލްސީން އެކަންކަން އިސްލާހުކޮށް ޓީމް ހަމަމަގަށް އަޅުވައި ކުރިއެރުން ހޯދާނެކަމަށެވެ.\nޗެލްސީ ބަލިކޮށް ބަޔާން މިއުނިކް ގަދަ އަށަކުން ޖާގަ ހޯދީ 1-7 ގެ ތަފާތު ބޮޑު އެގްރިގޭޓް ނަތީޖާއަކުންނެވެ. މިއީ ޗެމްޕިއަންސް ލީގުގެ ތާރީޚުގައި ވެސް މިހާތަފާތު ބޮޑު ނަތީޖާކުން ޗެލްސީ ބަލިވި ފުރަތަމަ ފަހަރެވެ.


Ooredoo ge SuperNet Fixed Broadband hidhumai Kudahuvadhoo ah...\nއުރީދޫގެ ސުޕަރނެޓް ފިކްސްޑް ބްރޯޑްބޭންޑްގެ ޚިދުމަތް ދ. ކުޑަހުވަދޫއަށް ތައާރަފްކޮށްފި\nއާބާދީގެ 60 އިންސައްތައަށް މިހާރު މިޚިދުމަތް ލިބިގެންދާނެ\nކ. މާލެ 28 ޑިސެންބަރު 2018 | ހުކުރު 18:33 3,369\nރީދޫ ސުޕަރނެޓް ފިކްސްޑް ބްރޯޑްބޭންޑުގެ ޚިދުމަތް ދ. ކުޑަހުވަދޫއަށް ތައާރަފްކުރުމުގެ ތެރެއިން - އުރީދޫ\n100 އެމްބީޕީއެސް އާއިހަމައަށް ހަލުވި ސްޕީޑުތަކާއި އެކު، އުރީދޫ ސުޕަރނެޓް ފިކްސްޑް ބްރޯޑްބޭންޑުގެ ޚިދުމަތް ދ. ކުޑަހުވަދޫއަށް ތައާރަފްކޮށްފިއެވެ.\nމުޅި ރާއްޖެއަށް ހަލުވި ސްޕީޑުގެ ބްރޯޑްބޭންޑް ތަޢާރަފްކުރުމަށް އުރީދޫ އިން ކުރަމުންދާ މަސައްކަތުގެ ތެރެއިން އުރީދޫ ސުޕަރނެޓްގެ ޚިދުމަތް 12 މެއި 2016ގައި ތަޢާރަފްކުރުމަށްފަހު މުޅި ރާއްޖެއަށް މިޚިދުމަތް ފުޅާކުރުމުގެ މަސައްކަތް ދަނީ ކުރަމުންނެވެ. މިގޮތުން މިޚިދުމަތް ކުޑަހުވަދުއަށް ތަޢާރަފް ކުރެވިގެން ދިއުމާއެކު ރާއްޖޭގެ އާބާދީގެ 60 އިންސައްތައަށް މިހާރު ސުޕަރނެޓްގެ ޚިދުމަތް ލިބިގެންދާނެ ކަމަށް އުރީދޫއިން ބުންޏެވެ.\nއުރީދޫގެ ޑައިރެކްޓަރ ސޭލްސް އެންޑް ބްރޭންޑް ހުސައިން ނިޔާޒު ވިދާޅުވީ ޒަމާނީ ތަރައްޤީ އާއި ހަމައަށް ވާސިލުވުމަށް އެންމެ މުހިއްމު އެއް ޚިދުމަތަކީ އިންޓަނެޓް ކަމަށްވުމާއި އެކު، އުރީދޫގެ އަމާޒަކީ ހަލުވި ސްޕީޑުގެ އިންޓަނެޓްގެ ޚިދުމަތް ރާއްޖޭގެ އެންމެހާ ހިސާބުތަކަށް ފޯރުކޮށްދިނުން ކަމަށެވެ.\nސުޕަރނެޓްގެ ޚިދުމަތް ކުޑަހުވަދުއަށް ތަޢާރަފްކުރުމާއިއެކު، 31 ޑިސެމްބަރ 2018 ގެ ކުރިން ސުޕަރނެޓް ޚިޔާރު ކުރައްވާ ކުޑަހުވަދޫގެ ކަސްޓަމަރުންނަށް ވަރަށް ހާއްސަ އޮފަރއެއްވެސް ވަނީ ތައާރަފް ކޮށްފައެވެ. ހަމައެހެންމެ ކުޑަހުވަދޫ ރައްޔިތުންނަށް ހަލުވި ސްޕީޑުގެ އިންޓަނެޓް ހޯދުމުގައި އިތުރު ފަސޭހަކަމެއް ގެނެސްދިނުމުގެ ގޮތުން، އުރީދޫއިން ސުޕަނެޓްގެ ޚިދުމަތް ފޯރުކޮށްދިނުމުގައި އެއްވެސް ކަނެކްޝަން ފީ އެއް ނުހިމެނުމަށްވަނީ ހަމަޖައްސާފައެވެ.


Covid-19 Jehunu Anhenakah, Boduvaruve, Gunavanthah Halaaku Nuvee Hama Kiriya - Vaguthu\nކޮވިޑް-19 ޖެހުނު އަންހެނަކަށް ބޮޑުވަރުވެ، ގުނަވަންތައް ހަލާކު ނުވީ ހަމަ ކިރިޔާ\nއިނގިރޭސިވިލާތުގައި ކޮވިޑް-19 ޖެހުނު އަންހެނަކަށް ބޮޑުވަރުވެ، ގުނަވަންތައް ހަލާކުވެދާނެ ކަމުގެ ބިރުވެރިކަމުގައި އުޅެން ޖެހުނެވެ.\nތިން ކުދިންގެ މަންމައެއް ކަމަށްވާ ގިލިއަން އެސްކޮޓް އަށް މިފަދަ ހާލަތެއް ދިމާވީ އޭނާ ކޮވިޑް-19 އަށް ފަރުވާ ކުރަމުން ދަނިކޮށް އެކަށީގެންވާ މިނަށް ހިތަށް ލޭ ނުހިނގުމުގެ ސަބަބުން، މުޅި ހަށިގަނޑަށް ލޭ ހިންގާ ނިޒާމަށް ބުރޫއަރައިގެންނެވެ. މި ހާލަތުގެ ސަބަބުން އޭނާގެ ހިތުގެ ކައިރިއަށް ލޭ ޖަމާވެ ގަނޑުވާން މެދުވެރިވިއެވެ.\nމިއާއެކު އޭނާގެ ފުރާނައަށްް ނުރައްކާވުމުގެ އިތުރުން ހަށިގަނޑުގެ ގުނަވަންތައް ހަލާކުވެދާނެކަމުގެ ބިރު ހީވިއެވެ. އެންމެ ފުރަތަމަ ޑޮކްޓަރުން ހީކުރީ އޭނާ ބަނޑަށް ދިރޭ އެއްޗެއް ވަނީ ކަމަށެވެ.\nގިލަން ބުނެފައިވާގޮތުން އެންމެ ފުރަތަމަ އޭނާއަށް ކޮވިޑް-19 އާއި ގުޅިގެން ދިމާވީ، މި ބަލީގައި އާއްމުކޮށް މީހުންނަށް ދިމާވާ ފަދަކުދި ކުދި ކަންކަމެވެ. އެއީ ކެއްސުމާއި ކިނބިހި އެޅުމުގެ އިތުރުން ނޭވާ ކުރުވުމެވެ.\nއޭނާގެ ކާޑިއޮޖޮލިސްޓް ބުނީ މަދުން ނަމަވެސް ކޮވިޑް-19 ޖެހޭ މީހުންނަށް ފްލުއިޑް ބިލްޑްއަޕްވެ ހާރޓް އެޓެކް ޖެހުމުގެ ކަންކަން ދިމާވާ ކަމަށެވެ. އެހެންނަމަވެސް މިއީ ވަރަށް މަދުން ނޫނީ ނުވާކަމެއް ކަން އެ ކާޑިއޮލޮޖިސްޓް ވަނީ ފާހަގަކޮށްފައެވެ. އެގޮތުން އޭނާގެ ހަށިގަނޑަށް ބޭނުންވާ ފްލުއިޑް ނުލިބި، ހިތުގެ ހިނގުން ހުއްޓުމުގެ ސަބަބުން މަރު ނުވެ ސަލާމަތްވީ ހަމަ ކިރިޔާކަމަށް ޑޮކްޓަރުން ބުނެއެވެ.\nއޭނާ އަށް ދިމާވި ބަލި ހާލަތުގެ ސަބަބުން ލޭގެ ޕްރެޝަރ ދަށްވެ އެހެން ގުނަވަންތަކަށް ބޭނުންވާ ލެޔާއި އޮކްސިޖަން، އަދި ނިއުޓްރިއެންޓްސްވެސް ލިބުން ދަތިވިކަން ޑޮކްޓަރުން ފާހަގަކުރެއެވެ.\nޑޮކްޓަރުންގެ މަސައްކަތުން އޭނާ ސަލާމަތްވި ނަމަވެސް، ކޮވިޑް-19ގެ ސަބަބުން ގޮތް ނޭނގޭ ހާލަތުތައް މެދުވެރިވާކަމާއި، ސީރިއަސް ހާލަތުތައް މެދުވެރިވާކަން ޑޮކްޓަރުން ދަނީ ފާހަގަކުރަމުންނެވެ.\nކޮވިޑް-19ގެ ސަބަބުން އޮކްސިޖަން ދަށްވެ ފުއްޕާމެއަށް އަސަރުކުރުމުގެ ހާދިސާތައް ވެސް ދިމާވެފައި އެބަހުއްޓެވެ.


Lazio Italian cup kaamiyaabu kohfi | Mihaaru\nލާޒިއޯގެ ކުޅުންތެރިން ތަށްޓާ އެކު އުފާފާޅުކުރަނީ. --ފޮޓޯ: އޭއެފްޕީ\n16 މެއި 2019 - 10:354comments\nރޯމްގެ އޮލިމްޕިކް ސްޓޭޑިއަމުގައި ކުޅުނު މި މެޗުގައި އެ ޓީމުން ދެ ލަނޑު ވެސް ޖެހީ މެޗުގެ ފަހުކޮޅެވެ. އެގޮތުން 82 ވަނަ މިނެޓުގައި ފުރަތަމަ ގޯލް ސާޖިއޯ މިލިންކޮވިޗް ސަވިޗް ޖެހިއިރު ދެ ވަނަ ގޯލް 90 ވަނަ މިނެޓުގައި ކާމިޔާބުކުރީ ކާލޯސް ކޮރޭއާ އެވެ.\nއެޓަލާންޓާ އިން 1963 ގެ ފަހުން ތަށްޓެއް ހޯދަން ކުރި މަސައްކަތް ނާކާމިޔާބުވުމުން ކޯޗު ޖިއަން ޕިއޭރޯ ގަސްޕޭރީނީ ހިތްހަމަނުޖެހުނީ ރެފްރީއާ މެދު އެވެ. އެގޮތުން އެ ޓީމުގެ މާޓެން ޑެ ރޫން ފޮނުވާލި ޝޮޓެއް ލާޒިއޯގެ ބަސްޓޮސްގެ އަތުގައި ޖެހުމުން، އެކަމާ ސުވާލު އުފެއްދުމުން ރެފްރީ ވީއޭއާރްގެ އެހީ ހޯދާފައެއް ނުވެ އެވެ.\n"އެއީ ރަތްކާޑެއް ދައްކައި ޕެނަލްޓީއެއް ދޭން ޖެހޭ ހާލަތެއް،" ގަސްޕެރީނީ ބުންޏެވެ. "އެ ބޯޅަ ދިޔައީ ގޯލަށް ވަންނަން އެކަމަކު އަތުގައި ޖެހިފައި މިސްރާބު ބަދަލުވީ. އެއީ ވީއޭއާރް އިން ބަލަން ޖެހޭ ހާލަތެއް."\nއޭނާ ބުނީ އެ ގޯލާ އެކު ވެސް އެޓަލާންޓާ މޮޅުނުވެދާނެ ކަމަށާއި އެކަމަކު ވީއޭއާރް އިން އެކަން ނުބެލުމަކީ ދަށު ދަރަޖައިގެ ކަމެއް ކަމަށާއި އޭގެން އަންގައިދެނީ އެޓަލާންޓާގެ ސަޕޯޓަރުންނަށް އެއްވެސް އިހުތިރާމެއް ނެތްކަން ކަމަށެެވެ.\nއިޓާލިއަން ލީގުގެ އަށް ވަނައިގައި، ޔޫރަޕް ޒޯނުން ބޭރުގައި އޮތް ލާޒިއޯ އަށް މި ތަށްޓާ އެކު އަންނަ ސީޒަނުގެ ޔުރޮޕާ ލީގުން ޖާގަ ލިބޭނެ އެވެ. ލީގުގެ ހަތަރު ވަނައިގައި އޮތް އެޓަލާންޓާ އިން މަސައްކަތްކުރަނީ ޗެމްޕިއަންސް ލީގުގެ ޖާގައަކަށެވެ. ބާކީ އޮތް ދެ މެޗުން ހަތަރު ޕޮއިިންޓް ހޯދައިފި ނަމަ އެ ފުރުސަތު ލިބޭނެ އެވެ. ފަސް ވަނައިގައި އޮތް އޭސީ މިލާނަށް ފުރުސަތު އޮތީ ބާކީ ދެ މެޗުން މޮޅުވެ އަދި އެޓަލާންޓާ މަދުވެގެން އެއް މެޗުން ބަލިވެގެންނެވެ.\nއިތުރު ލިޔުންތައް އިޓާލިއަން ކަޕް


Nahula ge dhifaaugai Nasheed: "Siyaasee furusathu ves liben jehey" | Mihaaru\nނަހުލާ، ފިރިކަލުން ގާސިމް އިބްރާހީމްއާ އެކު: ނަހުލާ އަށް ސޯޝަލްމީޑިއާގައި ފުރައްސާރަނުކުރަން ނަޝީދު ވަނީ އެދިވަޑައިގެންފައި. --ފޮޓޯ: ހުސެއިން ވަހީދު/މިހާރު\nނަހުލާގެ ދިފާއުގައި ނަޝީދު: "ސިޔާސީ ފުރުސަތު ވެސް ލިބެންޖެހޭ"\n11 އޮކްޓޯބަރ 2018 - 10:49 38 comments\nވަރަށް ފަހުން ސިޔާސީ ދާއިރާ އަށް ނުކުމެވަޑައިގެންނެވި އައިޝާ، ސަރުކާރުގެ ކޯލިޝަން ސަރުކާރުގެ އިސް މަގާމަށް ވަޑައިގަންނަވާނެ ކަމުގެ ތުހުމަތާ އެކު އޭނާގެ ޒާތީ ކަންކަމާ ގުޅުވައި ދަނީ ފުރައްސާރަކުރަމުންނެވެ.\nޖުމްހޫރީ ޕާޓީގެ ކައުންސިލް މެމްބަރުކަމަށް އިންތިޚާބުވެވަޑައިގެން އައިޝާ ސިޔާސީ މަސައްކަތަށް ނުކުމެވަޑައިގަތީ، އޭނާ ވިދާޅުވެފައިވާ ގޮތުގައި، ދޮންދަރިކަލުން ސިޔާދު އިބްރާހިމް ގާސިމް އާއި ފިރިކަލުން ގާސިމް އިބްރާހީމް މި ސަރުކާރުން ނުހައްގުން ޖަލަށް ލައި އަދަބު ދެމުންދާތީ ކެތްނުކުރެއްވިގެންނެވެ. މި ފިޔަވަޅާ އެކު ނަހުލާ ވަނީ، ނިމިގެން ދިޔަ ރިޔާސީ އިންތިޚާބު ކޯލިޝަނަށް ކާމިޔާބު ކޮށްދެއްވަން ކެމްޕޭންގައި އިސްކޮށް އުޅުއްވައިފަ އެވެ. ރަށްތަކަށް ދަތުރުކުރައްވައި އިދިކޮޅު ކެންޑިޑޭޓު އިބްރާހިމް މުހައްމަދު ސޯލިހް (އިބޫ) އަށް ތާއީދު ހޯއްދަވަން މަސައްކަތް ކުރެއްވި އެވެ.\nއެކަމަކު އިންތިޚާބު ނިމުމާއެކު، އައިޝާ އަށް އަމާޒުކޮށްފައިވާ ފާޑުކިއުންތަކުގައި އޭނާގެ ދިރިއުޅުމުގެ ޒާތީ ބައެއް ކަންކަން އާއްމުކޮށް، ދަނީ ފާޑުކިޔަމުންނެވެ. އޭނާ އަކީ ސަރުކާރުގެ އިސް މަގާމަކަށް ގާބިލް ބޭފުޅެއް ނޫން ކަމަށް ވެސް އެއް ބަޔަކު ބުނެ އެވެ.\nމިކަންކަމާ ގުޅިގެން ނަޝީދު ކުރެއްވި ޓުވީޓެއްގައި ވިދާޅުވީ ނަހުލާއާ ގުޅޭ ގޮތުން ސޯޝަލްމީޑިއާގައި ދައްކާ ދަށު ދަރަޖައިގެ ވާހަކަތައް އެއްގޮތަކަށް ވެސް ބަލައިނުގަނެވޭ ކަމަށެވެ. އެހެން މީހުންނެކޭ އެއްގޮތަށް ނަހުލާ އަކީ ވެސް ސިޔާސީ ފުރުސަތުތަކާއި އެންމެހާ ހައްގުތައް ފުރިހަމަ އަށް ލިބިވަޑައިގަންނަވަން ޖެހޭނެ ބޭފުޅެއް ކަމަށް ނަޝީދު ވިދާޅުވި އެވެ.\nނަހުލާގެ ދިފާއުގައި ނަޝީދު ކުރެއްވި ޓުވީޓް.\nނަހުލާގެ ދިފާއުގައި ނަޝީދު ޓުވީޓް ކުރެއްވިއިރު، އެމަނިކުފާނާއި ގާސިމްއާ ދެމެދު ވެސް އުފެދުނު ހިޔާލުތަފާތުވުންތަކެއް އިއްޔެ ވަނީ އާއްމުންނާ ހަމައަށް ތިލަވެފަ އެވެ. މިކަން އާއްމުވީ، ނަޝީދާ ދެކޮޅަށް ރައްޔިތުންގެ މަޖިލީހުގެ ކުރީގެ މެމްބަރު އަލްހާން ފަހުމީ ކުރެއްވި ޓުވީޓެއް ގާސިމް ރީޓުވީޓް ކުރެއްވުމާ ގުޅިގެންނެވެ.\nނަޝީދު މިނިވަންކުރުމާ ގުޅޭ ގޮތުން ދައްކާ ވާހަކަތަކަށް ރައްދު ދެއްވައި އަލްހާން އެ ޓުވީޓުގައި ވިދާޅުވެފައި ވަނީ ނަޝީދު ވެސް މިނިވަންވާން ޖެހެނީ ގާނޫނީ ނިޒާމުގެ ތެރެއިން ކަމަށެވެ. އެ ޓުވީޓު ގާސިމް ރީޓުވީޓް ކުރެއްވިއިރު، ނަޝީދަށް ބޭއިންސާފުން ހުކުމް އިއްވުމާއި ފެބުރުއަރީ 1 ގައި ސުޕްރީމް ކޯޓުން ނެރުނު އަމުރާ އެކު ނަޝީދު މިނިވަންވެފައި ވުމުގެ އިތުރުން ބައިނަލްއަގުވާމީ މުޖުތަމައުން އެމަނިކުފާނު ދޫކޮށްލަން ގޮވާލާފައިވާ ކަން ގާސިމް ހަނދާން ނެތުނީތޯ ކަމަށް ބުނެ ނަޝީދު ސަޕޯޓަރުން ވަނީ ހިތްހަމަނުޖެހުން ފާޅުކޮށްފަ އެވެ.\nއެއާއެކު، މައްސަލަ ފިނިކުރަން، ގާސިމާއި ނަޝީދު ވަނީ ވާހަކަ ދައްކަވައިފަ އެވެ.\nގާސިމް ވިދާޅުވެފައިވާ ގޮތުގައި ބަންދުން މިނިވަން ނުވެ، ރާއްޖެ ވަޑައިގެންފި ނަމަ ނަޝީދު ހައްޔަރު ކޮށްފާނެ ކަމަށާއި އެއިރުން ގައުމުގެ އަމަން ގެއްލޭނެ ކަމަށެވެ. އެ ވާހަކަ ނަޝީދަށް ވެސް ދެންނެވި ކަމަށް ގާސިމް ވިދާޅުވި އެވެ. އެއާއެކު ނަޝީދު ވިދާޅުވެފައި ވަނީ އިދިކޮޅު އިއްތިހާދުގައި ހިމެނޭ ޕާޓީތަކަކީ ތަފާތު ފިކުރުތަކެއްގެ ބައެއް ކަމަށާއި ޝަރުއީ ދާއިރާ އިސްލާހު ކުރުމުގައި ވެސް އެ ޕާޓީތަކުގެ ހިޔާލު ތަފާތު ވާނެ ކަމަށެވެ.\nއެހެންވިޔަސް ޑިމޮކްރަސީގެ އަސާސްތަކާ އެއްގޮތަށް، ހިޔާލު ތަފާތުވުންތަކާ އެކީގައި ވެސް ހައްލު ހޯދޭނެ ކަމަށް ނަޝީދު ވިދާޅުވި އެވެ.\nއިތުރު ލިޔުންތައް ރައީސް މުހައްމަދު ނަޝީދު މެމްބަރު ގާސިމް އިބްރާހިމް (މާމިގިލި) ޖުމްހޫރީ ޕާޓީ އާއިޝަތު ނަހުލާ (އާއިޝާ)، ޓްރާންސްޕޯޓް މިނިސްޓަރު


2 Meehakah Covid Jehi Dhanbidhoo Monitoring Ah - Vaguthu\nދެ މީހަކު ކޮވިޑަށް ފައްސިވެ ދަނބިދޫ މޮނިޓަރިން އަށް\nލ. ދަނބިދޫން ދެ މީހަކު ކޮވިޑް-19 އަށް ފައްސިވުމާ ގުޅިގެން އެ ރަށް މޮނިޓަރިން އަށް ލައިފިއެވެ.\nހެލްތު އިމަޖެންސީ އޮޕަރޭޝަންސް ސެންޓަރު (އެޗްއީއޯސީ) ގެ އޮފިޝަލަކު "ވަގުތަށް" މިއަދު ވިދާޅުވީ ދަނބިދޫން ފައްސިވި ދެ މީހުންނަކީ ލ. އަތޮޅު މާންދޫގެ އިހަލާ ގުޅުން ހުރި ދެ މީހުން ކަމަށެވެ. ދެ މީހުން ކޮވިޑަށް ފައްސިވެފައިވާތީ ކޮންޓެކްޓް ޓްރޭސިން މަސައްކަތް ކުރުމަށް ރަށަށް އަރައި ފޭބުން މަނާކޮށްފައިވާ ކަމަށް ވެސް އޭނާ ވިދާޅުވިއެވެ.\nދަނބިދޫ ކައުންސިލުން ބުނީ މި ދެ މީހުންނާ ގާތުން އެއްތާންވި މީހެއްވާ ނަމަ ވީއެންމެ އަވަހަކަށް ސިއްހީ މަރުކަޒު ނުވަތަ ދަނބިދޫ ކައުންސިލަށް އެންގުމަށް އެދޭ ކަމަށެވެ. އަދި މިދިޔަ ހުކުރު ދުވަހު ހުކުރަށް ދިޔަ މީހުންގެ ތެރެއިން ކޮވިޑްގެ އެއްވެސް އަލާމާތެއް ހުރި މީހުންނާއި ގާތުން އެއްތާންވި އެއްވެސް މީހެއް ހުރި ނަމަ ލަސްނުކޮށް އެންގުމަށް ވެސް ކައުންސިލުން އެދެއެވެ.\nއެރަށުން ދެ މީހަކު ކޮވިޑަށް ފައްސިވެފައިވާތީ ދަނބިދޫ ސްކޫލް ވެސް ވަނީ ބަންދުކޮށްފައެވެ.\nދަނބިދޫގައި އެންމެ ފުރަތަމަ ކޮވިޑް-19 ގެ ވޭދަނައެއް ފެނިފައި ވަނީ މިދިޔަ ޑިސެމްބަރު މަހުގެ 19 ވަނަ ދުވަހުއެވެ. އެ ބަލި ފެނިފައި ވަނީ ހޯމް ކަރަންޓީންގައި ހުރި އުމުރުން 25 އަހަރުގެ ދިވެހި އަންހެނެއްގެ ގައިންނެވެ.\nމާންދޫގައި އޮތް އިހަލާއި ގުޅިގެން ލ. ފޮނަދޫ އަދި ލ. ގަމަށް އަރައި ފޭބުން ވަނީ މަނާކޮށްފައެވެ. މި އިހަލުން ކޮވިޑް-19 އަށް ފައްސިވި މީހުންގެ އަދަދު އިއްޔެ ވަނީ 148 އަށް އަރައިފައެވެ. މާންދޫގެ އިތުރުން އއ. މަތިވެރި އާއި ބ. އޭދަފުއްޓާއި ކ. މާފުށީގައި ވަރަށް ހަލުވިކަމާއެކު، ކޮވިޑް-19 ދަނީ ފެތުރެމުންނެވެ. ބައެއް ރަށްތަކުގައި ކޮވިޑް-19 ގެ ވޭދަނަތަކުގެ އަދަދު 100 އަށް ވުރެ މައްޗަށެވެ.\nއަލިފާނުގެ ހާދިސާއަށް ފަހު ދަނބިދޫ އަލުން އަލިކޮށްދީފި\nދަނބިދޫ ކައުންސިލްގެ ރޯދަ ހަދިޔާ – ކޮންމެ ގެއަކަށް މަސްދަޅު ކޭހެއް


އިހްތިރާމު ކުރާށެވެ! އިޙުތިރާމު ލިބިގަންނާށެވެމިކަލް ނޫސް\nއިހްތިރާމު ކުރާށެވެ! އިޙުތިރާމު ލިބިގަންނާށެވެ.\nއިހްތިރާމު ކުރާށެވެ! އިޙުތިރާމު ލިބިގަންނާށެވެ\n19 އޯގަސްޓް 2015, 8:31 |\nމިދީބުގެ ދަރިވަރުންނޭވެ! އަހަރެންނަކީވެސް ދަރިވަރަކީމުއެވެ. ހެނދުނު ހެނދުނާ ނާސްތާކޮށްގެން، ބުރަ ހިތަކާއިގެން ސުކޫލަށް ދިޔަ ކުއްޖަކީމެވެ. ހަފްތާއަކު ފަސްދުވަހު، ދެފައި ވާޅުވަން ދެން އެސަމްބުލީގައި ކޮޅަށް ހުރީމެވެ. ވަގުތު ބޭކާރު ކުރުމަށް ކޮންމެ ކުލާހަކު ފާހަނަށް ދިޔައީމެވެ. ސިޔާސަ ކުއްޖަކީމެވެ. އެއި މާޒީއެވެ. ހަގީގަތެއް ބުނަން ހެއެޔެވެ؟ މިއަދުވެސް އަދި މާދަމާވެސް އުޅެން މިޖެހެނީ ސުކޫލު ހަޔާތުގައެ އެޅި ބިންގަލުގެ މަތީގައެވެ. އަހަރެންނަށް ދަސްވި އެންމެ ބޭނުންތެރި ކަމަކީ، އިޙްތިރާމުކުރުމެވެ. ތިޔަ ދަރިވަރުން, އިޙުތިރާމު ކުރަމުހެއްޔެވެ؟\nމުދައްރިސުންނަށް އިޙްތިރާމު ކުރާށެވެ. އެވެރިން އެވަނީ ބޮޑު ގުރުބާނީއެކެވެ. ސުކޫލުގައި އުޅުނު ދުވަސްވަރު އަހަރެންނަށް ވިސްނިފައި އޮތީ މުދައްރިސުން އެ އަދާކުރަނީ އެމީހުންގެ ވަޒީފާކަމެވެ. އުގަންނައިދެނީ އުޖޫރަޔަށް، މަޖުބޫރުވެގެން ކަމެވެ. އެހެނެއް ނޫނެވެ. ކިޔެވުމުގެ ދައުރު ނިންމާލުމަށް ފަހު ކޮންމެ މީހަކުވެސް ބަލާނީ ރަނގަޅު އާންމުދަނީ އެއް ލިބޭ، ތިމާ ހިތްހަމަޖެހޭ ވަޒީފާއެއް ލިބޭތޯއެވެ. ކޮންމެ ކޮންމެ މީހަކަށް އެދުރަކަށް /މުދައްރިސަކަށް ނުވެވޭނެއެވެ. އުގަންނައި ދިނުމުގެ ޢިލްމަކީ ފަސޭހަ ޢިލްމެއް ނޫނެވެ. ވަތަނީ ރޫހު އަށަގެންފައިވާ މީހުން އަސްކަރިއްޔާއަށް ވަނުމުގެ އެދުމެއް އޮވެއެވެ. ޓީޗަރުންނަކީ ވެސް އެފަދަ ބައެކެވެ. ދަރިވަރުން ތަކަކަށް، މުދައްރިބަކަށް ވަނީ ގައުމީ ވަރަށް މާތް ރޫހެއްގައެވެ.\nމުދައްރިސުން ކުދިން ދެކެނީ ދަރިންތަކެއްގެ ގޮތުގައެވެ. މިއަދުގެ ދަރިވަރުންނަށް ނުވިސްނިދާނެއެވެ. އެކަމަކު މާދަމާ މުދައްރިސަކަށް/ ބެލެނިވެރިޔަކަށް ވެވިއްޖެނަމަ މިކަން ފަހުމުވާނެއެވެ. ކޮނެމެ އެދުރަކުވެސް ބޭނުންވާނީ އެބަޔަކު އުގަންނައިދޭ ދަރިވަރުން ރަނގަޅު ބައެއްގެ ގޮތުގައި މުޖުތަމައަށް ނުކުންނާށެވެ. އެމީހުންގެ މަސައްކަތުގެ ފޮނި މީރު މޭވާއަކީ، ކުދިން ތަކަކަށް ކިޔަވައި ދިނުމެއް ނޫނެވެ. އެމީހުންގެ ހަގީގީ އުފަލަކީ އުގަންނައިދިން ދަރިވަރުން، މުޖުތައުގައި، އިހްތިރާމް ލިބިގެންވާ، ޒިންމާދާރު ބައެއްގެ ގޮތުގައި ފެނުމެވެ. އެއީ ތިމަންނަ ކިޔަވައިދިން ކުއްޖެކޭ ބުނެވޭނެ ދުވަހެވެ. މައިންބަފައިންގެ ހިތުގެ ހިތްހަމަ ޖެހުމަކީވެސް އެއީނޫންތޯއެވެ؟ ވީ އިރު މައިންބަފައިންނާ، އެދުރުންގެ މާ ބޮޑު ތަފާތެއް އެބެއޮތް ހެއްޔެވެ؟ އެމީހުންނަށް ވަޒީފާ ޒިންމާދާރުކަން ކުޑަކޮށް، އުޖޫރަޔަށް ކުރެވިދާނެއެވެ. އެހެންނަމަވެސް، އެމީހުންގެ ވަގުތާއި، އަމިއްލަ ދިރިއުޅުން ގުރުބާން ކުރުމަށް ފަހު، އެމަސައްކަތް ކުރަނީ ދަރިވަރުންގެ ކުރިއެރުމަށްޓަކައެވެ. އެމީހުންގެ އަގުވަޒަން ކުރާށެވެ. އެމީހުނަށް ޢިހުތިރާމު ކުރާށެވެ.\nމުދައްރިސުންގެ އިތުރުން ތިމަންނަގެ އެކުވެރިންނާއި އެކުގައި ކިޔަވަމުންދާ ކުދިންނަށް އިޙުތިރާމު ކުރަން ހެއްޔެވެ؟ ތިބާ ވަށައިގެން އުޅޭ އެންމެނަށްވެސް އިހްތިރާމް ކުރަންވާނެއެވެ. ވަރަށް ގިނަ ސަބަބުތަކެއް އޮތީމައެވެ. ތަފްސީލަކަށް ދާނަމެވެ.\nމިއަދު ތިޔައީ އެހެން ބައެއްގެ ތައްޕާހުގައި އުޅެމުންދާ ޅަ ޖީލެކެވެ. މާދަމާ ކަންވާނެ ގޮތް ލިޔުއްވާފައި ވަނީ ކިހިނެއްކަމެއް ނޭގެއެވެ. މިއަދު ހިމޭނުން ހުންނަ ކުއްޖަކު މާދަމާ އަޑުހަރު ސިޔާސި ލީޑަރަކަށް ވެދާނެއެވެ. އެންމެ ހީނުކުރާކަހަލަ ކުދިން އެންމެ ނުފޫޒުގަދަ ވަޒީފާތަކަށް ގޮސްދާނެއެވެ. އަދި މިއަދު އެންމެ ކޫލް ކުދިން ތަކެއްގެ ގޮތުގައި ބެލެވޭ ކުދިން ގޯސްމަގަކަށް އެޅިގެންވެސް ގޮސްދާނެއެވެ. ތަގުދީރަކީ އެކަހަލަ އެއްޗެކެވެ. އެހެންކަމުން މިއަދު ހިމޭނުން ހުންނަ ކުއްޖާޔަށް ނޫނީ އެންމެ މޮޅަށް ނުކިޔެވޭ ކުއްޖާޔަށް ޖެއްސުންކޮށް ހަނގާ ކޮށްގެން، މާދަމާ އެބައެއްގެ ބޭނުމެއް ޖެހިއްޖެނަމަ ދާނީ ކޮން މޫނަކާއިގެން ހެއްޔެވެ؟ މިއަދު އެންމެނާވެސް ގާތް ގުޅުމެއް ބާއްވައި، އިހުތިރާމު ކުރުމުގެ ސަބަބުން މާދަމާ ލިބިދާނެ އިނާޔަތެއް/ ރަހުމަތެއް ނޭގޭނެއެވެ. ގައިމުވެސް ދެރައެއް ނުލިބޭނެއެވެ.\nއަހެރެމެންގެ މާތްވި އިސްލާމްދީނުގައި އިހުތިރާމު ކުރުމަށް ބާރު އަޅުއްވާފައި ވަނީ އެކަމުގައި ޙިކުމަތްތަކެއް ވާތީއެވެ. ތިމާގެ އަޙުންނަށް، ގާބިލުކަން ހުރިވަރަކުން އެހީތެރިވާށެވެ. އެއިރުން ތިބާއަށް ވެސް އިހުތިރާމު ލިބި، ބޭނުންވާ ކަންކަމުގައި އެހީތެރިކަން ލިބޭނެއެވެ. ހެވެއް އޮތީ އެމަގުންނެވެ. މިއަދު ބޭއިޙްތިރާމު ކުރެވޭ މިހަކީ މާދަމާ، ތިބާގެ ދަރިޔަކުގެ މުދައްރިސަކަށް ވެދާނެއެވެ، މައިދައިތަޔަކަށް ވެދާނެއެވެ. އެހެންކަމުން އެންމެނަށްވެސް އިހުތިރާމުކުމަކީ އެންމެ ބުއްދިވެރި ގޮތް ނޫންތޯއެވެ. އަމަލުތައް ގޯސްނަމަ އަވަހަށް އިސްލާހުކުރާށެވެ.


Party ge raeeskamun Najib isthiufaadhehvaifi\nޕާޓީގެ ރައީސްކަމުން ނަޖީބު އިސްތިއުފާ ދެއްވައިފި\nޕާޓީއާއި އިއްތުހާދުގެ މަގާމު ދޫކޮށްލެއްވިކަން މެލޭޝިއާގެ ކުރީގެ ބޮޑުވަޒީރު ނަޖީބު ރައްޒާގު އިއުލާނުކުރައްވަނީ. ފޮޓޯ: ދަ ސްޓާ\nމެލޭޝިއާގައި ބުދަ ދުވަހު ބޭއްވި އާއްމު އިންތިހާބުގައި އެހައިތަނަށް ވެރިކަމުގައި އޮތް ބަރީސާން ނެޝަނަލް ކޯލިޝަނަށް ކުރިމަވި ނާކާމިޔާބީއާ ގުޅިގެން އެކޯލިޝަނުގެ ޗެއާމަން ކަމުންނާއި ކޯލިޝަންގެ މައި ޕާޓީ އުމްނޯގެ ރައީސް ކަމުން ކުރީގެ ބޮޑުވަޒީރު ނަޖީބު ރައްޒާގު އިސްތިއުފާ ދެއްވައިފި އެވެ.\nޕާޓީއާއި ކޯލިޝަނުގެ މަގާމުން އިސްތިއުފާ ދެއްވިކަމާއި އޭނާ އިސްތިއުފާ ދެއްވި ދެ މަގާމުގެ މަސްއޫލިއްޔަތުތައް ދެން އަދާ ކުރައްވާނެ ބޭފުޅުންގެ ނަންފުޅުތައް ނަޖީބު އިއުލާނު ކުރެއްވީ ވެރިރަށް ކުއާލަލަމްޕޫރުގައި މިއަދު ބޭއްވި ނޫސްކޮންފަރެންސެއްގަ އެވެ.\nނަޖީބަށް ފަހުގައި އުމްނޯގެ ރައީސްކަމުގެ މަސްއޫލިއްޔަތުތައް ވަގުތީ ގޮޮތުން އަދާ ކުރައްވާނީ ޑރ. އަހުމަދު ޒާހިދު ހާމިދީ އެވެ. އޭނާގެ ނައިބެއްގެ ގޮތުގައި މަސައްކަތްކުރައްވާނީ ހާޝިމުއްދީން ހުސައިންނެވެ. އަދި ބަރީސާން ނެޝަނަލްގެ ޗެއާމަންކަމުގެ މަގާމު ވެސް ވަގުތީ ގޮތުން އަދާކުރައްވާނީ ޑރ. ޒާހިދެވެ.\n"އުމްނޯއާއި ބަރީސާން ނެޝަނަލް އަށް ވަނީ [އިންތިހާބުގައި] ބޮޑެތި ގެއްލުންތައް ވެފައި. އަޅުގަނޑަކީ އުމްނޯގެ ރައީސް އަދި ބަރީސާ ނެޝަނަލްގެ ޗެއާމަން. އިސްތިއުފާ ދިނުމަަށް އަޅުގަނޑު ނިންމައިފިން،" މިއަދު ބޭއްވި ނޫސްކޮންފަރެންސްގައި ނަޖީބު ވިދާޅުވި ކަމަށް ނޫހުން ބުންޏެވެ.\nކޮރަޕްޝަނުގެ ބޮޑެތި ތުހުމަތުތައް ކުރެވޭ ނަޖީބު ރައްޒާގުގެ ވެރިކަން މިދިޔަ ބުދަދުވަހު ނިމުމަކަށް އައީ ކުރީގެ ބޮޑުވަޒީރު އަދި ނަޖީބުގެ މުރުޝިދު ޑރ. މަހާތީރު ބިން މުހައްމަދު އިސްކޮށް ހުންނެވި ޕަކަޓާން ހަރަޕަން އިއްތިހާދުން އިންތިހާބު ކާމިޔާބު ކުރުމުންނެވެ. އެކާމިޔާބީއާއެކު އުރުމުރުން 92 އަހަރުގެ މަހާތީރު ވަނީ މެލޭޝިއާގެ ބޮޑުވަޒީރުކަމުގެ ހުވާ ބުރާސްފަތި ދުވަހުގެ ރޭ ކުރައްވާފަ އެެވެ. މަހާތީރަކީ 1981 ވަނަ އަަހަރުން ފެށިގެން ބަރީސާން ނެޝަނަލްގެ ޗެއާމަންގެ ގޮތުގައި މެލޭޝިއާގެ ބޮޑުވަޒީރުކަން ކުރައްވާފަ އެވެ.\nޕާޓީއާއި ކޯލިޝަނުން ނަޖީބު އިސްތިއުފާދެއްވާފައި މިވަނީ ކޮރަޕްޝަނުގެ ތުހުމަތުވާތީ ގައުމުން ބޭރަށް ދަތުރުކުރުން އޭނާއަށް މަނާކޮށްފައިވާ ވަގުތެއްގައެވެ.


Officerun vakikurumuge nimmun thanfeez kurun commissioner ah laheh noon | Mihaaru\nޚަބަރު / ޕޮލިސް ކޮމިޝަނަރު\nއޮފިސަރުން ވަކިކުރުމުގެ ނިންމުން ތަންފީޒުކުރުން ކޮމިޝަނަރަށް ލަހެއް ނޫން\nސީޕީ ހަމީދު އިއްޔެ "މިހާރު" އަށް އިންޓަވިއު ދެއްވަނީ -- ފޮޓޯ: ނިޝާން އަލީ/ މިހާރު\n22 ސެޕްޓެމްބަރ 2021 - 09:31\nހިދުމަތުގައި ދެމިތިބި ހަތް އޮފިސަރަކު ވަކިކުރަން ޕޮލިސް ބޯޑުގެ ނިންމެވުން ތަންފީޒުކުރެއްވުމުގައި ލަސްވެއްޖެ ކަމަށް ގަބޫލުނުކުރައްވާ ޕޮލިސް ކޮމިޝަނަރު މުހައްމަދު ހަމީދު އިއްޔެ ވިދާޅުވެއްޖެ އެވެ.\nފުލުހުންގެ ހިދުމަތުގެ އާ ގާނޫނުގެ ދަށުން އެކުލަވާލި ޕޮލިސް ބޯޑުން ވަނީ އެކި ތުހުމަތުތައް ކުރެވުނު އިސް އޮފިސަރުންތަކެއްގެ މައްސަލަ ބަލައި ހަތް އޮފިސަރަކާ މެދު ފިޔަވަޅު އަޅަން މިދިޔަ އޮގަސްޓް 9ގައި ވަނީ ލަފާ ދެއްވައިފަ އެވެ. މަހަކަށް ވުރެ ގިނަ ދުވަސްވި އިރު ވެސް އެ ނިންމެވުން ކޮމިޝަނަރު ތަންފީޒެއް ނުކުރައްވަ އެވެ.\nބޯޑުގެ ނިންމުން ތަންފީޒު ނުކުރެއްވުމުގެ އިހްތިޔާރެއް ކޮމިޝަނަރަށް ގާނޫނުން ލިބިދީފައެއް ނެތެވެ. އެކަމަކު ނިންމުން ތަންފީޒުކުރަން ޖެހޭ ވަކި މުއްދަތެއް ވެސް ގާނޫނަކު ނޯވެ އެވެ.\nފުލުހުންގެ މުއައްސަސާގެ އިސްލާހާއި އިތުބާރު ލިބިފައިވާ ތަނަކަށް ހެދުމަށް ކުރައްވާ މަސައްކަތްތަކާ ގުޅޭ ގޮތުން "މިހާރު" އަށް ދެއްވި ހާއްސަ އިންޓަވިއުއެއްގައި، ބޯޑުގެ ނިންމެވުމާ ގުޅޭ ގޮތުން ޕޮލިސް ކޮމިޝަނަރު ވިދާޅުވީ އެކަން ތަންފީޒު ނުކުރައްވައި ހިފެހެއްޓެވުމުގެ ވިސްނެވުމެއް ނުގެންގުޅުއްވާ ކަމަށެވެ. އެ ނިންމުމާ ގުޅިގެން އޭނާ ކުރައްވަން ޖެހިވަޑައިގަންނަވާ މަޝްވަރާތައް ކުރިއަށް އެބަދާ ކަމަށް ވިދާޅުވި އެވެ.\nޕޮލިސް ކޮމިޝަނަރު ހަމީދު "މިހާރު"އަށް އިންޓަވިއު ދެއްވަނީ. -- ފޮޓޯ: ނިޝާން އަލީ/ މިހާރު\nފުލުހުންގެ ހިދުމަތުގެ އިސް ރޭންކުގައި ތިބި އެ ހަތް އޮފިސަރުންނާ ހަމީދު ވަނީ ބައްދަލު ވެސް ކުރައްވައިފަ އެވެ. އަދި ބޯޑުން އެ ނިންމެވުމާ ހަމައަށް ވާސިލްވި ސަބަބުތައް ވެސް ކިޔައިދެއްވި އެވެ.\n"އެ ނިންމެވުމާ ގުޅޭ ގޮތުން މި މުއައްސަސާގެ ތެރޭގައި ހިންގަން ޖެހޭ އިޖުރާއަތުތައް ވެސް ހިންގަމުންދާނެ ކަން އަޅުގަނޑު ދެންނެވިން. އެކަން އެބަ ހިނގާ،" ހަމީދު ވިދާޅުވި އެވެ.\nވަކިކުރަން ބޯޑުން ނިންމެވި އޮފިސަރުން\nއެސިސްޓެންޓް ކޮމިޝަނާ ފަރުހާދު ފިކުރީ\nއެސިސްޓެންޓް ކޮމިޝަނާ އަހުމަދު މުހައްމަދު\nއެސިސްޓެންޓް ކޮމިޝަނާ މުހައްމަދު ޖަމްޝީދު\nޗީފް ސުޕްރިންޓެންޑެންޓް އަބްދުﷲ ޝަރީފް\nޗީފް ސުޕްރިންޓެންޑެންޓް އަހުމަދު ޝުހާދު\nސުޕްރިންޓެންޑެންޓް މުހައްމަދު ދާއޫދު\nސުޕްރިންޓެންޑެންޓް އިސްމާއިލް ޝަމީމް\nޕޮލިސް ބޯޑުން އޮގަސްޓު9ގައި ނިންމި ނިންމުން ތަންފީޒުކުރުން ލަސްވެފައިވާ ކަމަކަށް ޕޮލިސް ކޮމިޝަނަރު ގަބޫލެއް ނުކުރައްވަ އެވެ. މުއައްސަސާގެ މަސްލަހަތަށް ވިސްނަން ޖެހިވަޑައިގަންނަވާނެ ކަމަށާއި ވަކިކުރަން ނިންމި އޮފިސަރުންނަކީ މުހިއްމު މަސްއޫލިއްޔަތުތަކެއް ހަވާލުކޮށްފައިވާ ސީނިއާ އޮފިސަރުންތަކެއް ކަން ވެސް ފާހަގަކުރެއްވި އެވެ.\n"ސިފައިންގެ ހިދުމަތާ އެއްކޮށް މި މުއައްސަސާގައި 25-30 އަހަރު ހިދުމަތްކޮށްފައި ތިބި ވަރަށް ސީނިއާ ރޭންކްތަކެއްގެ އޮފިސަރުންނާ ދޭތެރޭގައި، ގާނޫނުން ލާޒިމް ކުރައްވައިގެން ގާނޫނީ ގޮތުން އުފެދިފައި އޮތް ބޯޑަކުން ފިޔަވަޅު އެޅުމުގައި އަޅުގަނޑު ވެސް މި މުއައްސަސާގެ މަސްލަހަތާ ދޭތެރޭގައި ވިސްނަންޖެހޭ ތަންފީޒު ކުރާ ފަރާތުގެ ގޮތުގައި،" ހަމީދު ވިދާޅުވި އެވެ.\nމަޝްވަރާތަކެއް ވެސް ހޯދަން ޖެހޭނެ، އެކަމަށްޓަކައި ނަގާ ވަގުތު ނަގަނީ. އެކަން ނުކުރާކަށް، ލަސްކޮށްގެން އެކަން ބޮލާލައި ޖަހާކަށް އެއީ އަޅުގަނޑުގެ ވިސްނުމެއް ނޫން، -- ކޮމިޝަނަރު\nއެ އޮފިސަރުންނާ ގުޅޭ ގޮތުން އޮގަސްޓް 26ގައި ޕޮލިސް ބޯޑާ އެކު ވަނީ މަޝްވަރާ ކުރައްވައިފަ އެވެ. ކަމާގުޅުން ހުރި އެހެން އިދާރާތަކާ އެކު ވެސް ވާހަކަ ދައްކަވަމުން ގެންދަވާ ކަމަށް ހަމީދު ވިދާޅުވި އެވެ.\nފުލުހުންގެ ހިދުމަތް ތަރައްގީކޮށް ރައްޔިތުން އެދޭ ފަދަ މުއައްސަސާއަކަށް ހެދުމުގެ މަސައްކަތުގެ ދަށުން އެކުލަވާލި ބޯޑުގެ ޒިންމާއަކީ ކޮމިޝަނަރު ފާހަގަކުރެއްވި ގޮތުގައި ހިދުމަތުގައި ދެމި ތިބޭނީ ކޮން ބައެއްތޯ ނުވަތަ ނޫންތޯ ކަނޑައަޅަން އެކަންޏެއް ނޫނެވެ. ފުލުހުންގެ ހިދުމަތް ދުވަހުން ދުވަހަށް ތަރައްގީކޮށް 21 ވަނަ ގަރުނަށް ފެތޭ ރައްޔިތުން ބޭނުންވާ ފަދަ ތަހުޒީބު ހިދުމަތްތަކެއް ފޯރުވައިދޭ މުއައްސަސާއަކަށް ހަަދަން ކުރަންޖެހޭ މަސައްކަތްތައް ކުރުން ހިމެނޭކަން ވެސް ފާހަގަކުރެއްވި އެވެ.\nއެ ބޯޑުން އާއްމުކޮށްފައިވާ ބަޔާނުގައި ގާނޫނާ ހަވާލާދީ ބުނެފައި ވަނީ ދިވެހި ފުލުހުންގެ ހިދުމަތުގައި ތިބި ކޮމިޝަންޑް އޮފިސަރުންގެ ތެރެއިން ޕޮލިސް ކޮމިޝަނަރު ފިޔަވައި ސުޕްރިންޓެންޑެންޓް އިން ފެށިގެން މަތީ ރޭންކްތަކުގެ އޮފިސަރުން، ފުލުހަކަށް ވީތީ އެ މީހުންނަށް ލިބިދީފައިވާ ބާރާއި އިހްތިޔާރު ނަހަމަ ގޮތުގައި ބޭނުންކޮށްފައިވޭތޯ ބަލާފައިވާ ކަމަށެވެ. ލާއިންސާނީ އަނިޔާވެރި އަމަލެއް އަދި ކޮރަޕްޝަންގެ އަމަލެއް ހިންގާފައިވާ ކަމަށް ތުހުމަތު ކުރެވޭ މައްސަލަތަކާ ގުޅިގެން ބަލަން ޖެހޭ ކަންކަން ވެސް ބެލި ކަމަށެވެ. އެތަނުގައި ތިބީ ނަޒާހަތްތެރި އޮފިސަރުންތޯ ކަށަވަރުކޮށްފައިވާ ކަމުގެ ޔަގީންކަން ބޯޑުން ދެ އެވެ.\nބޯޑުގެ ނިންމުމާ މެދު ހިތްހަމަނުޖެހުމެއް އޮތް ނަމަ އިސްތިއުނާފްކުރުމުގެ ހައްގު ގާނޫނުން އޮތީ ދީފަ އެވެ.\nފުލުހުން ދިވެހި ސަރުކާރު ޕޮލިސް ކޮމިޝަނަރު މުހައްމަދު ހަމީދު (ޕޮލިސް ކޮމިޝަނަރު)\n5 ކޮމެންޓް,7ރިއެކްޝަންސް\nޕޮލިސްބޯޑުން ނިންމާ އެއްވެސްކަމެއް މަށެއް ބަލައެއްނުގަންނަން. ސަބަބަކީ އެތާ ނަޒާހަތް ގެއްލިފާއިންނަ ނަޝީދު ޕަޕެޓެއް (ޕެރޮޓެއް) އިންނާތީ. މިދައްކަނީ ޖާބިރާއެކު ހޮނޑައިދޫން އުފުރާލާއިގެން ގެނައި ހާމިދު އަބްދުލް ޣަފޫރުގެ ވާހަކަ.\nލާއިންސާނީ އަނިޔާވެރި އަމަލެއް އަދި ކޮރަޕްޝަންގެ އަމަލެއް ހިންގާފައިވާ ކަމަށް ތުހުމަތު ކުރެވޭމީހުން ވަޒީފާއިން ވަކިކުރުމުން އެނިމުނީހެއްޔެވެ؟ އެމީހުންނާމެދު ޖިނާއީ ތަހުގީގެއް ކުރާކަށް ނުޖެހޭނެތޯއެވެ؟\nއޮފިސަރުން ވަކިކުރުމުގެ ނިންމުން ތަންފީޒުކުރުން ކޮމިޝަނަރަށް ލަހެއް ނޫން އަދި މާލެ ސަރަހައްދުން ގޯތި ދޭނެ ކަމަށް ވައުދުވެ ވެރިކަމަށް އައިސް އެންމެ ގޯއްޗެއް ވެސް ނުދީ ވެރިކަން ނިންމާލުން ވެސް އެއީ ލަހެއް ނޫނޭ މި ހީވަނީ ވަކި ގޭންގެެއްގެ ފައިދާ އަށް މަސައްކަތް ކުރާ ސަރުކާރެއް ހެންނޭ ރައްޔިތުން ބަނޑަށް ތިއްބާ ބޮޑެތި ޚަރަދުކޮށްގެން ރައީސް ޔޫއެންއަށް ގޮސް ތަގްރީރު ކުރުމުގެ އެއްވެސް މާނަ އެއް ފެންނާން ނެތޭ މިހާތަނަށް އދ. އިން ދިން އެހީއެއް ނެތޭ\nބޮޑެތި މަސްއޫލިއަޔަތު އަދާކުރާބަޔެކޯ. ދެން ކީކޭ މިކިޔަނީ. ދައްކާވާހަކަ ދިމާނުވޭ


މިއާ ޚަލީފާގެ “ބަދު އަޚްލާގީ” ވީޑިއޯތައް އިންޓަނެޓުން ނެގުމަށް އެދި ޕެޓިޝަނެއް – Dhen.mv\nމިއާ ޚަލީފާގެ "ބަދު އަޚްލާގީ" ވީޑިއޯތައް އިންޓަނެޓުން ނެގުމަށް އެދި ޕެޓިޝަނެއް\nJune 28, 2020 - 4:26 pm\nކުރިން ވިޔާނުދާ، ބަދު އަޚްލާޤީ ވީޑިއޯ ކުޅުނު މިއާ ޚަލީފާގެ އެވީޑިއޯތައް އިންޓަނެޓުން ނެގުމަށް އޭނަގެ ސަޕޯޓަރުންނާއި ގާތް މީހުން ޕެޓިޝަނެއް ފަށައިފިއެވެ.\nމިއާ ވަނީ މިހާރު ކުރީގެ އެދިރިއުޅުން ދޫކޮށްލާފައި، މުޅިން އައު، ރީތި ދިރިއުޅުމެއް ފަށާފައެވެ. ނަމަވެސް އޭނަގެ ކުރީގެ އެވީޑިއޯތައް އަދިވެސް ފެންނަން ހުރުމުން މިއާއަށް ވަރަށް ގިނަ ގޮންޖެހުންތަކާއި މާޔޫސްކަމާއި ކުރިމަތިލާން ޖެހޭކަމަށް އޭނަގެ ގާތް މީހުން ބުނެފައިވެއެވެ.\nކުރީގެ އެދިރިއުޅުން ހުއްޓާލީ އައިއެސްއައިއެސް ގެ ފަރާތުން މިއާ އަށް ލިބެމުންދިޔަ މަރުގެ އިންޒާރުތަކެއްގެ ސަބަބުން ކަމަށް އޭނާ ވަނީ އިންޓަވިއުއެއްގައި ބުނެފައެވެ. ނަމަވެސް ފަހުން އޭނާ އަމިއްލައަށް ވެސް ކުރީގެ އެދިރިއުޅުން މަތިން ވަރަށް ބޮޑަށް ލަދުގަނެ، އެކަން "ކުރެވުނު މޮޔައޭ" ހިތަށް އަރާކަމަށް ވެސް ބުނެފައިވެއެވެ.\nއެދިރިއުޅުމުން ވަކިވެގެން މިހާރު ދުވަސްތަކެއް ވެފައިވީ ނަމަވެސް، އަދިވެސް އޭނަގެ ވީޑިއޯތަށް ފެންނަން ހުރުމުން މިއާއަށް ކޮންމެ ދުވަހަކު އެތަކެއް އިންޒާރާއި ފުރައްސާރައާއި ކުރިމަތިލާން ޖެހޭކަމަށާއި އެހެން ކަމުން އެވީޑިއޯތަށް އިންޓަނެޓުން އެއްކޮށް ނެގުމަށް އެދޭކަމަށް މިޕެޓިޝަނުގައި ބުނެފައިވެއެވެ.


Celine Dion Tour cancel kohlai kanfathuge operation akah | Mihaaru\nސެލީން ޝޯއެއްގައި ޕަފޯމް ކުރަނީ: ލަސް ވެގަސް ޓުއާ ވަނީ ކެންސަލްކޮށްފައި.\nލަސް ވެގަސް ޓުއާ ކެންސަލްކޮށްލައި، ސެލީން ޑިއޯން ކަންފަތުގެ އޮޕަރޭޝަނަކަށް\n23 މާޗް 2018 - 06:28 1 comment\nފިލްމް ޓައިޓޭނިކްގެ ލަވަ "މައި ހާޓް ވިލް ގޯ އޮން" ކިޔައިގެން މަޝްހޫރުކަން ހޯދި އަންހެން ލަވަކިޔުންތެރިޔާ ސެލީން ޑިއޯން މި މަހާއި އަންނަ މަހު އެމެރިކާގެ ލަސް ވެގަސްގައި ބާއްވަން އުޅުނު ޓުއާތައް ކެންސަލްކޮށް، އޮޕަރޭޝަނަކަށް ތައްޔާރުވެއްޖެ އެވެ.\nރިޕޯޓްތައް ބުނާ ގޮތުން ސެލީންގެ ކަންފަތަށް ދިމާވެފައިވާ މައްސަލައަކަށް ކުރިން ބޭސް ކުރި ނަމަވެސް އެކަށީގެންވާ ކުރިއެރުމެއް އައިސްފައި ނުވާތީ ކަންފަތުގެ ކުޑަ އޮޕަރޭޝަނެއް ކުރަން ވަނީ ނިންމައިފަ އެވެ. މީގެ ދޮޅު އަހަރު ކުރިން ފެށިގެން އޭނާ އަންނަނީ ކަންފަތުގެ އިވުމަށް އަސަރުކުރާ މި މައްސަލަ އަށް ފަރުވާ ހޯދަމުންނެވެ.\nޓުއާތައް ކެންސަލް ކުރަން ޖެހުނުކަން އިއުލާން ކުރަމުން ސެލީން، 49، ބުނީ ޝޯތަކަށް އިންތިޒާރު ކުރަމުން އައި އެތައް ބައެއްގެ ކިބައިން މާފަށް ވެސް އެދޭ ކަމަށެވެ.\n**SHOWS CANCELLED** We regret to inform you that the performances of Céline at @ColosseumatCP scheduled from March 27th through April 18th have been cancelled. Details here : https://t.co/cPqcbnJ8aU - TC\n— Celine Dion (@celinedion) March 21, 2018\n"އަހަރެން ޓުއާ އަށް ދާން ބޭނުންވި ނަމަވެސް ނަސީބު ދިމާކުރި ގޮތުން މި ފަހަރު ކޮންމެހެން ވެސް ފަރުވާއަކަށް ވަގުތު ހުސްކުރަން ޖެހިގެން ޓުއާތައް ކެންސަލްކޮށްލަން ޖެހުމަކީ ވަރަށް ހިތާމަ ކުރާ ކަމެއް. އެހެންވެ ލަސް ވެގަސް ޓުއާ އަށް އިންތިޒާރު ކުރަމުން އައި އެންމެންގެ ކިބައިން މާފަށް އެދެން،" ސެލީން ބުންޏެވެ.\nރިޕޯޓްތައް ބުނާ ގޮތުން ކަންފަތުގެ އޮޕަރޭޝަނަށް ފަހު، އަލުން ސެލީން އަށް ސްޓޭޖަށް ނުކުމެވޭ ވަރު ވާނީ އަންނަ މަހުގެ 22 ހިސާބުގަ އެވެ. އެހެންވެ ޝޯތަކަށް ޓިކެޓް ނެގި މީހުންނަށް ރިފަންޑް ދޭން ވެސް މިހާރު ވަނީ ނިންމައިފަ އެވެ.


BREAKING NEWS: Maru Commission In Bunaa Afraashim Aai Gulhey Garaaru Gai Imran Soe Kurehvi - Vaguthu\nކޮވިޑް-19: ހާލަތު ރަނގަޅުނުވެ، އަދަދުތައް މައްޗަށް - 10 ގަޑިއިރު ކުރިން\nމަރު ކޮމިޝަނުން ބުނާ އަފްރާޝީމާއި ގުޅޭ ޤަރާރުގައި އިމްރާން ސޮއި ކުރެއްވި\nޑރ.އަފްރާޝީމް އަލީ އަވަހާރަކޮށްލި ހާދިސާ ތަޙްޤީޤު ކުރުމަށް ފަހު ރިޔާސީ ކޮމިޝަނުން ނެރުނު ރިޕޯޓްގައި އަފްރާޝީމް ފާޅުކުރައްވާފައިވާ ޚިޔާލުތަކާއި ގުޅޭ ގޮތުން ސަލަފް ޖަމިއްޔާ އިން ނެރުނު ޤަރާރެއް ހިމަނާފައި ވާއިރު އެ ޤަރާރުގައި ހުރި ކަންކަމަށް އެއްބަސްވެ ސޮއި ކުރެއްވި އިލްމުވެރިންގެ ތެރޭގައި މިހާރުގެ ހޯމް މިނިސްޓަރ އައްޝައިހް އިމްރާން އަބްދުﷲ ހިމެނޭކަން "ވަގުތު" އަށް ކަށަވަރު ވެއްޖެއެވެ.\nއެ ޤަރާރުގައި ހުރި ކަންކަމަށް އެއްބަސްވެ ސޮއި ކުރެއްވި ބޭފުޅުންގެ ނަމާއި އެބޭފުޅުންގެ ސޮއި ހިމެނޭ ލިޔުމެއްގެ ކޮޕީއެއް "ވަގުތު" އަށް ވަނީ ލިބިފައެވެ.\nއަފްރާޝީމާއި ގުޅޭގޮތުން ސަލަފުން ނެރުނު ޤަރާރުގައި އިމްރާންގެ އިތުރުން ސޮއި ކުރެއްވި ބޭފުޅުންގެ ތެރޭގައި ކުރީގެ އިސްލާމިކް މިނިސްޓަރ އަލްމަރުހޫމް ޑރ.އަބްދުލްމަޖީދު އަބްދުލްބާރީ ވެސް ހިމެނިވަޑައިގަންނަވައެވެ.\nސަލަފް އުވާލަން މިހާރު އެމްޑީޕީ އާއި ސަރުކާރަށް ތާއިދުކުރާ ފަރާތްތަކުން ގޮވާލަމުން ގެންދަނީ އެޤަރާރު ނެރެފައި ވާތީއެވެ.\nއަފްރާޝީމާއި ގުޅޭ ގޮތުން ނެރުނު ޤަރާރުގައި އިމްރާން ސޮއި ކުރައްވާފައި ވާއިރު އިމްރާން ވަނީ އަފްރާޝީމް އަވަހާރަކޮށްލުމުގައި ކުރީގެ ރައީސް އަބްދުﷲ ޔާމީންގެ ބައިވެރިވުން އޮތް ކަމަށް ތުހުމަތު ކުރައްވާ ކުރިން ވާހަކަފުޅު ދައްކަވާފައެވެ.\nނަމަވެސް ރިޔާސީ ކޮމިޝަންގެ ތަޙްޤީޤުގައި އިމްރާނާއި ސުވާލު ކުރައްވާފައެއް ނުވެއެވެ.\nސަލަފް އުވާލަން ސަރުކާރު ހިންގާ މައި ޕާޓީގެ މެންބަރުން ގޮވާލަމުން ގެންދަނިކޮށް މިއަދު އިމްރާން ކުރެއްވި ޓްވީޓެއްގައި ވިދާޅުވީ ދައުވަތު ފެތުރުމާއި ހައްދުފަހަނަ އެޅުން އެއްކަމެއްގެ ގޮތުގައި ދެއްކުމަކީ ގޯހެއް ކަމަށެވެ.\n"އިސްލާމް ދީނުގެ ނަމުގައި ހިންގާ ހައްދުފަހަނަ އަޅާފައިވާ އަމަލުތަކާއި އިސްލާމް ދީނުގެ ހައްގު ދައުވަތުގެ މަސައްކަތް އެއީ އެއް ކަމެއްގެ ގޮތުގައި ދައްކަން މަސައްކަތް ކުރުމަކީ ވަރަށް ބޮޑު ގޯހެއް" އިމްރާން މިއަދު ވިދާޅުވިއެވެ.\nއިމްރާނަށް އިތުބާރު އޮތް ކަމަށް ބުނަނީ ބަޤާވާތްކޮށްފާނެތީ: މޮސްޓާ\nއެމްޑީޕީން އިމްރާން ދިފާއުކުރުމަކީ މަޖިލީހުގައި އެންމެ ލަދުގަތް ދުވަސް: ޝިޔާމް\nނޮވެމްބަރު 22, 2019 23:48\n“ޖޭ އެސް” (ޖަމިއްޔަތުއް ސަލަފު) އަވަހަށް އުވާލަ ދެއްވާ.\nނޮވެމްބަރު 23, 2019 00:28\nނޮވެމްބަރު 23, 2019 01:07\nމިހާރުވެސް މާ ލަސްވެ އްޖެ.....\nނޮވެމްބަރު 23, 2019 07:15\nކީއްވެތަ ޤަރާރުގައިއޮތް ވާހަކަތައް ނުލިޔެވެނީ. އެބަޖެހޭ ދޯ ރައްޔިތުންނަށް އެގެން\nނޮވެމްބަރު 23, 2019 09:13\nއެމް ޑީ ޕީ މިހާރުންމިހާރައް އުވާލުމައް ސަރުކާރައް ގޮވާލަން ނަސީދު ފިތުނައުފައްދާތީވެ ދެން އައިޕީ ހޯދަން ކޯޓްއަމުރުނެރޭ\nނޮވެމްބަރު 23, 2019 10:37\nއިމްރާނަކީ ދޮގުވެރިއެއް! މީނާވަނީ ރައިސް ޔާމީނުގެ ވަރިކަމާ ދެކޮޅަށް ބޭއްވި އެއްވުމެއްގައި އަފްރާޝީމު އަވަހާރަކޮށްލުމުގައި ޔާމީންގެ އަތެއްވާކަމަށް ބުނެ ސިޔާސީ ބޭނުމަށްޓަކައި ދޮގުހަދާފަ! އަދި މިހިރީ ޔާމީން އެކަންކުރި ކަމުގެ ހެއްކޭ ކިޔާފަ ލިއުންތަކެއް އެ އެއްވުމުގައި ދައްކާ ހަދާފަ! އެކަމަކު މަރުކަމިޝަނުން ކުރި ތަހްގީގުންވެސް ޔާމީންގެ އެއްވެސް ދައުރެއް އަފްރާޝީމް މަރުގައި ނެތްކަން އެއޮތީ ހާމަކޮށްފަ! މިއީ މިއިމްރާނު ދޮގުހަދާވަރު! އަދި ރައިސް ނަޝީދަކީ ލާދީނީ މީހެކޭ އިސްލާމްދީނާ ދެކޮޅު މީހެކޭ ބުނެ އޭނާ އާއި ބައިއަތު ހިފާ މީހެކޭ ބުނެ ﷲ ހެކިކޮށް ބުނެ ވާހަކަ ދައްކާފަ! މިއީ މިއަދުގެ ހޯމް މިނިސްޓަރުގެ ހާލަތު! މިކަހަލަ މީހުންނަކީ މުނާފިގުންނޭ ބުނެ އުޅޭ! ދީނީ ތާކިހާ އަޅައިގެން ހުރެ ކަނޑައެޅިގެން ރޯބުހުތާން ދޮގު ހަދަމުން މިގެންދަނީ ތިމާ މީހާގެެ އަންބޮޑި ބޮޑުކޮށް އާރާއި ޖާހަތާއި ލައްޒަތު ހޯދުމުގެ ބޭނުމުގައި! ތިމާގެ އުޚުރަވީ ޙަޔާތް ބަރުބާދު ކުރަނީ! ގައުމު ހަލަބޮލިކޮށް ދޮގުމައްޗައް ދޮގުހަދަނީ!\nނޮވެމްބަރު 23, 2019 11:26\n"އަފްރާޝީމާއި ގުޅޭ ގޮތުން ނެރުނު ޤަރާރުގައި އިމްރާން ސޮއި ކުރައްވާފައި ވާއިރު އިމްރާން ވަނީ އަފްރާޝީމް އަވަހާރަކޮށްލުމުގައި ކުރީގެ ރައީސް އަބްދުﷲ ޔާމީންގެ ބައިވެރިވުން އޮތް ކަމަށް ތުހުމަތު ކުރައްވާ ކުރިން ވާހަކަފުޅު ދައްކަވާފައެވެ." މި ޚަބަރުން\nވަގުންގެ ފޮށި ބާރަށް ބާންނާނެޔޭ މުސްކުޅި ހަރުބަހުގައި ބުނެފައިވޭ\nމި ފެނިގެންދަނީ މުޅިން އެކަހަލަ މަނާޒިރު\nރައްޔިތުން ހޭލާ އަދި ﷲ ދެއްވި ބުއްދި ހެޔޮގޮތުގައި ބޭނުން ހިފާށެވެ. މިއީ އެމީހުންގެ އެކަނި ގައުމެއް ނޫން.


Konme ehcheh liyunas media thakah dhauvaaeh nukuraanan: Nihan | Mihaaru\nރައީސް ޔާމީނަށް ރިޔާސީ ދެވަނަ ދައުރުގެ ޓިކެޓު ހަވާލުކުރުމަށް ބޭއްވި ރަސްމިއްޔާތުގައި، ނިހާން (ވ) އަދި އެޗްޑީސީގެ ޗީފް އޮޕަރޭޝަން އޮފިސަރު ބުންޔާމީން މަޝްވަރާއެއްގައި.---ފޮޓޯ: ނިޝާން އަލީ/މިހާރު\nކޮންމެ އެއްޗެއް ލިޔުނަސް މީޑިއާތަކަށް ދައުވާއެއް ނުކުރާނަން: ނިހާން\n31 ޖުލައި 2018 - 21:36 25 comments\nޕީޕީއެމުން ބޭއްވި ނޫސްވެރިންގެ ބައްދަލުވުމެއްގައި ނިހާން ވިދާޅުވީ އޭނާއަކީ ދިވެހި ހުރިހާ މީޑިއާތަކާ ވެސް ވަރަށް ގާތުން، ގުޅިގެން މަސައްކަތް ކުރައްވާ ބޭފުޅެއް ކަމަށާއި ނޫސްވެރިއަކު ގޮވައިގެން ކޯޓަށް ދާން ބޭނުން ނުވާ ކަމަށެވެ. އެކަމަކު، ރާއްޖޭގެ ނޫހަކުން، ކާކު ކަން ނޭނގޭ މީހަކު ކުރި ޓުވީޓެއްގައި އޭނާއާ ދިމާލަށް ވަގަށް ގޮވި ހަބަރު ޖަހާފައިވާތީ ނިހާން ކަންބޮޑުވުން ފާޅުކުރެއްވި އެވެ.\nއެއީ އަބުރު ރައްކާތެރިކުރުމުގެ ގާނޫނާއި އެހެން ގާނޫނުތަކުން ވެސް އެ މީޑިއާއާ ދެކޮޅަށް ދައުވާ ކުރެވިދާނެ ފަދަ މައްސަލައެއް ކަމަށް ވެސް ނިހާން ވިދާޅުވި އެވެ. އެކަމަކު، މީޑިއާތައް ގޮވައިގެން ކޯޓަށް ނުދާނެ ކަމަށް ތަކުރާރުކޮށް ނިހާން ވިދާޅުވި އެވެ. އެހެން ނަމަވެސް، މީޑިއާތަކުން އިތުރަށް ސަމާލުވުމަށް ނިހާން ވަނީ އިލްތިމާސް ކުރައްވައިފަ އެވެ.\n"ޚަބަރު ހަދާފައި ލިޔެފައި އޮތީ އަޅުގަނޑަކީ ވަގެކޭ، ކަނޑައެޅިގެން އެ ލަފްޒު ބޭނުންކޮށްފައި ވަނީ. އަޅުގަނޑު ނުދަން އެ މީޑިއާ ގޮވައިގެން ކޯޓަށް މައްސަލަ ޖައްސާކަށް. އިހްތިރާމާއެކު ވެރިންނަށް ގުޅާފައި ދެންނެވި މި މިންވަރު ގޯހޭ. އެތިކްސް އިން ބޭރުވަމުން ދަނީ ތިޔަ ބޭފުޅުންނޭ،" ނިހާން ވިދާޅުވި އެވެ.\nޕީޕީއެމްގެ ނައިބު ލީޑަރު، ފޮނަދޫ ދާއިރާގެ މެމްބަރު އަބްދުއްރަހީމް އަބްދުﷲ ވިދާޅުވީ މީޑިއާތަކަށް އެންމެ ބޮޑު އިތުބާރެއް ކުރަނީ މި ސަރުކާރުން ކަމަށެވެ. އެކަމަކު، މީޑިއާތަކަށް މަސައްކަތް ކުރެވޭނީ ވަކި ހުދޫދެއްގެ ތެރޭގައި ކަމަށާއި ހަމަ ހިތަށް އެރި ގޮތަކަށް މީޑިއާތަކަށް މަސައްކަތް ނުކުރެވޭނެ ކަމަށް އޭނާ ވިދާޅުވި އެވެ.\n"ހެދިފައި ހުންނަ ގާނޫނުތަކާ ހިލާފަށް މަސައްކަތް ކުރާނަމަ، ކަމާ ގުޅޭ މުއައްސަސާތަކުން ފިޔަވަޅު އަޅާނެ. މީޑިއާ އަށް އަދަބެއް ދެނީ ގާނޫނުގެ ތެރެއިން އޮންނަ އުސޫލުން،" އަބްދުއްރަހީމް ވިދާޅުވި އެވެ.\nއިތުރު ލިޔުންތައް މީޑިއާ ނޫސްވެރިކަން ޕީޕީއެމް ކުރީގެ މެމްބަރު އަހުމަދު ނިހާން ނޫސްވެރިން ޚިޔާލުފާޅުކުރުމުގެ މިނިވަންކަން ނޫސްވެރިކަމުގެ މިނިވަންކަން


SunOnline: Hong Kong ge fuluhun dhifaau kurumun, Mulan boycott kuran govaalaa campaign eh fashaifi\nހޮންކޮންގެ ފުލުހުން ދިފާއު ކުރުމުން، މުލާން ބޮއިކޮޓް ކުރަން ގޮވާލާ ކެމްޕޭނެއް ފަށައިފި\nރުގިއްޔާ މުހައްމަދު މޫސާ 17 Aug 2019, 11:59\nޑިޒްނީގެ މުލާން ރީމޭކް ބޮއިކޮޓް ކުރަން ގޮވާލާ ކެމްޕޭނެއް ވަނީ ފަށާފަ -- ފޮޓޯ: ޑިޒްނީ\nހޮންކޮންގް (އޮގަސްޓު 17): ޑިޒްނީގެ އެނިމޭޓެޑް ފިލްމު މުލާންގެ ލައިވް-އެކްޝަން ރީމޭކްއިން ފެނިގެންދާ އެކްޓްރެސް ހޮންކޮންގްގެ ފުލުހުން ދިފާއުކޮށް ވާހަކަ ދެއްކުމުން، މުލާން ބޮއިކޮޓް ކުރަން ގޮވާލާ ކެމްޕޭނެއް ސޯޝަލް މީޑިއާގައި ފަށައިފި އެވެ.\nމުލާންއާ ދެކޮޅަށް އެކެމްޕެއިން ފެށީ، އެމެރިކާގެ ރަށްވެހިކަން އޮންނަ ޗައިނާ ދަރިކޮޅުގެ ލޫ ޔީފެއި ޗައިނާގެ ސޯޝަލް މީޑިއާ ޕްލެޓްފޯމްގައި ހޮންކޮންގް ފުލުހުންނަށް ތާއިދު ކުރާ ކަމަށް ބުނުމުންނެވެ. އެގޮތުން ޔީފެއި ވަނީ ޗައިނާ ސަރުކާރުގެ ނޫހެއް ކަމަށްވާ ޕީޕާލްސް ޑެއިލީން ޕޯސްޓުކޮށްފައިވާ މެސެޖެއް ޝެއާކޮށްފަ އެވެ.\n"އަހަރެންވެސް ހޮންކޮންގް ފުލުހުންނަށް ތާއިދު ކުރަން. އެހެންވީމާ އަހަރެންގެ ގައިގައިވެސް ތަޅައިގަނޭ،" އެމެސެޖުގައިވެ އެވެ.\nއެއީ ހޮންކޮންގް އެއާޕޯޓުގައި މުޒާހަރާ ކުރަމުން ދިޔަ ބަޔަކު މިދިޔަ ހަފްތާ ތެރޭގައި ޗައިނާގެ ގްލޯބަލް ޓައިމްސްގެ ނޫސްވެރިއަކަށް ހަމަލާ ދިނުމާ ގުޅިގެން ޕީޕަލްސް ޑެއިލީން ހިއްސާ ކުރި މެސެޖެކެވެ.\nޔީފެއި އެޕޯސްޓް ޝެއާ ކުރުމުން ޗައިނާގެ ސޯޝަލް މީޑިއާއިން ގިނަ ބަޔެއްގެ ތާއިދު އޭނާއަށް ލިބުނެވެ. ނަމަވެސް ޗައިނާގައި މަނާކޮށްފައިވާ ޓުވިޓާގައި މުލާން ބޮއިކޮޓް ކުރުމަށް އެތައް ހާސް މީހުން ގޮވާލަން ފެށި އެވެ. އަދި ޓުވިޓާ ބޭނުން ކުރާ ފަރާތްތަކުން ވަނީ އެއީ ފުލުހުންގެ އަނިޔާވެރިކަމަށް ތާއިދު ކުރުން ކަމަށް ބުނެ ޔީފެއިއަށް ފާޑު ކިޔާފަ އެވެ.\nމުލާންގެ ރީމޭކް ސިނަމާތަކަށް އަންނާނީ އަންނަ އަހަރުގެ މާޗު މަހުގަ އެވެ.\nހޮންކޮންގްގައި މިދިޔަ އޭޕްރިލް މަހު މުޒާހަރާތައް ފެށީ ސަރުކާރުން ގާނޫނު ހަދާ މަޖިލީހަށް ހުށަހެޅި "ކުށްވެރިން ބަދަލު ކުރުމާ ބެހޭ ބިލާ" ގުޅިގެންނެވެ. އެބިލު ފާސް ކުރި ނަމަ ހޮންކޮންގްގައި ތިބޭ ކުށުގެ ތުހުމަތު ކުރެވޭ މީހުން ޗައިނާއާ ހަވާލު ކުރެވޭނެ އެވެ.\nއަދި އެބިލާ ދެކޮޅަށް ވަރުގަދަ މުޒާހަރާތައް ފެށުމުން ހޮންކޮންގް ލީޑަރު ކެރީ ލާމް ވަނީ ބިލް ފާސް ކުރުން ފަސްކޮށްފަ އެވެ. ނަމަވެސް މުޒާހަރާގެ ބައިވެރިން ދަނީ ބިލް އެއްކޮށް އުވާލުމަށާއި ލާމްގެ އިސްތިއުފާއަށް ގޮވާލާ މުޒާހަރާ ކުރަމުންނެވެ. އަދި އެފަރާތްތަކުން ވަނީ މުޒާހަރާތަކުގައި ފުލުހުން ހާލަތާ ނުބައްދަލު ބާރުގެ ބޭނުން ކުރަމުންދާ ކަމަށާއި ފުލުހުން ކުރަމުންދާ އަނިޔާތަކަށް އެމީހުން ޖަވާބުދާރީ ކުރުވަން ޖެހޭ ކަމަށް ބުނަމުންނެވެ.\nޖާންވީގެ ގުންޖަން ސަކްސޭނާ ބަލަންވާނެ\nސައިފް އާއި ކަރީނާއަށް ދެވަނަ ދަރިއަކު ލިބެނީ\nޑިއަރ ލިލީ 9


Sihhee Kulli nurahkaluge muhdhathu ithuru 1 mahah dhanmaalaifi\n04 މާރޗް 2021 - 17:08:49\nރާއްޖޭގައި އިއުލާންކޮށްފައިވާ ސިއްހީ ކުއްލި ނުރައްކަލުގެ މުއްދަތު އަންނަ އޭޕްރީލް މަހުގެ ހަތަރު ވަނަ ދުވަހުގެ ނިޔަލަށް ދަންމާލައިފި އެވެ.\nއާއްމު ސިއްހަތުގެ ކުއްލި ނުރައްކަލުގެ ހާލަތު އަނެއްކާވެސް އިތުރު 30 ދުވަހަށް ދަންމާލާފައިވާއިރު ރާއްޖޭގެ ކޮވިޑް-19 ގެ ހާލަތު ދަނީ ގޯސްވަމުންނެވެ.\n24 ޖެނުއަރީން ފެށިގެން ރާއްޖެއިން ކޮންމެ ދުވަހަކު ފެންނަ ޕޮޒިޓިވް ކޭސްތަކުގެ އަދަދު އުޅެނީ 100 އިން މަތީގަ އެވެ. އަދި މިގޮތަށް ކޭސްތައް ފެންނަތާ މިހާރު ގާތްގަނޑަކަށް އެއް މަސްވަނީ ވެފައެވެ.\nމިހާލަތު ކޮންޓްރޯލްކުރުމަށް އެޅި ފިޔަވަޅުތަކުގެ ތެރެއިން މިއަހަރުގެ ފެބްރުއަރީ މަހުގެ ތިންވަނަ ދުވަހު 8:30 ފެށިގެން ދުއްވާއެއްޗެހި ދުއްވުން މަނާކުރުމާއި ރޭގަނޑު 11 އިން ފެށިގެން ކާފިއު ހިންގަން ފަށާފައިއެވެ. އެޔަށްފަހު 12 ފެބްރުއަރީން ފެށިގެން އަނެއްކާވެސް އިރުއޮއްސި 06:00 ގެ ފަހުން ދުއްވާއެއްޗެހި ދުއްވުން މަނާކުރިއެވެ. އާއްމުކޮށް ފިޔަވަޅުތައް އެޅުމަށްފަހު ބަދަލެއް އަންނަން 14 ދުވަސްވަރު ނަގާފާނެ ކަމަށާއި އެހެންނަަމަވެސް މިހާރު އޭގެފަހުން ހަތަރު ހަފްތާ ވެގެން ދިޔުމަށްފަހުވެސް ހާލަތައް މާބޮޑު ބަދަލެއް އަންނަމުންދާ ތަން ނުފެންނަކަމަށް އެޗްޕީއޭއިން ވަނީ ބުނެފައެވެ.\nއެހެންކަމުން އެޗްޕީއޭއިން ވަނީ ރައްކާތެރިވުމަށް އަޅަންޖެހޭ ފިޔަވަޅުތައް ދޫކޮށްނުލުމަށާއި ބައްޔަށް ހުށަހެޅޭ މީހުން މީހުން އެއްވާ ތަންތަނަށް ނުދިޔުމަށްވެސް އިލްތިމާސްކޮށްފައެވެ.\nމިވަގުތު ރާއްޖޭގައި ކޮވިޑް ކޮންޓްރޯލްނުވެ ފެތުރެމުންދާއިރު ރާއްޖެއިން މިހާރު ފެންނަމުންދާ ގިނަ ކޭސްތަކެއް ކޮވިޑަށް ޕޮޒިޓިވްވެފައިވަނީ ޔޫކޭއިން ފެނުނު ކޮވިޑްގެ އާ ވޭރިއަންޓްގެ ސަބަބުންކަމަށް އެޗްޕީއޭއިން ވަނީ ހާމަކޮށްފަ އެވެ. އަދި ވޭރިއަންޓްގެ ސަބަބުން މިފަހަކުން އައިސް ބައްޔަށް ހުށަހެޅޭ މީހުންނާއި ހޮސްޕިޓްލަތަކުގައި އެޑްމިޓްކޮށްގެން ފަރުވާދޭމީހުންގެ އަދަުތައްވެސް އަންނަނީ ގިނަ ވަމުންނެވެ.\nއެޑްމިޓްކޮށްގެން ފަރުވާދެމުންދާ މީހުންގެ އަދަދު އިތުރުވާއިރު ރާއްޖޭގެ ހޮސްޕިޓަލް ބެޑް ކެޕޭސިޓީ ދަނީ ފުރެމުންނެވެ. އަދި ކޮންމެ ދުވަހަކު ޕޮޒިޓިވްވާ މީހުންގެ އަދަދުތައް ދަށްވަމުން ނުދާކަމަށާއި ހާލަތު ކޮންޓްރޯލް ވަމުން ނުދާކަމަށް އެޗްޕީއޭއިން ވަނީ ބުނެފައެވެ.\nމިއަހަރު ފެށުނީންސުރެ ހޮސްޕިޓަލުގައި ފަރުވާދެމުންދާ މީހުންގެ އަދަދު އިތުރުވަމުން އަންނައިރު ޑޮކްޓަރުން ފާހަގަކުރާ ގޮތުގައި ރާއްޖޭގެ ބެޑް ކެޕޭސިޓީ އިތުރުކުރުމުގެ މަސައްކަތް ކުރިޔަސް މާގިނަ ބަޔަކަށް އެޑްމިޓްކޮށްގެން ފަރުވާދޭން ޖެހިއްޖެނަމަ އެކަށީގެންވާ ފަރުވާއެއް ނުދެވި ހިގައިދާނެ ކަމަށެވެ.\nއެގޮތުން މީހުންނަށް ފަރުވާ ދިނުމަށް ނަރުހުންގެ ދަތިކަން މިހާރު ވެސް އޮތްއިރު، ބަލި ޖެހޭ މީހުންގެ އަދަދުތައް މައްޗަށް ދާނަމަ އެ ދަތިކަން މާބޮޑަށް އިތުރުވާނެ ކަމުގެ އިންޒާރު އެޗްޕީއޭއިން އަންނަނީ ދެމުންނެވެ.


Pakistan balikoh Bangladesh Semi Final aa gaathah\nޕާކިސްތާން ކޮޅަށް ލަނޑު ޖެހުމަށް ފަހު، ބަނަގުލަދޭޝް ކުޅުންތެރިން އުފާ ކުރަނީ --- ފޮޓޯ: ސާފް ސުޒުކީ ކަޕް، ޓްވިޓާ\nމެޗުގެ ފަހު ކޮޅު ޕާކިސްތާން ކޮޅަށް ޖެހި ލަނޑުން، 1-0 ގެ ނަތީޖާއަކުން ކާމިޔާބު ހޯދައި، މުބާރާތުގެ ސެމީ ފައިނާލާ ގާތަށް ބަންގުލަދޭޝް ޖެހިލައިފި އެވެ.\nދެ ޓީމު ވެސް ކުޅުނު ފުރަތަމަ މެޗުން، މޮޅު ވެފައި ވުމާއެކު، ދެ ޓީމުވެސް މެޗަށް ނިކުތީީ އާ ރޫހެއްގަ އެވެ. ނަމަވެސް ޕާކިސްތާނަށް ވުރެ ރަނގަޅަށް ކުޅުނީ އަމިއްލަ ސަޕޯޓަރުންގެ ކުރިމަތީގައި ކުޅެމުން ދިޔަ ބަންގުލަދޭޝް ޓީމުންނެވެ.\nޕާކިސްތާނަށް ވުރެ، ގިނަ ހަމަލާތައްވެސް އުފެއްދީ ބަންގުލަދޭޝްއިންނެވެ. މެޗުގެ ކުރިން ޕާކިސްތާންގެ ކޯޗް ހޯޒޭ އެންޓޯނިއޯ ނޮގެއިރާ ބުނީ، މުބާރާތް ބާއްވާ ގައުމާ ދެކޮޅަށް ކުޅެން އަބަދުވެސް އުނދަގޫ ވާނެ ކަމަށެވެ.\nފިޒިކަލީ ވަރުގަދަ ގޭމެއް ކުޅޭ ދެ ޓީމު ޖެހުމުން، މެޗުގެ ވާދަވެރިކަން ވަރަށް ބޮޑަށް ފެނިގެން ދިޔަ އެވެ. އަދި ޕާކިސްތާނާއި ބަންގުލަދޭޝްއަކީ ސަރަހައްދުގައިވެސް ވާދަވެރި ދެ ގައުމު ކަމަށް ވުމުން މެޗުގައި އެ ވާދަވެރިކަން ވަރަށް ބޮޑަށް ފެނިގެން ދިޔަ އެވެ.\nމެޗުގެ 85 ވަނަ މިނެޓްގައި، ބަންގުލަދޭޝްގެ ލަނޑު ކާމިޔާބު ކުރީ ޑިފެންޑަރު ޓޮޕޫ ބާމަން އެވެ. ޕާކިސްތާން ކޮޅަށް ލަނޑު ޖެހުމަށް ފަހު، އޭނާ ވަނީ ވަރަށް ބޮޑަށް އުފާފާޅު ކޮށްފަ އެވެ.\nކުޅުނު ދެ މެޗުވެސް ކާމިޔާބު ކޮށްގެން ގުރޫޕްގެ އެއް ވަނައިގައި އޮތީ، ބަންގުލަދޭޝް އެވެ. ގުރޫޕްގެ ދެ ވަނައިގައި އޮތީ، މިއަދު ބޫޓާންގެ މައްޗަށް 4-0 ގެ ނަތީޖާ އަކުން ކުރި ހޯދި ނޭޕާލެވެ. ޕާކިސްތާނާއި ނޭޕާލަށްވެސް ޕޮއިންޓް ލިބިފައި ވަނީ އެއް ވަރަކަށެވެ. ނަމަވެސް ނޭޕާލަށް ކުރި ލިބެނީ ލަނޑުގެ ތަފާތުންނެވެ.\nގުރޫޕް އޭ ގައި ސެމީ ފައިނަލަށް ދިއުމުގެ ފުރުސަތު، އެންމެ ކުރީގައި އޮތް ތިން ޓީމަށްވެސް އެބައޮތެވެ. ގުރޫޕް އޭ ގެ ފަހު މެޗުގައި، ޕާކިސްތާން ވާދަ ކުރާނީ، މުބާރާތުގައި ކުރިއަށް ދިއުމުގެ ދޮރު ގާތްގަނޑަކަށް ބަންދުވެފައިވާ ބޫޓާން އާ އެވެ. ބަންގުލަދޭޝްއަށް އޮތީ އުނދަގޫ ޓެސްޓެކެވެ. އެ ޓީމު ވާދަ ކުރާނީ ނޭޕާލާ އެވެ.\nމުބާރާތުގައި މާދަމާ ކުޅޭ މެޗުގައި ބައްދަލު ކުރާނީ، ގުރޫޕް ބީ ގައި، ދިވެހިރާއްޖެ އާއި ސްރީލަންކާ އެވެ. އެ މެޗު ފަށާނީ ރާއްޖޭގަޑިން މާދަމާ ހަވީރު 6:00 ގަ އެވެ.


In Pictures: Da Grande Assistencial International Football Academy Open Day\nފޮޓޯ ގެލަރީ: ފުޓްބޯލް އެކަޑަމީ އޯޕަން ޑޭ\n18 އޮގަސްޓު 2017\nދުނިޔޭގެ ބައެއް ގައުމުތަކުގައި ފުޓްބޯޅަ އެކަޑަމީތައް ހަދައި ހިންގަމުން އަންނަ ދަ ގްރާންޑް އެސިސްޓެންޝިއަލް އިންޓަނޭޝަނަލް އިން އޭދަފުށީގައި ގާއިމުކުރަން ނިންމާފައިވާ ފުޓްބޯޅަ އެކަޑަމީގެ އޯޕަން ޑޭ މިއަދު ހަވީރު އޭދަފުށީގައި ކުރިޔަށް ގެންގޮސްފިއެވެ.\nއެގޮތުން އުމުރުން6އަހަރާއި 18 އަހަރާ ދެމެދުގެ ކުދިން މިއަދު ވަނީ އެކަޑަމީގެ އޯޕަން ޑޭ ގައި ބައިވެރިވެފައެވެ.\nދަގްރާންޓްއާއި ގުޅިގެން އޭދަފުށީގައި މިހަރަކާތް ހިންގާ ސީސީއިންބުނީ އެކަޑަމީގެ އޯޕަންޑޭ މިއަދާ މާދަމާ ހަވީރުވެސް ކުރިޔަށް ގެންދާނެކަމަށާ، މިދެދުވަހު އޮންނާނީ ކުދިންގެ ފެންވަރު ބެލުމާ، އެޕްލިކޭޝަން ފޯމް ހުށައެޅުން ކަމަށެވެ.\nދަ ގްރާންޑް އެސިސްޓެންޝިއަލުން ބުނި ގޮތުގައި ރަށްރަށުގެ ކުދިންނަށް ވެސް އެންމެ ރަނގަޅު ފެންވަރުގައި ފުޓްބޯޅައިން ކުރިއަށް ދިއުމަށް ފުރުސަތު ދިނުމުގެ ގޮތުން ފަށާ އެކަޑަމީގައި ކޯވުކަން ކޮށްދޭނީ ބްރެޒިލް އާއި ސްޕެއިންގެ ކޮލިފައިޑް ކޯޗުންގެ ބެލުމުގެ ދަށުންނެވެ. އަދި މި އެކަޑަމީގައި ފާހަގަކޮށްލެވޭ ކުދިންނަށް އެ ގައުމުތަކުގެ އެކަޑަމީގައި ބައިވެރިވުމުގެ ފުރުސަތުވެސް ލިބިގެންދާނެ އެވެ.\nއީޓީ ފޮޓޯ:ރާއިފް ޔޫސުފް\nދަ ގްރާންޑް އެސިސްޓެންޝިއަލް އިންޓަނޭޝަނަލް ފުޓްބޯލް އެކަޑަމީ އޯޕަން ޑޭ | އީޓީ ފޮޓޯ:ރާއިފް ޔޫސުފް


SunOnline: Yameen Rasheed maraali kamuge dhauvaa Haishamaai Zihan ah saabithuvejje\nޔާމީން ރަޝީދު މަރާލި ކަމުގެ ދައުވާ ހައިޝަމާއި ޒިހާންއަށް ސާބިތުވެއްޖެ\nމުއާވިޔަތު އަންވަރު 19 Jan 2022, 16:48\nސޯޝަލް މީޑިއާ އެކްޓިވިސްޓް ޔާމީން ރަޝީދު މަރާލި ކަމުގެ ދައުވާ އިސްމާއިލް ހައިޝަމް ރަޝީދާއި އަހުމަދު ޒިހާން އިސްމާއީލްގެ މައްޗަށް ސާބިތުވެއްޖެއެވެ.\nއަނިޔާވެރި ގޮތަކަށް ޔާމީން ރަޝީދު މަރާލި މައްސަލާގައި ދައުލަތުން ދައުވާ އުފުލީ ހ. އަންނާރުމާގޭ އިސްމާއިލް ހައިޝަމް ރަޝީދާއި މ. އިރާސްމިކުގެ، އަހުމަދު ޒިހާން އިސްމާއީލާއި މ. ތާއިފް، އިސްމާއިލް ރަޝީދާއި ގދ. ގައްދޫ ސިންދުބާދުގޭ، މުހައްމަދު ދިފްރާނާއި މ. ކުދެހިގެ ހަސަން ޝިފާޒާއި މ. ކޮޅުފުށީ އީސްޓް، ހުސައިން ޒިޔާދުގެ މައްޗަށެވެ.\nއޭގެ ތެރެއިން ޔާމީން ރަޝީދު މަރާލުމައި އަމަލީގޮތުން ބައިވެރިވި ކަމަށް ތުހުމަތުކޮށްފައި ވަނީ ދައުވާ ލިބޭ ޒިހާނާއި ހައިޝަމަށެވެ. އަދި ދައުވާ ލިބޭ އިސްމާއީލް ރަޝީދަކީ ހަމަލާދިން މީހުންނާއެކު އެގެކައިރިއަށްގޮސް އެގޭގެ ބޭރުގައި މަޑުކޮށްގެން ހުރި މީހާ ކަމަށް ފުލުހުން ބުންޏެވެ.\nއެ މައްސަލައިގައި މިއަދު ކްރިމިނަލް ކޯޓުގައި ބޭއްވި އަޑުއެހުމުގައި ހައިޝަމާއި ޒިހާންގެ މައްޗަށް ދައުވާ ސާބިތުވި އިރު ބާކީ ހަތަރު މީހުން ވަނީ ދައުވާއިން ސަލާމަތްވެފައެވެ.\nމިދިޔަ ނޮވެންބަރު މަހުގެ 18 ވަނަ ދުވަހު ބޭއްވި ޝަރީއަތުގެ އަޑުއެހުމަގައި ވަނީ ޑިސެމްބަރު މަހުގެ ތެރޭގައި އެ މައްސަލައިގެ ހުކުމް ކުރުމަށް ނިންމައިފައެވެ. ނަމަވެސް ޔާމީން ރަޝީދުގެ އާއިލާއިން އެދިގެން ހުކުމް ކުރުން ފަސްކުރީއެވެ. އެއީ އެ އާއިލާގެ މީހެއްގެ ބަލި ހާލަތު ހުރިގޮތުން އަޑުއެހުމުގައި ބައިވެރިނުވެވޭނެ ކަމަށް ބުނުމުންނެވެ.\nޔާމީން ރަޝީދުގެ މަރުގެ މައްސަލައިގެ ހުރިހާ އަޑުއެހުމަކަށް ވެސް އޭނާގެ އާއިލާގެ ފަރާތުން މީހުން ބައިވެރިވެއެވެ. އަދި ޔާމީން ރަޝީދަށް ހަމަލާ ދިން ގޮތުގެ ތަފްސީލް ކިޔައިދިން ޝަރީއަތުގެ އަޑުއެހުމެއްގައި އޭނާގެ އާއިލާގެ މީހަކު ވަނީ އަޑުން އަޑުނަގައި ރޮއިފައެވެ. އެ އަޑުއެހުން ކުޑަވަގުތުކޮޅަކަށް މަދުކަނޑާލުމަށްފަހު އޭނާ ވަނީ ޝަރީއަތުގެ މަޖިލީހުން ނިކުމެފައެވެ.\nޔާމީން ރަޝީދު މަރާލައިފަވަނީ 2017 ވަަނަ އަހަރުގެ އޭޕްރީލް 23 ވަނަ ދުވަހުގެ ރޭ މ. ސްޕެޓީއުލާ ގޭ ސިޑި ކައިރިގައެވެ.\nއޭނާގެ ގައިގެ 30 ތަނަކަށް ތޫނުއެއްޗަކުން ހަމަލާދީފައިވެއެވެ.


ބަރުމާގެ އިދިކޮޅު ލީޑަރ އަންގ ސަން ސޫ ކީ ދޫކޮށްލުމަށް ރައީސުލްޖުމްހޫރިއްޔާ ގޮވާލައްވައިފި - The President's Office\nބަރުމާގެ އިދިކޮޅު ލީޑަރ އަންގ ސަން ސޫ ކީ ދޫކޮށްލުމަށް ރައީސުލްޖުމްހޫރިއްޔާ ގޮވާލައްވައިފި\n11 ފެބުރުވަރީ 2009، ރިފަރެންސް: 2009-129\nބަރުމާގެ އިދިކޮޅު ލީޑަރ އަންގ ސަން ސޫ ކީ އާއި އެ ޤައުމުގައި ހައްޔަރުކޮށްފައިވާ ގާތްގަނޑަކަށް ދެހާހެއްހާ ސިޔާސީ ކުށްވެރިން ދޫކޮށްލުމަށް ރައީސުލްޖުމްހޫރިއްޔާ މުޙަންމަދު ނަޝީދު ގޮވާލައްވައިފިއެވެ. ރައީސުލްޖުމްހޫރިއްޔާ މިކަމަށް ގޮވާލައްވާފައިވަނީ އ.ދ. އިން ބަރުމާއަށް ކަނޑައަޅާފައި ހުންނަ ޚާއްޞަ މަންދޫބު، އިބްރާހިމް ގަމްބާރީއަށް ފޮނުއްވި ސިޓީފުޅެއްގައެވެ.\nމިސްޓަރ ގަމްބާރީ ވަނީ މިދިޔަ ހަފްތާގެ ތެރޭގައި ބަރުމާއަށް ދަތުރުފުޅެއް ކުރައްވައި ބަރުމާގައި ޑިމޮކްރަސީ ޤާއިމުކުރުމަށާއި އެ ޤައުމުގެ މިލިޓަރީ ސަރުކާރުން ފިއްތަމުންދާ ސިޔާސީ ފިއްތުންތަކަށް ހުއްޓުމެއް ގެންނެވުމަށް މަސައްކަތްކުރައްވާފައެވެ.\nއަންގ ސަން ސޫ ކީ އާއި އެހެނިހެން ސިޔާސީ ކުށްވެރިން ދޫކޮށްނުލާހާ ހިނދަކު ބަރުމާގެ ރައްޔިތުންނަށް ޑިމޮކްރަސީ ނުފެންނާނެ ކަމުގައި މި ސިޓީފުޅުގައި ރައީސުލްޖުމްހޫރިއްޔާ ވިދާޅުވެފައިވެއެވެ. އަދި ގިނަ ޕާޓީތައް އެކުލެވޭ ޒަމާނީ ޑިމޮކްރަސީއެއް ކާމިޔާބުކަމާއެކު ބިނާކުރެވުނު ޤައުމެއްގެ ހައިސިއްޔަތުން، ރައީސުލްޖުމްހޫރިއްޔާއާއި ދިވެހި ރައްޔިތުން، ބަރުމާގެ މަސްރަޙު ވަރަށް ގާތުން ބައްލަވަމުން ގެންދަވާ ކަމަށާއި، އެޤައުމުގެ ސިޔާސީ މަސްރަޙާމެދު ދިވެހިރާއްޖެއިން ވަރަށް ކަންބޮޑުވާ ކަމުގައި ވިދާޅުވެފައިވެއެވެ.\nބަރުމާގެ ލީޑަރުން ހިންގަމުން ގެންދާ އިންސާނީ ޙައްޤުތަކާ އިދިކޮޅު ކަންތައްތަކާއި އެޤައުމުގެ ޖަލުތަކުގައި ހައްޔަރުކޮށްފައިތިބި ޑިމޮކްރަސީއަށް މަސައްކަތްކުރާ އެތައް ބައެއްގެ ހާލަތު ބައްލަވަމުން ގެންދަވަނީ ވަރަށް ކަންބޮޑުވުމާއެކުގައި ކަމަށްވެސް ރައީސުލްޖުމްހޫރިއްޔާ ވިދާޅުވެފައިވެއެވެ.\nރައީސް ނަޝީދުގެ ސިޓީފުޅުގައި، ސިޔާސީ ކަންތައްތަކުގައި އިސްނެންގެވުމާ ގުޅިގެން، ކުރިން އެކިފަހަރުމަތިން އެތައް ދުވަސްތަކެއް ޖަލުގައި ހޭދަކުރައްވަން އެމަނިކުފާނަށް ޖެހިވަޑައިގެންފައިވުމާއެކު، ގިނަ އަދަދެއްގެ ސިޔާސީ ކުށްވެރިންތަކެއް ސަލާމަތްވާނެކަމުގެ އެއްވެސް އުންމީދެއްނެތި ބަރުމާގެ ޖަލުތަކުގައި ދުވަސްތައް ހޭދަކުރަމުންގެންދާތަން ބައްލަވަން ހުންނެވުމަކީ، އެ ހައިސިއްޔަތުން، ވަރަށް ބޮޑު ހިތްދަތިކަމެއް ލިބިވަޑައިގަންނަވާކަމެއް ކަމުގައި ވިދާޅުވެފައިވެއެވެ.\n1990 ވަނަ އަހަރު ބަރުމާގައި ބޭއްވުނު އާންމު އިންތިޚާބު ކާމިޔާބުކުރީ އަންގ ސަން ސޫ ކީގެ ނޭޝަނަލް ލީގް ފޮރ ޑިމޮކްރަސީ ޕާޓީންނެވެ. އެހެންނަމަވެސް، އެޤައުމުގެ މިލިޓަރީ ސަރުކާރުންވަނީ އިންތިޚާބުގެ ނަތީޖާ ބާޠިލްކޮށް ބާރުތައް ދޫކޮށްލުމާ ދެކޮޅުހަދާފައެވެ.\nރައީސުލްޖުމްހޫރިއްޔާ މުޙަންމަދު ނަޝީދު ރައީސްކަމުގެ މަގާމަށް ހޮވިވަޑައިގަތުމާ ގުޅިގެން ބައިނަލްއަޤްވާމީ ދާއިރާއަށް އެމަނިކުފާނު ނެރުއްވި ފުރަތަމަ ބަޔާނުގައިވެސް އަންގ ސަން ސޫ ކީ މިނިވަން ކުރުމަށްވަނީ ގޮވާލައްވާފައެވެ.


Valencia ge coach akah Athee\nވެލެންސިއާގެ ކޯޗަކަށް އާތީ ހަމަޖަސައިފި\nމުހައްމަދު އާތިފް އާތި\nމެދުކެނޑުމަކަށް ފަހު ފުރަތަމަ ޑިވިޝަނަށް އެނބުރި އަންނަ، ކުލަބު ވެލެންސިއާގެ ކޯޗަކަށް މުހައްމަދު އާތިފް (އާތީ) ހަމަޖައްސައިފި އެވެ.\nއެންމެ ފަހުން އާތީ މަސައްކަތް ކުރީ ދެވަނަ ޑިވިޝަން މުބާރާތުގައި ދިވެހި ސިފައިންގެ ކުލަބު (ޑީއެސްސީ) ގަ އެވެ. އެ ޓީމާއެކު ކުރި މަސައްކަތް އޭހާ ކާމިޔާބެއް ނޫނެވެ. އޭގެ ކުރީ އަހަރު ސެމީ ފައިނަލަށް ދަތުރު ކުރި ޓީމާއެކު އާތީއަށް މޮޅުވެވުނީ ދެ މެޗުންނެވެ.\nފުޓްބޯޅައިގެ ކުރީގެ ގަދަ ބާރު ވެލެންސިއާއިން އަލުން ދިވެހި ޕްރިމިއާ ލީގަށް އަންނައިރު، ފުރަތަމަ ޑިވިޝަންގައި މިހާރު އޮތް އެންމެ ތާރީހީ ކުލަބަށް ވެލެންސިއާ ވާނެ އެވެ. އެ ޓީމުން ވަނީ ދިވެހި ޕްރިމިއާ ލީގް ފަސް ފަހަރު ކާމިޔާބު ކޮށްފަ އެވެ. ވެލެންސިއާ ދެވަނަ ޑިވިޝަނަށް ރެލިގޭޓް ވީ 2018 ވަނަ އަހަރު އެވެ. ފުރަތަމަ ޑިވިޝަންގެ ޖާގަ ހޯދީ، މިއަހަރު ބޭއްވި ދެ ވަނަ ޑިވިޝަން މުބާރާތުގެ ޗެމްޕިއަން ޓައިޓަލް އާއެކު އެވެ.\nމިދިޔަ ސީޒަން އާތީ ފެށީ ޓީސީ އާއެކު އެވެ. ސީޒަންގެ ވަކި ހިސާބަކުން އެ ޓީމުން އިސްތިއުފާ ދިނީ ކުޅުންތެރިންނަށް މުސާރަ ނުދޭތީ ޓީމުގައި މަސައްކަތް ކުރެވޭނެ ހާލަތެއް ނެތް ކަމަށް ބުނެ އެވެ. ޓީސީ އާ ހަވާލުވުމުގެ ކުރިން އާތީ މަސައްކަތް ކުރީ ގައުމީ އަންހެން ޓީމުގަ އެވެ. އޭނާގެ ކޯޗް ކަމުގެ ދަށުން އަންހެން ގައުމީ ޓީމުން ވަނީ ސިންގަޕޫރުގައިި 2018 ވަނަ އަހަރު ބޭއްވި އިންޓަނޭޝަނަލް ވިމެންސް ކުއަޑްރަންގިއުލާ މުބާރާތުން ލޯ މެޑަލް ހޯދާފަ އެވެ.\nޔުނައިޓަޑް ވިކްޓަރީން ފުރަތަމަ ޑިވިޝަންގައި އެންމެ ފުރަތަމަ ވާދަ ކުރަން ފެށީ 2016 ވަނަ އަހަރު އާތީގެ ކޯޗް ކަމުގެ ދަށުންނެވެ. އޭނާގެ ކޯޗް ކަމުގެ ދަށުން ޔޫވީން ވަނީ އެ އަހަރު ދިވެހި ޕްރިމިއާ ލީގްގެ ގަދަ ހަތަރެއްގައި ހިމެނިފަ އެވެ. އަދި މާޒިޔާ ބަލިކޮށް އެފް އޭ ކަޕްގެ ސެމީ ފައިނަލަށް ދަތުރު ކުރި އެވެ


Posted by dharmabuddhi @ 1:04 PM6comments Links to this post\nސޫދީއަރަބިޔާގައި އުޅޭ ތުނބުޅިލީއަންހެނުން\nތަންދޮރުނޭނގޭ މީހުންގެ ސަމާލުކަމަށްޓަކާ ދަންނަވާލަން. މިއީ އަސްލު ހަބަރެއްނޫން. އެކަމު ސައުދީއަރަބިޔާއިން އިސްލާމީ ޝަރީއަތް ގާއިމުކުރަންވެގެން ކުރާ ގަޅި ކަންތައްތަކާ ދާދި އެއްގޮތް ޖޯކެއްމީ.\nއިބުރާހިމްގެފާނު އަމިއްލަ ދަރިއާދިމާއަށް ވަޅިދިއްކުރިދުވަހުގެ ހެޔޮ އެދުންތައް އެއްމެހާ މުސްލިމުންނަށް އަރިސްކުރަން.ޔަހޫދީން ބުނަނީ އެއީ އިސްހާގު(ޔަހޫދީނަސްލުގެ) ގެފާނޭ، މުސްލިމުން ބުނަނީ އެއީ އިސްމާއީލް (އަރަބިންނާގުޅުންހުރިކަމަށް އަދި މުހަންމަދުގެފާނުގެ ގަބީލާއާގުޅިފައިވާކަމަށް ބުނެވޭ) ގެފާނޭ. ދެންނޭގެ. ނަސްލީކަމެއްބާމީ؟ ކޮންމެ އަކަސް އެސޮރު އެދުވަހު ވަރަށް ބިރުގަންނާނެ ކަމަށް ބެލެވެނީ. ހުރިހާއެންމެންވެސް މީނަމޫނާއަކަށްބަލައިގެން އުޅޭތި. އޭރުން ސުވަރުގެޔާ އެހުރިހާ ހޫރައްލީނުންތަކާމޮށެން ލިބޭނީ.\nPosted by dharmabuddhi @ 12:32 PM 1 comments Links to this post\nPosted by dharmabuddhi @ 6:21 AM 13 comments Links to this post\nPosted by dharmabuddhi @ 7:33 AM 16 comments Links to this post\nދިވެހި ޒަމާނީ ކަރާމާތް\nއެކި ޒާތްޒާތުގެ ކަރާމާތްތައް ފެންނަކަމަށް ދައުވާކުރުމަކީ ދީންތަކުގެ އާދައެކެވެ. މިހިނގާ 2008 ވަނައަހަރުގެ "ކަރާމާތް ސީޒަން" ފެށިފައިވަނީ މާޗްމަހުގެ ތެރޭގައި ހިކިފަތުން ﷲ ގެ އިސްމުފުޅު އެޅިގެންނެވެ. މާލޭގައި ތާޖުއްދީން ކައިރީ ހިނގި މި "ކުޅަދުންވަންތަކަމުގެ ހެކި" ބަލާލަން އެތައްބައިވަރު ބަޔަކު އެތަނަށް އެއްވިއެވެ. އޭގެ ފަންސަވީހަކަށް ދުވަސްފަހުން އަނެއްކާވެސް އެފަދަ ކަމެއް އަނެއްކާވެސް މިވަނީ ހިނގާފައެވެ. މިފަހަރު ވީގޮތަކީ މަޖީދީމަގުގައި ހުރި ފޯނު ވިއްކާ ފިހާރައެއްގައި އަލިފާން ރޯވެ އެތަނުގައި ހުރި ގިނައަދަދެއްގެ މުދަލާއި ފައިސާ އަނދާހުލިވި އިރުވެސް އެތަނުގައި އޮތް ގުރުއާން ހަތީމަކަށް ހަމައެއްވެސް ގޮތެއް ނުވީޔޯލައެވެ. އޭގެ އަޑިގާ ހުރި ޕުލާސްޓިކުވެސް އަނދާހުލިވެފައިވާކަމަށް އަދާލަތުޕާޓީން ބުނެއެވެ. މިއީ ސުނާމީގައި މިސްކިތްތައް ހަލާކުނުވެ ހުރުން ފަދަކަމެއްކަމަށް އެމީހުން ދެކެއެވެ.\nދެން މިވާހަކަ ދެކެވުނީމާ ހަނދާންވަނީ މިސްކިތްތަކަކީ ރަށްރަށުގައި އެއްމެ ބޮޑު ހަރަދުކޮށް އެއްމެ ވަރުގަދަޔަށް އަޅާ އިމާރާތްތައްކަމެވެ. އަދި ސުނާމީ އަރާފައި ފައިބައިގެން ދިޔައިރު ގެއެއްގެ ބަދިގޭގައި ތަތްކޮށްފާހުރި މައުމޫނު ގެ ފޮޓޯގަނޑަކާ އެގޭ ކޮޓަރިއެއްގެ މޭޒުމަތީ އޮތް މިލްސްއެންޑްބޫންސް ވާހަކަފޮތެއްނޫން އެހެން އެއްޗެހި ރާޅާއެކު ގެއިން އަދި މުޅި އެ ސަރަހައްދުންވެސް ބޭރަށް ދަމާގެންގޮސް ގޭގެ ފުރާޅުވެއްޓިފައިވާތީ ގިނައަދަދެއްގެ ބަޔަކަށް ފެނިފައިވެއެވެ. އަނެއްކާ މިލްސްއެންޑްބޫންސް އަކީ މުގައްދަސް ފޮތެއްބާއެވެ؟ މައުމޫނަކީ ރަސޫލެއްބާއެވެ؟\nމީގެކުރިންވެސް މިކަހަލަ ކިތައްމެ ކަމެއް ރާއްޖޭންފެނިފައިވެއެވެ. މިސާލަކަށް ސައިހޮޓަލެއްގެ ދުފާތަބަކުން ފޯއްފޮއްޗެއްގައި ﷲ އެޅިފައިވުން،ގެއެއްގެ ފާރުގައި އަދި ބޭނި މަހެއްގެ ބަނޑުދަށުގައި ﷲ ގެ އިސްމުފުޅު އެޅިފައިވުން ފާހަގަކޮށްލެވެއެވެ. އަދި މުޅި ދުނިޔެއަށްބަލާއިރު އަދަދު ނުކުރެވޭހާގިނައިން މިކަހަލަ ވާހަކަތައް ދެކެވެއެވެ. މިތަނުގައި މިހިރީ މީގެ ބައެއް ފޮޓޯއެވެ.\nމިހާހިސާބުން އުފެދޭ ސުވާލުތަކެއް އެބަހުއްޓެވެ. ﷲ ގެ 99 އިސްމުފުޅު ހުންނައިރުގައިވެސް އެއިން އެހެން އިސްމުފުޅެއް އަޅާނުލަނީ ކީއްވެބާއެވެ؟ މިސާލަކަށް ރާއްޖޭގެ މީހުންނަށް ބިރުދައްކަން ބޭނުމިއްޔާ އަލްމުމީތު ނުވަތަ އަލްޞައްރު ފަދަ އިސްމެއް ބޭނުންކުރީމާ މެސެޖު ސާފުވާނެ ކަމަށް ބެލެވެއެވެ. ދެން އަނެއްކަމަކީ ﷲ ގެ ބަހަކީ އަރަބިބަސްބާއެވެ؟ ދިވެހިރާއްޖޭގައި ނަމަ ދެން ތާނައިން ﷲ ގެ އިސްމު ނުލިޔެވެއެވެ. އެކަމު އިނގިރޭސިވިލާތުގައި ވެސް ހަމަ ކަރާމާތްފެންނަނީ އަރަބި އަކުރުން އެޅިފައި ހުއްޓާއެވެ. މީގެ ހިކުމަތަކީ ކޮބައިބާއެވެ؟ ދެން އޮތީ އެއްމެ މުހިއްމު އެއްސުވާލެވެ. މިސާލަކަށް މި އިސްމުފުޅު ނުބައި ތަނެއްގައި އެޅިއްޖެނަމަ ހަދާނީ ކިހިނަކުންބާއެވެ؟ މިސާލަކަށް ފާހާނާ ތަށިތެރޭގައި (ނަޖިހުން) ނުވަތަ މީހެއްގެ ކުރިމަތީފަރާތުގައި އެޅިއްޖެނަމަޔޯ؟ މިހެން އަހަން މިޖެހެނީ އެއްމެފަހުން ގެއެއްގެފާރުން މި އިސްމު ފާޅުވީ ފަހަރު ސޭހުރަޝީދު (މަތީމަޖިލީހުގެ ރައީސް) ވަނީ އެއީ ކަރާމާތެއް ނޫންކަމަށް ބުނެފައެވެ. ގެއެއްގެ ފާރުވީމާ ކަމުނުދިޔައީވެސް ތޯއްޗެކެވެ.\nމީގައި ފާހަގަ ކުރަންޖެހޭ އަނެއްކަމަކީ މިކަހަލަ "ކަރާމާތް" ހުރިހާދީންތަކެއްގެ މީހުންނަށްވެސް ފެނެއެވެ. އެހެންކަމަށްވާނަމަ އެއީ އެމީހުންގެ ދީން ތެދުކަމުގެ މައްޗަށް ދަލީލަކަށް ނުވާނެބާއެވެ؟ މިގޮތުން ކުރިސްޓިއަން ކެތަލިކުންނަށް މަރިޔަމްގެފާނުގެ އެކި ސިފަސިފައިގާ އެކިފަހަރުމަތިން ފެންނަނީކީ ލާހިކު އަދަދަކަށް ނޫނެވެ. އެތައް ސަތޭކަ ބަޔަކަށް އެއްފަހަރާވެސް ފެނިފައި އެބަހުއްޓެވެ. މަރިޔަމްގެފާނުގެ ސިފަފުޅު ވިލާގަނޑުގެ ތެރޭންނާއި ގަސްގަހާގެހިން ފެނިފައިވާކަމަށް އެމީހުން ދައުވާކުރެއެވެ. އަދި ހަމައެހެން ހިންދޫއިންގެ "އެތްކަލާނގެ"، ގަނޭޝާގެ ބުދެއް ކިރުބުއިވާހަކަ އެތައްބައިވަރު ބަޔަކު ރިވާކޮށްފައިއެބަހުއްޓެވެ. އެސޮރު އެއްމެފަހުން މިކަން ކުރިކަމަށްވަނީ 2006 ވަނައަހަރުގެ ތެރޭގައެވެ. ވީމާ ﷲ ތަނެއްގައި އެޅިފައުވުން އެއީ އިސްލާމްދީނުގެ ތެދުކަން ހާމަކުރާކަމަކަށް ނުބެލެވެއެވެ. އެހެންވީޔާ މިހުރިހާދީނެއްވެސް ތެދުކަން އެހާމަވަނީއެވެ. ފަހަރެއްގައި "ﷲ" މި އިސްމު ލިޔެފައި އޮންނައިރު އެހުންނަ ބައްޓަމަށް ދުނިޔޭގެ އެހެން ބަހެއްގައި އެހެން މާނައެއްވެސް ދެވިފައިވެދާނެއެވެ. މިބައްޓަމައް އެއްޗެއް ހުރެއްޖެ ނަމަ އެއީ ކަރާމާތަކަށް ވާންވީ ސަބަބެއްނެތެވެ. ދެން އަލިފާން ރޯވެ ތަނެއް ހުލިވި އިރު ގުރުއާން ނާނދާ އޮތުންވެސް ހަމަ މިފަދައެވެ. ކުރިން މި ބުނި މިލްސް އެނޑްބޫންސް ފޮތާއި މި ގުރުއާން ސަލާމަތް ވުމުގައި ތަފާތަކީ ކޮބާތޯއެވެ؟ ވަނީ އެއްމެ ތަފާތެކެވެ، އެއީ ގުރުއާން އެއީ ބަޔަކުމީހުންނަށް މުގައްދަސް ފޮތަކަށް ވުމެވެ.\nމިއާއި ދާދި އެއް ކަހަލަ "ކުރިސްޓިއަން ކަރާމާތެއް" ދާދިފަހުން ވަނީ ހިނގާފައެވެ. ބޮޑުގެއެއް އަނދާ ހުލިވި އިރު ބައިބަލް އެއް ނުއަނދާ ސަލާމަތުން އޮތީއެވެ. ދެން އޭގެ ބޭރު ކަވަރު ގެ ރަބަރު ގަނޑުވެސް އެނދީއެވެ، އެކަމަކު އެތެރޭގައި އޮތް އީސާގެފާނުގެ ފޮޓޯއަކާ ހަމައިން އަލިފާން ހުއްޓުނީޔޯލައެވެ. އަދި ބައިބަލް ގެ އެންމެ ތަންފުކެއްވެސް އަކުރެއްވެސް ނާނދައެވެ. އީސާގެފާނުގެ ފޮޓޯއެއް ހަމަ ދެލި ކޮޅެއްވެސް ޖެހިނުލާ އޮތީޔޯލައެވެ. އީސާގެފާނުގެ ފޮޓޯ އޮތީ މާލޭން ފެނުނު ގުރުއާން ފަދައިން ގެދަބުޅިން ކަޅިވެފައެއްނޫނެވެ. އަނެއްކާ މިކަމާއި އަދާލަތުގެ ދައުވާޔާ ވައްތަރުކަން ދެކިބަލާށެވެ. ދެފަހަރުވެސް ބޭރުކަވަރުގެ ޕްލާސްޓިކް ބައި އެނދީއެވެ. ހޯހޯއެވެ. މުސްލިމުން ބުނާނެހެން ހީވަނީ އެއީ ބައިބަލްގައި ބަދަލުނުވެ ﷲ ގެ ބަސްފުޅުތައް ހުރީމާ ވީގޮތެއް ކަމަށެވެ. އެކަމު ބަދަލުކޮށްފައި ހުރިބައިތައް އަނދާ ތެދުކޮށް ހުރިބައިތައް ބެހެއްޓިނަމަ ހާދަހާވާ ގިނަބަޔަކު އިސްލާންވާނެއެވެ. ﷲ އެދިވޮޑިގަންނަވަނީ އެގޮތެއްނޫންދޯއެވެ. ނަރަކައަށް ލާނެ މީހުން ގިނަކުރުން މުހިއްމީތޯއްޗެކެވެ.\nދެން މިތަނުން ތެދު ކަރާމާތެއް ނޭނގުނެވެ. ހުރިހާ ކަލާނގެތައްވެސް ކަރާމާތާ ޖެހުނީމާ ފިސާރި ގަދައެވެ. ދެން ބާއްވަންވީ އެއްމެ މޮޅު ކަރާމާތް ދައްކާ ކަލާނގެ ހޮވަން މުބާރާތެކެވެ.ރާއްޖޭގައި މިއުޅޭ އުސޫލީ މުސްލިމުން މިކަހަލަ ކޮންމެ ކަމެއް މިބޭނުންކުރަނީ ދިވެހިން ވާވައްދާ ދީނީ ހަރުކަށިކަމުގެ މަޅީގައި ރަނގަޅަށް ބައްދާލުމަށެވެ.\nއިސްމަތުﷲ އަލާކުއްލިމަކާން! ފީ ޒަކަރުއް ރިޖާލި ވަލް ފަރުޖުއްނިސާއި!\nPosted by dharmabuddhi @ 12:19 PM9comments Links to this post\nރިފޯމްކުރަންވީ ދީނެއްނޫން، މީހުންގެ ވިސްނުން\nބުލޮގެއްޖަހައި ނުލެވޭތާ ލައްކަދުވަސްވެއްޖެދޯ. ދެން މިފަހަރު މި ލިޔެލަނީ އިސްލާމިކް ރީފޯމް އާބެހޭގޮތުން. ސަބަބަކީ އިސްލާމް ދީނާ، ޔަހޫދީ ދީނާ،ނަސޯރާ ދީނާ، ހިންދޫދީނާ، މަޖޫސީ ދީނާ، ޔަޒީދީ ދީނާ، އުދުހޭ ސްޕެގެޓީފުރޭތައިގެ ދީނާ، ސައިންޓޮލޮޖީއާ، ދެން މިހެންގޮސް ހުރިހާ ދީންތަކަކީވެސް ވަކި ސަބަބެއް ނެތަސް އިންސާނުން ކުރެ ގިނަ އަދަދެއްގެ ބަޔަކަށް ހަމަ ސައްތައިން ގަބޫލުކުރެވިގެން އެޔަކާހެދި ޖާނުދީ، މަރުހިފާ ދަރަޖައަށް ގޮސްފައިވާ ކަންތައްތަކަށްވާތީ؛ މިޒާތުގެ- އެއްވެސް މަސްދަރެއްނެތް - ޤަބޫލުކުރުންތައް އެއީ މާފަސޭހައިން ދޫކޮށްލެވެން އޮތް އެއްޗަކަށްނުވެއެވެ. ވީމާދެން އަހަރެމެން ދިވެހިންނަށް ޖެހިފައިވާ ކަންތައް (އިސްލާމްދީން) ވެސް ހަރުކަށި ނޫން މިންގަނޑެއްގައި ގެންގުޅެވޭނަމަ ކުޑައިކޮށް ރަނގަޅުވާނެހެން ހީވަނީ. މިކަމަކީ މާކަ ފަސޭހަ ކަމެއްނޫން، ނަމަވެސް މިހާރު މިނިސްޓަރު ކުއްޓި ނަޝީދު ދަނީ މިކަމާ ވަރަށް ގަދައަށް ހަނގުރާމަ ކުރައްވަމުން. އޭނާ އަފްރާޝީމް ޓީވީއަށް އަރުވައިގެން އުޅޭތީ އެކަމާ ދެން ދިވެހި މީޑިޔާގައި ނުބަވާކަށް ނޫހެއް ނެތޭބުނެވޭނީ. އަދާލަތުޕާޓީން އެބުނަނީ މިޔުޒިކަކީ ހަރާން އެއްޗެކޭ، ނަމަވެސް އަފްރާޝީމް އެބުނަނީ އެއީ ހުއްދަ އެއްޗެކޭ. މިދަރަޖާގައި ބަހުސްތައް އަދި މިދަނީ؛ އެކަމަކު އެކަންވެސް ޓޮލެރޭޓް ނުކުރެވި ، ހިތައްވާ ތަދަކުން އޭނާ ހިފާ ހައްޔަރު ކުރަން އެއަންގަނީ. މިހާރު ދެން ވައްހާބީ އިސްލާމް ވަރެއް ދިވެހިންނަށް ނެތް ހެން ހީވަނީ. އަފްރާޝީމް ފަހާ ތުނބުޅިމީހުން ދުވީ އޭނާ އާ އެކު އެނާގެ ކުޑަ ދަރިއެއްވެސް ހުއްޓާ، އެމީހުން ފާހާނާ ތެރޭބެދިފައި ތިބީ، އެކުޑަ ސޮރަށް ނަފްސާނީ ގޮތުން ކުރާނެ އަސަރަކަށްވެސް މިއާލާތުން ބަލާލުމެއްނެތް.\nއަނެއްކާކޮބާ؟ މިއުޅޭ މުއްލާ މައުމޫނުވެސް އަދާލަތާ ދެކޮޅަށް އެބުނަނީއޭ މިއުޒިކު ހުއްދަވާނެއޭ.ބަހުސަކަށް ދަނީޔޯލަ ދެބައިމީހުން. ހައެރާމް! ބަހުސް ކުރާނެ ކަންތައް ރާއްޖޭގައި މަދީ ތޯއްޗެ.\nމިމައްސަލައަށް އަލި އަޅުވާލާ އެއްޗެއް ލިޔެވޭތޯ ބަލާނަން ފަހުން. އެކަމު ދެން މިވަގުތައް އެކަން ފަސްކޮށްލާފައި މިބަލާލަނީ އިސްލާމްދީނުގައި މޮޑެރޭޓްވުން ނުވަތަ މެދުމިން ވުމާމެދު އަވަސް ނަޒަރަކުން.\nއެއްމެ ފުރަތަމަ ސުވާލަކީ އިސްލާމްދީނަކީ އޭގެ މަސްދަރުތަކަށް (ދީނީ ލިޔުންތަކަށް) ބަލާއިރު އޭގެ ޒާތުގައިވެސް ހައްދުފަހަނައަޅާ ގާދޫކޮލުން ކީއްކުރަން ސިދުރަތުލް މުންތަހާއިންވެސް ބޭރަށް ގޮސް ނިމިފައިވާ ދީނެއް. މީހުން މެރުމާ، އަނިޔާވެރި ވުމާ، އަންހެނުންނަށް އިހާނެތިކޮށް ހިތުމާ މިހެން ގޮސް ކިތައްމެ ކިތައްމެ ކަމެއް. އެކަމު ހަމަ މިދީނުގައި "ލަކުމް ދީނުކުމް ވަލިޔަދީން"އާއި މިނޫންވެސް ވަރަށް ކީރިތި މޫރިތި ބަސްތައް އެބަހުރޭ. މީހުންނަށް އޯގާވެރި ވުމާ، ލޯޑު ބުއްދާގެ ފަލްސަފާގައިވާ ޒާތުގެ ސުލްހަވެރި އެތައްކަމެއް މިދީނުގައިވެސް ވޭ. ދެނޯ؟ ދެން މިވަނީ ކިހިނެއްބާ؟\nއާނ، މިވާގޮތަކީ އިސްލާމްދީން އުފެދުމުގައި މައިގަނޑު ދެދައުރެއް އެބަވޭ. އެއީ މައްކީ އަދި މަދަނީ ދައުރު. މިކަމާމެދު (ސަރ ވިލިއަމް މުއިރ އާއި ޢަލީ ދަޝްތީ ފަދަ) ވަރަށް ގިނަ އޮރިއެންޓަލިސްޓުން، އަދި މިނިވަން މުފައްކިރުން ތަފާތުއެތައް ފަހަރަކު އެތަކެއް ވާހަކައެއް ބަޔާންކޮށްފައިވޭ.\nމީލާދީން 619 ވަނައަހަރު ލޯބިވާ އަނބިކަނބަލުން ހަދީޖަތުގެފާނާއި ބޮޑުބޭބެ އަބޫ ތޯލިބު މަރުވުމުން މުހައްމަދުގެފާނަށް ނަފްސާނީ ގޮތުން ވަރަށް ބޮޑަށް ގެއްލުން ވިއެވެ. ހަދީޖަތުގެފާނު ނުވީނަމަ އިސްލާމްދީން ނުވީސްކަން ޔަގީނެވެ، އަދި އަބޫތޯލިބަކީ މުހައްމަދުގެފާނުގެ ދިފާއު ކަމުގައިވިއެވެ. ދެން މިއަށްފަހު މައްކާގެ މީހުން (އެމީހުންގެ ބޯދާ ކަމާއިވެސްއެކު) ސުލްހައިގެ ދީނެއް އަދި މުޅި ހުރިހާ އިންސާނުން އެއްބައިވަންތަކުރަން އުޅޭ، އަރަބިންގެ ބޯދާބައެއްކަންތައް (އަންހެންދަރިން ވަޅުލުންފަދަ) ރިފޯމްކުރަން އުޅޭ ދީނެއްފަތުރަން އުޅޭތީ މުހައްމަދުގެފާނު މަރާލާ ހިސާބަށް ކަންތައްތައް ގެންދިޔަ. އެހިސާބުން (ހަބުޝްކަރައަށް ހިޖުރަކުރުމާއި ހާޝިމީން ބޮއިކަޓްކުރުންފަދަ) އެތައް އެތައް ކަންތައްތަކަކަށްފަހު އެއްމެފަހުން ހިޖުރަކުރީ މަދީނާއަށް. އާދަޔާޚިލާފު ސަޕޯޓެއް ނެތި ދެކޮޅުވެރިކަމެއް (ޚާއްސަކޮށް ޔަހޫދީންގެ ފަރާތުން) އޮތްނަމަވެސް މަދީނާމީހުންގެ ތެރެއިން ގިނަ އަދަދެއްގެ ބަޔަކު އިސްލާމްވެފައިވަނީ. ވީމާދެން އެތަނުގައި ދައުލަތެއްހެދީ، ހަދާ ދީނީ ކެމްޕޭނުގެ ތެރޭން ސިޔާސީ އަދި އަސްކަރީ ކެމްޕޭނު ފެށީ. ދެން އަންނަން ފެށީ ހަރުކަށި އާޔަތްތަކާ ހަދީސްތައްކަމަށްވީ. ގުރުއާނުގެ މިކަހަލަ ހުރިހާ އާޔަތެއް އައީ މިދައުރުގައި. މުހައްމަދުގެފާނުގެ ހަޔާތަށް ވަރަށް ގިނަގޮތްގޮތުން ބަދަލުއައި. ކުރިން ވަފާތެރި އެއްމެ އަނތްބަކު ގެންގުޅެފާ،ފަހުން ބައިވަރު މީހުނާ އިނދެ އަޅު އަންހެނުން ގެންގުޅެ މިޒާތުގެ ބަދަލު ތައްވެސް އައީ. ޖިހާދުކުރުން އޮތީ އެއްމެނަށް މަޖުބޫރުކޮށްފަ. މުޅި ދުނިޔެއަށް ދީން ފެތުރުމުގެ އަމުރުވެސްއައީ މިހިސާބުން. ބޭރުގެ ގައުމުތަކަށް އިސްލާމްވާށޭ ކިޔާ ސިޓީވެސް ފޮނުވީ. ދެން ހަމަ މުޅިން ހަނގުރާމައާ ސިޔާސީބައި އޮތީ އޭގެފަހުން މައިގަނޑުގޮތެއްގަ.\nއެހެންވެގެން މި ފުށުއަރާ ޚިޔާލުތަކެއް މިއުޅެނީ. އުސޫލީން (ނުވަތަ ފަންޑަމެންޓަލިސްޓުން) ގެ ގޮތްތަކުގައި ހައްދުފަހަނަ އެޅުންބޮޑު. ނަމަވެސް މައުމޫނުމެން ކަހަލަ އިޚްވާނީ ، އަދި އަޝްޢަރީ ޚިޔާލުގެ އުސޫލީންގެ ތެރޭގައި އާއްމު މީހުންނާ ގުޅޭ ކަންތައް ހުންނަނީ މޮޑަރޭޓްކޮށް. މިސާލަކަށް ލަވަޖެހުން ހުއްދަވުން. ނަމަވެސް ބުރުގާއެޅުމާ، މުރުތައްދުމީހުން މެރުން ކަހަލަ ކަންތައް މިމީހުންވެސް ނަގާނީ ވަރަށް ސީރިއަސްކޮށް. ދެން މިހުރިހާބައެއް މޮޑަރޭޓްކުރަންޏާ އެއްގޮތަކީ ގުރުއާނުން ބައެއް އާޔަތްތައް ކަނޑާލުން، އަދި ހަދީސް ގަބޫލުނުކުރުން. ނަމަވެސް އޭރުން އެވެވެނީ މުރުތައްދުވެ ދީނުން ބޭރު. ދެން އޮތީ އެއްމެ ޗޮއިސްއެއް، އެއީ ރޫހާނީ ގޮތެއްގައި އިސްލާމްދީނާމެދު ދެކުން. މިސާލަކަށް ސޫފީން އެގެންގުޅޭ އުސޫލުތައް. އެއީ ކުރިން ދިވެހިންގެމެދުގައިވެސް ބޮޑަށް މަގުބޫލު ވައްތަރަކީ. ކުރިން ރާއްޖޭގައި އޮތީ އިސްލާމްދީނުގެ ރިމިކްސް އެއް. އެއީ ސުލްހަވެރި ވައްތަރެކޭބުނެވޭނީ. އެކަމު މައުމޫނަށް ކިޔެވުނީ މިސްރުން އޭނައަށް ކަމުދިޔައީ ބިންލާދިންއަށް ވެސް ކަމުދިޔަ އިސްލާމީ މުފައްކިރުން. އެހެންވެ އޭނަ އައިސް ނަދުރު ބުނުން މަނާކޮށް، ޒިޔާރަތްތައް ތަޅާ ސުންނާފަތިކޮށް، ބުރުގާއެޅުން ޕްރޮމޯޓުކޮށް (މިކަން ކުރިކަމަށް ފެންނަނީ އޭނާއަށް ސަޕޯޓްކުރި މުއްލާއިންގެ ބާރުންކަމަށް ބެލެވެނީ . މިއީ އޭނާ ޕަރސަނަލީ މާގަޔާވާކަމެއްކަމަކަށް ނުފެނޭ) ވަޖިދުވުން މަނާކޮށް، މާލޫދުކިޔުން މަނާކޮށް "ދިވެހި އިސްލާމް" ދީން މަރާލީ.\nއެހިސާބުން ފެށުނީ އުސޫލީ (ފަންޑަމެންޓަލިސްޓު) ދައުރު. އުސޫލީއެއް ނަމަވެސް މައުމޫނަކީ އިޚްވާނީ ފިކުރުގެމީހަކަށްވާތީ އޭނާ މީހުންގެ ބޮލަށް ވެއްދީ ޖިހާދު ކުރެވޭނެ ކަމަށް އެކަމު ސަރުކާރުގެ ދަށުން ކަމަށް. ވައްހާބީންނާ މާ ގަޔާވާ މީހަކަށް އޭނާ ނުވީ ސިޔާސީ ސަބަބުތަކަށްޓަކައިކަމަށް ބެލެވެނީ. އެކަމު ދެން ވީގޮތަކީ މައުމޫނީ އިސްލާމްގައި ޖަވާބު ނުލިބޭ ސުވާލުތައް ގިނަވީ. އޭގެން އަޅާދިން އުސޫލީ ބިންގާގެ މަތީގައި ބިނާ ކުރާނެވަރަށް ގާ ނެތުނީ. މިހިސާބުން ދިވެހި ޒުވާނުން އެނބުރިގަތީ ސައުދީ އަރަބިއްޔާއިން ސްޕޮންސަރ ކޮށް ހޯލްސޭލްކޮށް އަދި ރީޓޭލްކޮށް ޑިސްޓްރިބިއުޓް ކުރާ ވައްހާބީ އިސްލާމް އަށް. އަދި މަތީމަޖިލީހުގެ ވެރިން އަޑީގައި ތިބެގެން ޕާކިސްތާނާ ސައުދީއަށް ދިވެހި ކުދިން ފޮނުވުމަށް ހިއްވަރުދެމުން ދިޔައީ. ސައުދީއިން އަހަރަކު ހައެއްކަ ދިވެހިންނަށް މަދީނާ ޔުނިވަރސިޓީން ހިލޭ ކިޔަވާދޭން ފެށީ. ދެން ވަހާބީން ގިނަވެ އޭގެން ކަފި ކަފި ފަޅާ ޖިހާދީންނާ ބިންލާދިން ގުރޫޕުވެސް އުފެދުނީ. މިހާރު ކުއްޓި ނަޝީދު ކުރައްވަން އެ އުޅުއްވާކަމަކީ ދިވެހި އިސްލާމް އަލުން ދިރުވުން. އުސޫލީ މިންގަނޑުތަކުގެ ތެރެއިން "ދިވެހި އިސްލާމް" އަލުން އުފެއްދުމަށް ޑރ.އަފްރާޝީމް ލައްވާ އެ އުޅުއްވަނީ.\nނަމަވެސް އަހަރެން ދެކޭގޮތުގައި ދެން އިތުރަށް ދިވެހި ރައްޔިތުން ވާވެއްދުމުގެ ބަދަލުގައި މިނިވަންކަމާއެކު އިސްލާމްދީނާ މެދު ފާޑުކިޔުމުގެ ފުރުސަތު ހުޅުވާލުން މާރަނގަޅުވާނެ. ދީން ރިފޯމް ކުރީމާ ދީން އެ ބަދަލު ކުރެވެނީދޯ؟ ދީން ބަދަލުކުރީމާ އެހިސާބުން އިސްލާމްދީން އެ ދިޔައީ. އިސްލާމްދީނަކީ ފުރިހަމައަށް ބާވާލެއްވިދީނެއް. ދީނުގެ އެއްބައިކަންތަކުގައި ހިފާ އަނެއްބައި ދޫކޮށްލީމާ މީހާ ކާފަރުވާނެ. މިބުނީ މިސާލަކަށް އަސްކަރީ ޖިހާދުކޮށް ދީން ފެތުރުން ނުވަތަ ދީނުގެ މައިގަނޑު އަމުރެއް އެއީ ނެތްކަމެކޭ ބުނެފިނަމަ.\nރޭޑިޔޯއިން ގައިމު ބުނޭ "ތިޔަ ބޭފުޅުންގެ ފާޑުކިޔުމަކީ އަޅުގަނޑުމެންގެ ކުރި އެރުމޭ" . ނަމަވެސް އިސްލާމްދީން ކަހަލަ 'ފުރިހަމަ' ދީނެއް ކުރިއަރާކަށް ދެން ތަނެއް ނެތްވިއްޔާ، ދެން ކުރާނެ ބަހުސްވެސް ނެތެންނު. ގަދަބާރުން (އެއްމެފުރަތަމަ) އަދި ނުބައި ނަސީބުން (މިހާރު) ވިޔަސް މިތިބީ އެދީނަށް ވަދެވިފައެވެ. ދެން ނިކުމެވޭނީ ބޯ ކަނޑާލެވިގެން. ނަމަވެސް މިއީ މިޒަމާނުގައި މީހުންގެ ވިސްނުން ހުންނާންވީ ދަރަޖައެއްނޫން ދެއްތޯ؟ މިހާރު މިޒަމާނުގައި އިސްލާމްދީނަކީ ފުރިހަމަ ދީނެއްކަމަށް ބުނަންޏާ އެކަން ސާބިތު ކޮށްދޭންޖެހޭނެ. އެކަމާ މިނިވަންކަމާއެކު ބަހުސްކޮށް ވާހަކަދެއްކުމުގެ ފުރުސަތު އޮންނަން ޖެހޭނެ. އަދި އެބައޮތޭ އެއްވާހަކަ ނިންމާލުމުގެ ކުރިން، އެއްފަހަރުވެސް ވިސްނާލިންތާ، އަސްލު އެއްމެ ރަނގަޅު އިސްލާމްދީނަކީ ކޮބައިތޯ؟ އެތައް ސަތޭކަ ވައްތަރެއް އެބަހުރި، އޭގެން ހިޔާރު ކުރާނީ ކޮން ބްރޭންޑެއްތޯ؟ އަދި އިޚްތިޔާރު ކުރެއްވި ކުރެއްވުން ޖަސްޓިފައިކުރައްވާނީ ކިހިނެއްތޯ؟ އެހެން ވައްތަރެ ހިޔާރު ނުކުރައްވަނީ ކީއްވެތޯ؟ ގުރުއާނުގެ ނުވަތަ ސުންނަތުގެ ތެދުކަން އެނގެނީ ކިހިނެއްތޯ؟ ޚިޔާލީ ވާހަކަތަކެއް ދިރިއުޅުމުގެ އަސާސެއްކަމުގައި ހަދައިގެން މި އުޅެނީ އަޅެ ތިމާގެ އަގީދާ ނުވަތަ ގަބޫލުކުރާ ކަންތަކާމެދު (ހެއްކާއި ބުއްދިކުޅައުމުގެމަގުން) ކިހާ ޔަގީންކަމެއް އޮވެގެންބާއޭ ހިތައްއަރާ ސަހަރޯހީވާ ފަހަރުވެސް އާދޭ. އޫސީކުމް ބޫސީކުމް ވައަލާކުއްލިނަފްސިކުމް، ކޮން ފަދަޔަކުމް، ލާއިލާހަ ފީކުއްލިމަކާން. ސޮދަގަލޯހުލްއަލީމް.\nPosted by dharmabuddhi @ 11:21 PM3comments Links to this post\n"ﷲ ގެ ރަސޫލާ އަހަންނަށް ހަދީސްކުރެއްވިއެވެ، "ޛުލްޚަލަސާގެ ކިބައިން ތިމަން ކަލޭގެފާނު މިންޖުކޮށް ސަލާމަތްކޮށްދީފާނުހެއްޔެވެ؟" ތިމަން (ޖަރީރް) ދެންނެވީމެވެ، "އާދޭހެވެ (ތިޔަކަން ކޮށްދޭހުށީމެވެ)".\nދެން އަޚްމާސް ޤަބީލާގެ އަސްދުއްވުމަށް ކުޅަދާނަ ހުނަރުވެރި ސަތޭކަ ފަންސާސް އަސްވާރުންނައިގެން އަހަރެން (އެމަސައްކަތައިގެން) ކުރިއަށް ދިޔައިމެވެ.\nއޭރު އަހަންނަކީ އަހުގެމަތީގައި ހަމަޖެހި ސާބިތުކަމާއެކީ އިނދެވޭ މީހެއްނޫނެވެ، އެހެންވެ އެކަން އަހަރެން ނަބިއްޔާއަށް އެންގީމެވެ، އަދި އެކަލޭގެފާނު އަހަރެންގެ މޭމަތީގައި -އެޖެއްސެވިތަން ފާހަގަވެ އެނގޭވަރުވަންދެއް- އަތްޕުޅުން ޖެއްސެވިއެވެ. އަދި ހަދީސްފުޅުކުރެއްވިއެވެ،"ޔާﷲ! މީނާ ސާބިތުކުރައްވާނދޭވެ.އެހެންމީހުންނަށް (ތެދުމަގަށް) މަގުދައްކާދޭ އަދި ތެދުމަގު ލިބިގެންވާ މީހެއްކަމުގައި މީނާ ލައްވާނދޭވެ". އޭގެފަހުން އަހަރެން ދުވަހަކުވެސް އަހަކަށް ސަވާރުވެގެންއިންދާ ވެއްޓިފައެއްނުވެއެވެ.\nޛުލްޚުލަސާ އަކީ ޔަމަނުގައި ހުންނަ؛ ޚަތަމް އަދި ބަޖައިލާ ޤަބީލާއަށް ނިސްބަތްވާ ގެއެކެވެ، އަދި އެތަނުގެތެރޭގައި އަޅުކަންކުރެވޭ ބުދުތަކެއްވިއެވެ، އަދި އެތަނަށް އަލް ކައުބާ އޭ ކިޔާ ނަންދެވިފައިވިއެވެ. ޖަރީރް އެތަނަށް ވަޑައިގެންނެވިއެވެ. އަދި އެތަނުގައި ހުޅުޖަހާ އަންދާލާ އެތަން ބިމާހަމަކޮށް ރޫޅާލިއެވެ.\nޖަރީރް ޔަމަނަށް ވަޑައިގެންއިރު އެތަނުގައި ކުރިއަށް ވާންހުންނަ ކަންތައްތައް ބުނެދީ، ކަހީނުކަމުގެ ތީރު އުކައިގެން ހެޔޮފާލު ބުނެދީ އުޅުނު މީހަކު (ކަހީނަކު) އުޅުނެވެ. ކޮންމެވެސް މީހަކު އެމީހާއަށް ބުންޏެވެ:\n"ﷲ ގެ ރަސޫލާ މިތަނުގައި ހާޒިރުވެވަޑައިގެން އެބަ ހުންނެވިއެވެ. އަދި އެކަލޭގެފާނުގެ އަތްޕުޅުގައި ކަލޭ ޖެހިއްޖެނަމަ، އެކަލޭގެފާނު ކަލޭގެ ކަރު ބުރިކޮށްލާނެއެވެ".\nއެއްދުވަހަކު އެ (ކަހީނު) މީހާ އެއެއްޗެތި (ކަހީނުކަމުގެ ތީރުތައް) ބޭނުންކުރަމުންދަނިކޮށް ޖަރީރް އެތަނުގައި މަޑުކުރައްވާ އޭނާއަށް ދެންނެވިއެވެ:\n"ތިޔައެއްޗެހިތައް (ތީރުތައް) ބިންދާލާށެވެ، އަދި ﷲ ފިޔަވާ ހައްޤުވެގެން އަޅުކަންވެވޭ އިލާހަކު ނުވާކަމަށް ހެކިވާށެވެ (އެބަހީ ޝަހާދަތް ކިޔާ އިސްލާމްވާށެވެ)، އެހެންނޫނިއްޔާ އަހަރެން ކަލޭގެ ކަރު ބުރިކޮށްލާނަމެވެ."\nދެން (އެހެން ދެންނެވުމުން) އެމީހާ ތީރުތައް ބިންދާލާ، ﷲ ފިޔަވާ ޚައްޤުވެގެން އަޅުކަންވެވޭ އިލާހަކު ނުވާކަމަށްހެކިވިއެވެ (ޝަހާދަތްކިޔާ އިސްލާމްވިއެވެ)\nދެން ޖަރީރް މިކަމުގެ (ޛުލް ޚަލާސާ އަންދާ ހަލާކުކޮށްލެވުނުކަމުގެ) ހެޔޮ ހަބަރު ދެންނެވުމަށް ނަބިއްޔާގެ އަރިހަށް އަހްމާސް ޤަބީލާގެ އަބޫ އަރްތަތާ ނަމަކަށްކިޔުނު މީހަކު ފޮނުއްވިއެވެ. ދެން އެމީހާއަށް ނަބިއްޔާއާ ހަމައަށް ދެވުމުން އޭނާ ދެންނެވިއެވެ:\n" އޭ ﷲގެ ރަސޫލާއެވެ! ކަލޭގެފާނު ޚައްޤައިގެން ފޮނުއްވެވި ފަރާތް ގަންދީ ބުނަމެވެ، އެތަން ދޫކޮށް އަހަރެން އައި އިރު އެތަންވަނީ ކުރަލާފައިވާ ޖަމަލެއްފަދައިންނެވެ."\nދެން ނަބިއްޔާ އަހްމާސް ޤަބީލާގެ އަސްތަކަށާއި އެގަބީލާގެ ފިރިހެނުންނަށް ފަސް ފަހަރަށް ހެޔޮދުއާކުރެއްވިއެވެ.\nމިހަދީސްގައި މީހަކު އެ ކަހީނު ކަލޭގެ އަށް އިންޒާރު އެދެނީ ވަރަށް ބިރުވެރި ކަމަކާމެދުއެވެ. އެއީ މުހައްމަދުގެފާނު އެސަރަހައްދުގައި އުޅޭވާހަކައެވެ. ބިރުވެރިވަނީ ކީއްވެގެތޯއެވެ؟ އެއީ އޭނާގެ ކަރު އެކަލޭގެފާނު ބުރިކޮށްލާނެކަމުގެ ބިރު އޮތީމައެވެ. މިއީ މުހައްމަދުގެފާނާމެދު މީހުން ގެ ހިތްތަކުގައި ބިރުވެރިކަން އޮތް މިންވަރެވެ. މީހުންގެ ހިތްތަކުގައި ބިރުވެރިކަން އުފެއްދުމަށް އިނގިރޭސިބަހުން ކިޔާއުޅެނީ "ޓެރަރިޒަމް" އެވެ. އަދި އެފަދަ އަމަލުތައް ހިންގާ މީހުންނަށް "ޓެރަރިސްޓުން"ނެވެ. އެކަލޭގެފާނުގެ ގޮތް މިމީހާއަށް ރަނގަޅަށް އެނގެނީތާއެވެ. ބިރުގަތުން ހައްގެވެ.\nދެން ބަލާލަންޖެހޭ އަނެއްކަމަކީ ބަޔަކުމީހުން އެހެން ކައުބާއެއް ހަދައިގެން އުޅޭތީ އެތަން އަންދާލަން ފޮނުވުމެވެ. މިއީ ދީނަށް ގޮވާލުމުގެ މަގެކެވެ. މިބާވަތުގެ މިޝަނަރީ ހަރަކާތްތަކުގައި އޮންނަނީ ތިން އިޚްތިޔާރެވެ. އެއީ އިސްލާމްވުން،މުސްލިމުންނަށް ޖިޒީދީގެން އެމީހުންގެ ދަށުގައި (ޛިންމީންގެ ގޮތުގައި) އުޅެން އެއްބަސްވުން ނުވަތަ އިސްލާމްނުވުމެވެ. ފަހު އިޚްތިޔާރު (ފުރަތަމަ ދެގޮތްގަބޫލުނުކުރުމު)ގެ މާނައަކީ މަރެވެ. ޖިޒީ ދިނުމުގެ އިޚްތިޔާރުވެސް ދޭފަހަރާ ނުދޭފަހަރު އާދެއެވެ. މިހަދީސްގައި ޖަރީރް އެވަނީ ކަހީނު މީހާއަށް މި އިޚްތިޔާރު ނުދީފައެވެ. އޭނާއަށް އޮތީ އިސްލާމްވުން ނުވަތަ މަރުވުމެވެ.ކުރާނެ ކަމެއްނެތެޗެ މާތް ﷲ އޭނާއަށް ޞުލްހައިގެ ދީނުގެ މަގަށް ހިދާޔަތު ދެކެވުމަށް އިރާދަކުރެއްވީ ކަނޑީގެ މިޔަދަށުގައެވެ.\nޞުލްހައިގެ ދީނުގެ ނަމުން މަޝްހޫރުވެފައިވާ އިސްލާމްދީނުގެ ބާނީ އަދި ރަސޫލާ، ކޮމާންޑަރު މުހައްމަދުގެފާނުގެ އަމުރަށް އައިސް ދެ ޤަބީލާއެއްގެ މުގައްދަސް ތަނެއް އެހަލާކުކޮށްލީއެވެ. ރޯކޮށްލާ ބިމާހަމަކޮށްލީއެވެ. މިއީ ތޯލިބާނުން އަފްގާނިސްތާނުގެ ބާމިޔާންގައި ހުރި ބުއްދާ ގެ ބޮޑު ދެބުދު ހަލާކުކޮށްލުމަށް ހިތްވަރު ލިބިގަތް ހަދީސް އަކަށްވެދާނެއެވެ. މިއީ އިސްލާމްދީނުގައި އެހެން ދީންތަކުގެ މީހުނަށް އިޚްތިރާމް ނުކުރާކަމުގެ ލާމަސީލު މިސާލެކެވެ. އަނިޔާވެރިކަމާ ގަދަބާރުން ދީންފެތުރުމުގެވެސް މިސާލެކެވެ. މިއީ ސުންނީމުސްލިމުންގެ ގިނަ ޢިލްމުވެރިންގެ އަރިހުގައި ޞައްޙަ ހަދީސްފުޅެކެވެ. ﷲ އަކުބަރު!\nPosted by dharmabuddhi @ 10:25 PM 11 comments Links to this post


Zuvaabu hoonuve, Nasheed aai Yameen amaazu faiygandakah! | Mihaaru\nރައްޔިތުންގެ މަޖިލިހުގެ ރައީސް، މުހައްމަދު ނަޝީދާއި (ކ) އާއި ކުރީގެ ރައީސް އަބްދުﷲ ޔާމީން. --- ފޮޓޯ: މިހާރު\n07 އޮކްޓޯބަރ 2019 - 14:36 50 comments\nއިސްލާމް ދީނަށް ފުރައްސާރަކޮށް މޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން ނެރުނު ރިޕޯޓާ ގުޅިގެން ރައްޔިތުންގެ މަޖިލިހަށް ހުށަހެޅި ކުއްލި މައްސަލައިގެ ބަހުސްގެ މިސްރާބު ބަދަލުވެ، ކުރީގެ ދެ ރައީސް، މުހައްމަދު ނަޝީދާއި އަބްދުﷲ ޔާމީނަށް މެމްބަރުންގެ ވާހަކަތައް އަމާޒުވެއްޖެ އެވެ.\nމަޖިލިހުގެ ޖަލްސާ ފެށުމާ އެކު، ނޮޅިވަރަމް ދާއިރާގެ އަމިއްލަ މެމްބަރު މުހައްމަދު ނަޝީދު އަބްދުﷲ ވަނީ އެމްޑީއެންގެ ރިޕޯޓާ ގުޅިގެން ކުއްލި މައްސަލައެއް ހުށަހަޅުއްވައިފަ އެވެ. އަދި އެ މައްސަލަ އަށް ބަހުސް ކުރަން ފެންނަ ކަމަށް ވޯޓުގައި ބައިވެރިވެވަޑައިގެންނެވި 55 މެމްބަރުންގެ އިއްތިފާގުން ނިންމި އެވެ.\nއެކަމަކު އެމްޑީއެންގެ ރިޕޯޓުގައި އޮތް އެއްޗަކަށް މެމްބަރުންގެ މެދުގައި ބަހުސް ކުރެއްވުމުގެ ބަދަލުގައި ގިނަ މެމްބަރުން ވާހަކަ ދެއްކެވީ ނަޝީދާއި ޔާމީން އިސްލާމް ދީނާ ހިލާފަށް ދެއްކެވި ކަމަށް ބުނާ ވާހަކަތަކަށެވެ.\nއެމްޑީޕީގެ މެމްބަރުން ނަޝީދު ދިފާއުކުރެއްވި އިރު، ޔާމީން ދިފާއުކުރެއްވީ އިދިކޮޅު މެމްބަރުންނެވެ. އެކަމުގެ ސަބަބުން މަޖިލިހުގެ ޖަލްސާގެ ގިނަ ވަގުތު ހިނގީ ވެސް ނިޒާމީ އޮއިވަރެއްގަ އެވެ.\nބައެއް މެމްބަރުން ވަނީ ދެ ބޭފުޅުން އެކި ދުވަސްވަރު ދެއްކެވި ވާހަކަފުޅުތަކުގެ ރިކޯޑިން ވެސް މަޖިލިހުގައި އިއްވަވައިފަ އެވެ. އެކަމުގެ ސަބަބުން މަޖިލިހުގެ ތަޅުން އިތުރަށް ހޫނުވި އެވެ.\nއުނގޫފާރު ދާއިރާގެ އެމްޑީޕީގެ މެމްބަރު މުހައްމަދު ވަހީދު (ވައްޑެ) ވިދާޅުވީ ދޮޅު ބިލިއަން މީހުންގެ އިސްލާމީ އަގީދާ އަށް ފުރައްސާރަ ކުރުމަކީ ބަލައިގަނެވޭނެ ކަމެއް ނޫން ކަމަށެވެ. އަދި ކުރީގެ ރައީސް ޔާމީނަށް އިޝާރާތް ކުރައްވައި ވަހީދު ވިދާޅުވީ "މާތް ﷲ ގެ ދެ ވަނަ ދަރިންނެއް ނޫނޭ" ވިދާޅުވެ، ރާއްޖޭގެ ވަލީއުލްއަމުރު ވާހަކަފުޅު ދެއްކެވި އިރު، ބައެއް ބޭފުޅުން އޭރު ތިއްބެވީ އަތް ޖައްސަވަން ކަމަށެވެ.\nޔާމީނަށް އިޝާރާތް ކުރައްވައި މާފަންނު މެދު ދާއިރާގެ އެމްޑީޕީގެ މެމްބަރު އިބްރާހިމް ރަޝީދު (ބޮންޑޭ) ވިދާޅުވީ އިސްލާމް ދީނުގައި "ﷲ ގެ ދެ ވަނަ ދަރިންނޭ" ބުނުމަށް ވުރެ ނުބައި ނުލަފާ ކަމެއް ނޯންނާނެ ކަމަށެވެ.\nމަޖިލިހުގެ މިހާރުގެ ރައީސް ނަޝީދަށް އިޝާރާތް ކުރައްވައި މެމްބަރު ނަޝީދު ވިދާޅުވީ ވައްކަން ކުރާ މީހުން އަތް ކަނޑަން ނުޖެހޭނެ ވާހަކަ އާއި ކީރިތި ޤުރުއާނާއި ރަސޫލާގެ ހަދީސަށް ފުރައްސާރަ ކުރެއްވި އިރު، އެ ދުވަހު އަތް ޖެއްސެވީ "މި ތިއްބެވި 64 މެމްބަރުން" ކަމަށެވެ.\nމިފަހަރުގެ ރައްޔިތުންގެ މަޖިިލިހުގައި އެމްޑީޕީގެ 64 މެމްބަރުން ތިއްބަވަ އެވެ.\n"އެ ކަންކަން ވެސް ވާނީ ދީނަށް ފުރައްސާރަ ކުރުމަށް. ތިއީ ދީނަށް ފުރައްސާރަ ކުރާ މީހުންނަކީ. ތިއީ ލާދީނީ މީހުންނަކީ،" އެމްޑީޕީ މެމްބަރުންނަށް ރައްދު ދެއްވައި ނަޝީދު ވިދާޅުވި އެވެ.\nމައްޗަންގޮޅި އުތުރު ދާއިރާގެ އެމްޑީޕީގެ މެމްބަރު މުހައްމަދު ރަޝީދު (ބޯދިގު) ވިދާޅުވީ ޔާމީންގެ ވެރިކަމުގައި ފެނުނީ މިސްކިތުގައި "ސަޖިދައަށާއި ރޫކޫއަށް ތިއްބައި" ނަގައި އެއްލާލި މަންޒަރު ކަމަށެވެ. ޕެޕާ ސްޕްރޭ ޖެހި އިރު، ހުރިހާ އެންމެން ތިބީ ހަނު ކަމަށް އޭނާ ވިދާޅުވި އެވެ. އަދި ސިހުރު ހަދައިގެން މީހުންނަށް ވަޒީފާ ދިން އިރު ވެސް ގިނަ މީހުން ތިބީ ހަނުކަމަށް، ޕީޕީއެމްގެ މެމްބަރުންނަށް އިޝާރަތްކުރައްވައި، އޭނާ ވިދާޅުވި އެވެ.\nއެމްޑީޕީގެ ޕާލަމެންޓްރީ ގްރޫޕްގެ ލީޑަރު އަދި މެދު ހެންވޭރު ދާއިރާގެ މެމްބަރު އަލީ އާޒިމް ވަނީ "އަޅުގަނޑުމެންނަކީ ﷲ ގެ ދެ ވަނަ ދަރިން ނޫން" ކަމަށް ވިދާޅުވެ، ޔާމީން ދެއްކެވި ވާހަކަފުޅެއްގެ އޯޑިއޯ އިއްވަވައި މިއީ ދީނަށް ފުރައްސާރަ ކުރުން ނޫންތޯ ސުވާލުކުރައްވައިފަ އެވެ.\n"މި ގައުމުގައި ވެރިކަން ކޮށްފައި ހުރި މީހަކު ދެއްކި ވާހަކަ މިއީ. މި ވާހަކަ ދިފާއުކުރަން މަސައްކަތް މި ކުރަނީ،" އޯޑިއޯގެ ރިކޯޑިން ދެ ވަނަ ފަހަރަށް އިއްވެވުމަށް ފަހު އާޒިމް ވިދާޅުވި އެވެ.\nއޭނާ ދެން އިއްވެވީ "ފައިސާ ފޮއްޗެއް ދީފި ނަމަ، ނުހިފާނީ ކާކުތޯ" ވިދާޅުވެ، ޔާމީން ދެއްކެވި ވާހަކަފުޅެއްގެ ރިކޯޑިން އެވެ. އަދި މި ވާހަކަތައް ދެއްކެވި އިރު، ދީނުގެ ދިފާއުގައި، ނޫޅުއްވީ ކީއްވެތޯ އާޒިމް ވަނީ އިދިކޮޅު މެމްބަރުންނާ ސުވާލު ކުރައްވައިފަ އެވެ.\nވިލުފުށީ ދާއިރާގެ އެމްޑީޕީގެ މެމްބަރު ހަސަން އަފީފް ވަނީ "ބެންކޮކަށް ފައިސާ ދީގެން ހޯދާ އަންހެން ކުދިންނަކީ ހިލޭ އަންހެނުން ނޫން ކަމަށް" ކުރީގައި ވެރިކަން ކުރެއްވި ބޭފުޅަކު ވިދާޅުވި އިރު، އޭރުގައި އެ މައްސަލަ ނަންގަވައި އެއްޗެއް ވިދާޅުވާން ނުކެރުނީ ކީއްވެތޯ އިދިކޮޅު މެމްބަރުންނަށް ސުވާލެއް އަމާޒުކުރައްވައިފަ އެވެ.\n"އެއީތޯ އިސްލާމް ދީން ކުރިއަރުވަން މަސައްކަތް ކުރުމަކީ؟ މިއަދު ސިޔާސީ ބޭނުމެއްގައި މިތަނަށް ހުށަހަޅައިގެން ކީއް ކުރައްވަންތޯ ތި އުޅުއްވަނީ؟" ކުރީގެ ރައީސް ޔާމީން ކުރިން ދެއްކެވި ވާހަކަފުޅަށް އިޝާރަތްކުރައްވައި، އަފީފް ވިދާޅުވި އެވެ.\nމިއަދުގެ ޖަލްސާގައި މެމްބަރުންގެ މެދުގައި އެހެން ބަހުސްތަކެއް ވެސް ހިނގި އެވެ.\nކުރީގެ ރައީސް ނަޝީދު ރިޔާސަތުގައި އިންނަވައިގެން ހަމަހަމަކަމާ އެކު މަސައްކަތްޕުޅު ނުކުރައްވާ ކަމަށް މާވަށު ދާއިރާގެ ޕީއެންސީގެ މެމްބަރު މުހައްމަދު ސައީދު ވިދާޅުވުމުން ހޫނުވި އެވެ. އެއާ ގުޅިގެން ހެންވޭރު ދެކުނު ދާއިރާގެ މެމްބަރު ހުސެއިން ޝަހީމް (އަނދުން ހުސެއިން) ވިދާޅުވީ ޔާމީނަކީ "ފިނިފެންމަލެކޭ" ވިދާޅުވެ، ސައީދު ވާހަކަ ދެއްކެވުމަކީ އިސްލާމް ދީނަށް ފުރައްސާރަ ކުރުން ކަމަށެވެ.\nއޭގެ ޖަވާބުގައި ސައީދު ވިދާޅުވީ އަނދުން ހުސެއިނަކީ "ތެޔޮ ބިޑި ބޯ ބޭފުޅެއް" ކަމަށް ވިދާޅުނުވެވޭނެ ކަމަށެވެ. އަދި އެމްޑީޕީގެ މެމްބަރުން ބޭނުންވާ އެއްޗެއް ވިދާޅުވުމުގެ ފުރުސަތު ރިޔާސަތު ދެއްވާތީ، ހަމަހަމަކަމާ އެކު ކަންކަން ކުރިއަށް ގެންދަން، އޭނާ އެދިވަޑައިގަތެވެ.\n"އެކި މީހުންނަށް އެކި އެއްޗެހި ފެންނާނީ، ބައެއް މީހުންނަށް ތެޔޮ ބިޑި ފެންނާނެ. ބިޔަރު ދަޅު ފެންނާނެ. ރާ ފުޅިފުޅި ފެންނާނެ. ފިނިފެންމާ ވެސް ފެންނާނެ،" ސައީދު ވިދާޅުވި އެވެ.\nރިޔާސަތުން ނަޝީދު ވިދާޅުވީ ހުރިހާ މެމްބަރުންނާ މެދުގައި ވެސް އަމަލުކުރައްވަނީ ގަވައިދުތަކާ އެއްގޮތަށް ކަމަށެވެ.\nއާޒިމްގެ އޯޑިއޯއާ ގުޅިގެން މަހިބަދޫ ދާއިރާގެ ޕީޕީއެމްގެ މެމްބަރު އަހުމަދު ތޯރިގް (ޓޮމް) ވިދާޅުވީ އާޒިމަށް އޯޑިއޯ އިއްވެވުމުގެ ފުރުސަތު ދެއްވީ މަޖިލިހުގެ ގަވައިދާ ހިލާފަށް ކަމަށެވެ. ގަވާއިދު ބުނާ ގޮތުން، އޯޑިއޯ އިއްވުން މަނަ އެވެ. އެކަމަކު މަޖިލިހުގެ ތަޅުމުން ވޯޓު ނަގައިގެން އެކަމަށް ހުއްދަ ދީފި ނަމަ އޯޑިއޯ އިއްވިދާނެ އެވެ.\nޓޮމް އެ މައްސަލަ ނެންގެވުމަށް ފަހު ވަނީ ބޭރު ގައުމެއްގައި ނަޝީދު ދެއްކެވި ވާހަކަފުޅެއްގެ އަޑު އިއްވަވައިފަ އެވެ. ދެން އޭނާ ވިދާޅުވީ އެމްޑީއެންއާ މެދު ފިޔަވަޅު އަޅަން ސަރުކާރަށް ނުކެރޭނެ ކަމަށެވެ.\nއެމްޑީއެންއަކީ އެމްޑީޕީގެ ބައެއް ކަމަށް ތޯރިގް ވިދާޅުވުމުން އެމްޑީޕީގެ މެމްބަރުން ވަރަށް ބޮޑަށް އަޑުގަދަ ކުރެއްވި އެވެ.\nއޯޑިއޯ އިއްވާ މައްސަލަ އިދިކޮޅު ފަރާތްތަކުން ނެގުމުން، ތަޅުމުގައި ވޯޓަށް އަހައި، ފަހުން އެކަން މިއަދުގެ ޖަލްސާގައި މަނާ ކުރި އެވެ.\nއިތުރު ލިޔުންތައް ރައީސް މުހައްމަދު ނަޝީދު އެމްޑީޕީ ދީން ރައްޔިތުންގެ މަޖިލިސް އިސްލާމް އިސްލާމީ ޝަރީއާ އިދިކޮޅު ފަރާތްތައް މަޖިލީހުގެ މެމްބަރުން ޕީޕީއެމް މޯލްޑިވިއަން ޑިމޮކްރެސީ ނެޓްވޯކް ރައީސް އަބްދުﷲ ޔާމީން


Bandhu Vaguthu Beyrah Nukuii Meehaku Bunee Haa Bodukamu Nudhevigen Doctarah Dhanee Kamah - Vaguthu\nކޮވިޑް-19 އާއި ގުޅުންހުރި "ބަލިތަކަށް" ހައްލެއް ބޭނުން! - 20 ގަޑިއިރު ކުރިން\nބަންދު ވަގުތު ބޭރަށް ނުކުތް މީހަކު ބުނީ ހާ ބޮޑުކަމު ނުދެވިގެން ޑޮކްޓަރަށް ދަނީ ކަމަށް!\nފުރަބަންދުގެ ވަގުތު ގޭގައި ތިބެން ޖެހުމުން އެތައް ބައެއްގެ ދިރިއުޅުމަށް ދަތިކަން އަތުވެއްޖެ އެވެ. އެތައް ބަޔަކު ގޭގައި ތިބެން ޖެހުމުން އުޅޭނީ ވަރަށް ދަތިހާލުގައެވެ. އެހެން ނަމަވެސް ކޮވިޑް-19އިން އަރައިގަތުމަށް ދުނިޔޭގެ އެކި ގައުމުތަކުގައި ބޭނުން ކުރާ މޮޅު އުކުޅަކީ މިއީއެވެ. މީހުން ގޭގައި ބަންދު ކުރުމެވެ. ބޭރަށް ނުނެރި ގޭގައި ތިބުމެވެ.\nއެކަމަކު މިފަދަ ވަގުތުތަކުގައި ވެސް ބޭރަށް ނުކުމެ އުޅޭ މީހުން އުޅެ އެވެ. މިއީ ވެސް އެގޮތަށް ބޭރަށް ނުކުތް މީހެކެވެ. ބަހަނާ ދައްކާފައެވެ.\nއިންޑިއާގެ ކަރަނަޓަކާގެ ގަޑަގް ޑިސްޓްރިކްޓަށް ނިސްބަތްވާ މި މީހާ ފުރަބަންދު ވަގުތުގައި ބޭރަށް ނުކުތީ އޭނާ ގެންގުޅޭ ހާ ޑޮކްޓަރަށް ދެއްކުމަށް ބުނެއެވެ. އޭނާ ބުނެފައިވާގޮތުން އޭނާ ހާ ޑޮކްޓަރަށް ދައްކަން ދަނީ، ހާ ބޮޑުކަމުނުދެވިގެން އުޅޭތީއެވެ. އޭނާ ވަނީ އެކަމާއި ގުޅުގެން މީހަކާއި ޒުވާބު ވެސް ކޮށްފައެވެ. އަދި އެ ހާ ޑޮކްޓަރަށް ދައްކަން ގެންދަން ޖެހޭ ކަމަށް ބުނެފައެވެ.\nއެހެން ނަމަވެސް ފުލުހުންނަށް އޭނާ ދެއްކި ބަހަނާއަކީ ރަނގަޅު ބަހަނާއަކަށް ނުވިއެވެ. އޭނާ ޖެހުނީ ދާން ބޭނުންވާ ތަނަށް ނުގޮސް އަނބުރާ ގެއަށް ދާށެވެ.\nއޭނާގެ މި ބަހަނާ އެތައް ބަޔަކަށް މަޖާ ވިއެވެ. އެއްބަޔަކު ބުނީ، އިންސާނުންހެން އެފަދަ ޖަނަވާރުންނަށް ވެސް މިފަދަ މައްސަލަތައް ދިމާވާނެ ކަމަށެވެ. އަދި އޭނާއަށް ޑޮކްޓަރަށް ދައްކަން ދާން ފުރުސަތު ދޭން ޖެހޭނެ ކަމަށް ވެސް ބުނެފައި ވެއެވެ.\nއެއްވެސް އެއްޗެއް ނުލެވޭ މި އަތްދަބަހަށް އެތައް ބައެއްގެ ފާޑުކިޔުން\nއިންޑޮނޭޝިއާގައި ވިހެއި ކުއްޖަކަށް "ޑިޕާޓްމަންޓު އޮފް ސްޓެޓިިސްޓިކަލް ކޮމިއުނިކޭޝަން"ގެ ނަމުން ނަން\nހެހެހެހެހެ 🤣🤣🤣 ކޮހުންގެ ގައުމު.\nޖޫން 2, 2021 23:11\nހާލަށް ކުޑަކަމު ދެވޭތޯ އެހިނަމަ ޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭ\nޖޫން 3, 2021 09:03\nއެއީ ހާލެއްތަ؟ ފެންނަ ފެނުމަށް ކުކުޅެއްހެން ހީވަނީ.


Qaumee Vaahaka Dhekkumuge Mubaarathuge 1 vana MNU ah\nފުރަތަމަ ސަފުހާ ދަރިވަރުންގެ ޔޫނިއަން އިވެންޓްސް މަޖައްލާ ގޮފިތައް ތަރަހަ ހީލާރސް އެފް.އީ ސްޓޫޑަންޓްސް އެސޯސިއޭސަން ސްޓޫޑަންޓްސް އޮފް އިންޖިނިއަރިންގ ޓެކްނޮލޮޖީ ބިޒިނަސް ސްކޫލް ސްޓޫޑަންޓްސް އެސޯސިއޭޝަން ސޮސައިޓީ އޮފް ސައިންސް ސޮސައިޓީ އޮފް ޝަރީޢާ އެންޑް ލޯ ސޮސައިޓީ އޮފް އިސްލާމިކް ސްޓަޑީޒް ސޮސައިޓީ އޮފް ހޮސްޕިޓަލިޓީ އެންޑް ޓުއަރިޒަމް ސްޓަޑީޒް ސިއާ ޑައުންލޯޑް ގެލެރީ Home MNUSU ވާހަކަދެއްކުމުގެ ޤައުމީ މުބާރާތުން އެއްވަނަ އެމްއެންޔޫ\nވާހަކަދެއްކުމުގެ ޤައުމީ މުބާރާތުން އެއްވަނަ އެމްއެންޔޫ mnusu_admin\nއަލްއުސްތާޛު އިބްރާހިމް ޝިހާބުގެ ވާދައިގެ ތަށްޓަށް ބޭއްވި ވާހަކަދެއްކުމުގެ 32 ވަނަ ޤައުމީ މުބާރާތުގެ މަތީތައުލީމް ދޭ މަރުކަޒްތަކުގެ ބައިން އެއްވަނަ ދިވެހިރާއްޖޭގެ ޤައުމީ ޔުނިވަރސިޓީ (އެމްއެންޔޫ) އިން ހޯދައިފިއެވެ.\nއެމްއެންޔޫއަށް އެއްވަނަ ލިބުނުކަން އިއުލާނުކޮށްފައިވަނީ މުބާރާތުގެ ނަތިޖާ ފާޅުކުރުމަށް ރޭ ދިވެހިރާއްޖޭގެ އިސްލާމީ ޔުނިވަރސިޓީގެ ހޯލުގައި ބޭއްވި ޖަލްސާގައެވެ.\nއެމްއެންޔޫއިން އެއްވަނަ ހޯދިއިރު މަތީތައުލީމް ދޭ މަރުކަޒްތަކުގެ ބައިން އެންމެ މޮޅު ވާހަކަދެއްކުން ތެރިއަކަށް ހޮވިފައިވަނީ އެމްއެންޔޫ ޓީމްގެ އަލީ އަމީރުއެވެ. އަދި މިބައިން ތިންވަނަ ލިބިފައިވަނީ އެމްއެންޔޫ ޓީމުގެ އާމިނަތު އަރޫޝާއަށެވެ.\nމަތީތައުލީމް ދޭ މަރުކަޒްތަކުގެ ބައިން ދެވަނަ އިސްލާމީ ޔުނިވަރސިޓީއަށް ލިބުނުއިރު ތިންވަނަ ލިބުނީ ޑިފެންސް ކޮލެޖްއަށެވެ.